
— Dacă veţi continua să-l jeliți pe tatăl tău, nici tu nici mama ta 
n-o Să treceţi niciodată peste durerea asta, îi zise domnul 
Treadmarsh Amandei Stewart. Regretele singure nu fac decât să 
prelungească durerea. 

— Nu-mi pot stăpâni sentimentele, zise Amanada. Când mă 
gândesc la ce i-a făcut Homefare...S-ar zice că ei i-au cauzat 
moartea! 

— Dacă nu erau ei, ar fi fost alt lanţ de magazine. Oricât de mult 
regretăm situaţia prezentă, zilele micilor întreprinzători sunt 
numărate. 

— Știu, răspunse ea amarnic. Azi sunt supermarketuri, mâine 
devin hipermarketuri. Unde o să se ajungă? 

— La nimicirea tuturor micilor comercianţi, zise el preocupat. Îmi 
pare rău, n-am vrut să... 

— Nu-i nimic, înghiţi fata în sec, știind că moartea tatălui o 
afectase mult prea mult ca să se prefacă. Era prea tânăr ca să moară. 

Avea doar șaizeci de ani, la fel ca mama, care acum a rămas fără 
nimeni. 

— Te are pe tine. 

— Nu e același lucru. 

— Ce ai de gând să faci? 

— Nu știu. Bineînţeles, se pune și problema banilor. 

— Mama ta va primi pensia de militar a tatălui. Nu e cine știe ce, 
dar e de-ajuns pentru cele necesare, și bătrânul avocat începu să 
caute printre foile de pe masă. Niciodată n-am înţeles de ce tatăl tău 
a vrut să intre în industria alimentară. Adică nu la asta te aștepți de 
la un fost general în armată. Una e să te ocupi de analiză de piaţă, 
dar să vinzi mezeluri într-un oraș mic... 

— Era ceva mai mult decât atât, domnule Treadmarsh. Magazinul 
lui era inima orașului, locul unde-și dădeau toţi întâlnire. Știu cum 
era tata — la trei luni după ce s-au mutat, a devenit conducătorul 
comitetului bisericesc și secretarul clubului de grădinari. Viaţa 
satului devenise viaţa lui. Ar fi făcut orice ca situaţia să rămână 
neschimbată. De aceea, când Homefare i-a propus să vândă la prețul 
dorit de ei, a refuzat. Și-a dat seama că riscă, pentru că dacă apărea 
un supermarket, apăreau și altele. 

— Tin minte când a venit să-mi spună despre asta. Nu înţelegea 
de ce o companie mare ca a lor vrea să cumpere un magazinaș. Am 
crezut că nimeni de pe-aici nu -ṣi doreşte un supermarket. 

— De fapt, nu se intenţiona deschiderea lui aici. Voiau să 
cumpere afacerea tatei și să-l lase pe el director. Aceeași ofertă au 
făcut-o şi altor magazine de profil din zonă, iar tata a fost singurul 
care a refuzat să vândă. Apoi, când au deschis magazinul acela mare 

din Bradford, le-au închis pe toate cele mici, ca să forţeze 
comercianții să se mute acolo. 

— Deci, chiar și tatăl tău ar fi trebuit să vândă ca să rămână la 
conducere un timp, și să-și piardă slujba în câţiva ani? 

— Exact. Deși toţi foștii patroni de magazine au fost îndepărtați 
cu prețul unor mari sume de bani. Tata însă s-a situat pe altă poziţie. 
După ce a refuzat oferta inițială, s-a dus la ei ca să vândă în cele din 
urmă, iar ei i-au râs în față. 

— E de înțeles. ..Din câte ştiu, la început îi oferiseră destul de 
mult. Păcat că n-a acceptat. 

— A crezut că-i va impulsiona pe micii comercianţi, nu că vor da 
bir cu fugiţii. 

— N-a fost o judecată prea înţeleaptă pentru vârsta lui, și se uită 
din nou în hârtii. Sper că ai un loc de muncă bun... 

— În ultimul an, l-am ajutat pe tata, de când cu problemele de 
inimă ale mamei. 

— Şi vrei să continui? 

— N-am ce. De luni de zile ieşim în pierdere. Sunt sigură că 
aceasta a fost cauza morţii tatei. Când cei de la Homefare l-au 
refuzat, s-a dus să-și limpezească mintea undeva. A traversat fără să 
se uite...și a murit, și-și încleștă pumnii în timp ce povestea. Poate 
că n-a mai vrut să trăiască. Poate că moartea lui a fost cea mai 
potrivită metodă pentru el. 

— Cu siguranţă nu, sări domnul Tredmarsh îngrozit. Era încă în 
putere, și mai avea și pensia. 

— Pe lângă asta, s-a împrumutat la bancă mai bine de un an de 
zile. Avem o datorie de două mii de lire. Va trebui să vindem casa ca 

s-o plătim. 

— Şi? 

— Cred că o să găsim un mic apartament în Londra; acolo o să 
am un salariu mai bun decât aici. 

După discuţia cu domnul Treadmarsh, Amanada ieși, luând-o în 
jos pe strada principală din Bradford. Ce mult contrastau noile 
magazine luminoase, cu cele de mici, de provincie, unde reclamele 
țipătoare erau înlocuite de personalul local și unde produsele 
angro, la prețuri promoţionale făceau loc produselor tradiționale. Și 
totuși, lumea căuta marfa mai ieftină. Altfel, tatăl ei ar mai fi trăit 
încă. 

În mașina pe care nu știa dacă şi-o va permite și pe viitor, 
Amanda privea cele ce urmau cu mult mai puţină încredere decât o 
arătase în biroul avocatului. Dar nu era nevoie să-și spele lucrurile 
în public și toate probleme personale trebuia să le rezolve singură. 
Deşi nici în faţa mamei nu îndrăznea, fiindcă sănătatea ei se 
înrăutăţise alarmant de la moartea soţului, în urmă cu o lună. 

Amanda parcă în fața magazinului și se îmbărbătă să intre 
zâmbind în camera din fund. În spatele casei, era o grădină, iar după 
aceasta, zona verde a orașului. 

Nu era de mirare că locul îi fermecase pe ai ei încă de la prima 
vizită în Meredon Valey. Chiar și acum, după șapte ani, locul 
rămăsese la fel de pitoresc și de proaspăt, în ciuda faptului că se afla 
la doar câţiva kilometri de Bradford. Păcat — oftă ea în sine — că 
locuitorii n-au arătat tatălui ei loialitatea la care s-a aşteptat; altfel, 
magazinul ar fi supravieţuit. El nu-i i-a criticat niciodată și 
întotdeauna a insistat că profiturile reduse pe care le realiza se 

datorau inflaţiei și problemelor economice, nu faptului că era 
părăsit de clienţi pentru preţurile mai mici și oferte mai variate din 
hipermarketul Homefare. 

— Am făcut ceai, o întâmpină mama ei din bucătărie. Mi-am zis că 
o să ai nevoie de ceva revigorant după discuţiile cu domnul 
Treadmarsh. 

Amanda primi o cană, bucuroasă. Între cele două femei exista o 
oarecare asemănare, în ciuda diferenţei de vârstă. Ambele erau 
înalte, subțiri, Amanda ceva mai interesantă, cu braţe prelungi și 
firave, cu un chip delicat, o piele albă și ochi albaștri. Părul însă șoca 
cel mai mult la ea — în loc de castaniul la care oricine s-ar fi așteptat, 
al ei era de un roșu-aprins, bogat, căzându-i în valuri bogate pe 
umeri. 

— i-a făcut vreo sugestie? se interesă doamna Stewart. 

— A zis doar că e o decizie înțeleaptă să vindem și să ne mutăm 
în Londra. 

— Mai bine ne duceam acum un an. Când mă gândesc cât de mult 
s-a luptat tatăl tău să rămânem... 

— A fost o bătălie pierdută, se întristă fata. Nu te poți împotrivi 
celor care fac legea, trebuie doar să te conformezi. 

— Îmi pare că tu nu mai ai mult. 

— Așa e, zise fata trecând la fereastră, fără însă a vedea verdele 
grădinii, ci străzi cenușii din Londra. Sunt mai mult de o secretară și 
mă pricep să conduc un magazin alimentar. E o combinaţie 
anormală, care ar trebui să ducă la un post ceva mai interesant. 

— Cred că ar fi bine să lucrezi într-un birou. Așa o să întâlneşti. .. 

— Un bărbat vrednic, termină Amanda. Nu, mulţumesc. Am o 

idee mai bună în ce privește viitorul meu decât o casă și copii de 
dragul unui tip bine îmbrăcat! O să-mi caut ceva de lucru la Brands. 
Întotdeauna au ceva interesant de oferit. 

— Nu poți să lucrezi pentru un supermarket! rosti doamna 
Stewart cu lacrimi în ochi. După ce ai văzut cum l-au tratat cei de la 
Homefare pe tatăl tău, credeam că... 

— Tocmai de aceea vreau să lucrez pentru Brands. Sunt cei mai 
mari adversari pentru Homefare, și e cu atât mai bine dacă pot 
contribui cât de puţin la detronarea lor. 

— Aș vrea să nu fi fost așa de încrâncenată, oftă mama fetei. Uită 
ce s-a întâmplat. N-ai cum să le provoci pagube. Sunt ca o mare 
învolburată care înghite totul în jurul lor. 

— Poate reușesc s-o înfrunt totuși. S-au văzut și situaţii mai grave! 


botul 


Când își propunea ceva, Amanda realiza întotdeauna, așa că în 
doar câteva săptămâni, vându magazinul la un preţ bunicel, plătind 
astfel datoria de la bancă și închiriară un mic apartament din 
Camden Town. Deşi de la ferestre nu se vedeau altceva decât alte 
acoperișuri de case, interiorul era acceptabil, iar proprietar era un 
indian gras, cu soție şi copil. Diferea mult de spaţiul intimi și liniștit 
de la țară, dar când mobilară casa cu ce avuseseră dincolo, parcă îi 
dădură un aer mai plăcut. 

Amanda se obişnui mai repede în noua casă decât mama ei și 

într-o săptămână obtinu și un post la Brands, așa că era plecată în 
cea mai mare parte a timpului. Deși lucra de două zile în sectorul de 
birotică, în subordinea lui George Thomas, unul dintre acţionari, 
deja primise certitudinea că o vrea pe post de secretară personală, 
pentru că a lui se imbolnăvise. 

— Mi se pare o slujbă cam plictisitoare pentru tine, comentă 
doamna Stewart într-o seară, câteva luni mai târziu, când fata se 
întoarse acasă palidă și obosită. Sunt sigură că te-ai descura în altă 
parte la fel de bine. 

— Mamă, ai prejudecăţi. 

— Ba nu. Domnul Chadwalls s-a arătat foarte mirat când i-am 
spus că ești secretară. Era convins că ai ajuns model. 

— Sunt o secretară model. 

— La birotică? 

— Nu, am fost promovată. 

— Ce bine! De ce nu mi-ai spus? 

— Pentru că nu m-ai lăsat. Abia în după -amiaza asta am aflat. 
Secretara domnului Thomas pleacă, și m-a cerut pe mine s-o 
înlocuiesc; o îmbrăţișă pe mama ei. Să fie cu noroc! 

— Unde vezi tu norocul în a fi secretară? se desprinse femeia, 
abătută. 

— Nu intenţionez să rămân în poziţia asta prea mult. O să devin 
și eu unul din cumpărători. 

— Asta înseamnă mai mulţi bani? 

— Nu mă interesează banii. Ci să ajung să mă confrunt direct cu 
trustul Homefare. 

— Și la ce bun? Serios acum, mi-aş dori să uiţi de Homefare. 

Nu-i poţi învinui încontinuu pentru moartea tatălui tău. A fost un 
accident. 

Zicând acestea, doamna Stewart deveni aproape lividă, motiv 
pentru care Amanda regretă că lăsase discuţia să continue. Dădu 
fuga în dormitor și se întoarse cu o pastilă. 

— Pune-o sub limbă, îi ceru. 

În câteva minute, femeia îşi reveni și oftă adânc. 

— Scuză-mă, draga mea. Acum mă simt mai bine. 

— Eu ar trebui să-mi cer scuze că am continuat. 

Apoi schimbară subiectul, fata povestindu-i mamei despre niște 
haine pe care le văzuse în drum spre casă. Mai târziu însă, în pat, 
ascultând respiraţia sacadată a mamei, își aduse aminte de 
ranchiuna pe care o purta în suflet și pe care nimeni și nimic n-avea 
s-o șteargă. Ce bine ar fi fost dacă ar avea de luptat împotriva unei 
singure persoane. Nu a unei companii. Câteodată, chiar și ea realiza 
inutilitatea de a se ridica împotriva întregului concern; dar apoi își 
amintea de David și Goliat și-și recăpăta încrederea în sine. Trebuia 
să existe sute de mici afaceriști care să-și dorească distrugerea celor 
de la Homefare din cauza dereglărilor produse odată cu apariţia lor 
pe piață. Dacă i-ar fi putut strânge pe toți într-un grup ... — un gând 
care o măcină mult timp până când să adoarmă. 


KKK 


Amanda se adaptă repede cu noul loc de muncă și în doar câteva 

săptămâni deveni indispensabilă pentru șeful ei. 

— Nu știu ce m-aș face fără tine, zise domnul Thomas într-o zi, 
când tânăra intră în biroul lui cu scrisorile pentru semnat. Ti-am dat 
scrisorile astea abia acum o oră. Pare că ai degete electronice, nu o 
mașină de scris, și începu să le semneze. Dacă vrei, poți pleca mai 
devreme. Și eu o să fac la fel. 

— Ce bine, zâmbi ea. Doamna Grant a zis că mă duce la Expoziţia 
Culinară, dacă sunt liberă. 

— Tot mai vrei să devii cumpărător? 

— Da. 

— Dar n-ai experienţă. 

— L-am ajutat pe tata. În ultimele șase luni, numai eu făceam 
comenzile. 

— Pentru un magazinaș? Draga mea, numai unul din 
cumpărătorii noștri cheltuie într-o zi cât cheltuiaţi voi într-un an 
întreg! 

— Ne interesa doar să luăm cele mai bune produse la preţuri cât 
mai mici. 

— Dar ai cunoștințe în a recunoaște un astfel de produs? Acum, 
vei avea în faţă zeci de mărci, nu doar câteva. 

Realizând inutilitatea discuţiei, Amanda luă scrisorile și vru să 
iasă. 

— Despre balul de sâmbătă, o opri domnul Thomas. Soţia mea ar 
fi încântată să stai cu noi la masă. 

— E foarte amabil din partea ei, dar nu știu dacă am să vin. 

— Nu se poate să ratezi balul personalului, zise el şocat. Vei avea 
ocazia să-l vezi pe domnul Brand. E un bărbat extraordinar. Și i-am 

vorbit soţiei atâta despre tine încât abia așteaptă să te cunoască. 

"Asta ca să nu cadă la bănuieli”, își zise Amanda, și surâse, 
promițând că se mai gândește. 

— Bun. N-ai să regreti. Ai să fii frumoasa balului. 

Doamna Stewart era de aceeași părere, cu toate că se arătă 
indignată de faptul că Amanda nu voia să-și cumpere o rochie nouă. 

— Am altele mai bune de făcut cu banii, zise tânăra. 

— Ce-ar fi mai bun decât să-ţi cumperi o rochiță drăguță? 

— Să-ţi ofer o vacanţă cu mult soare. Nu-ţi priește Londra. 

— N-am de gând să mă duc în vacanţă. Mă simt bine. 

Amanda nu mai continuă; de câteva luni o îngrijora starea mamei 
ei, care slăbea pe zi ce trece. 

— Amanda, nu mă asculti! 

— Scuze. ..Ce anume? 

— Doamna Chadwalla zice că-ţi împrumută cu mare drag unul 
din sariurile ei. Are câteva foarte frumoase. 

— Nici măcar n-aş şti cum să-l îmbrac, protestă fata. Și aș arăta 
aiurea. 

— Eu zic că ai arăta perfect. Sunt atât de elegante, iar tu ai un corp 
făcut exact pentru așa ceva. 

Ca și cum totul ar fi fost plănuit dinainte, doamna Stewart merse 
repede la ușă pentru a-i deschide doamnei Chadwallla, care intră cu 
un voal albastru-auriu pe brațe. În doar câteva minute îl înfășură în 
jurul fetei, care se admiră mulțumită în oglindă. Nu arăta deloc a 
indiană, dar avea un aer modernist, iar părul ei roșu-aprins accentua 
feminitatea acelui obiect de îmbrăcăminte atât de tradițional. Deşi se 
aștepta ca voalurile să-i ascundă formele, constată cu uimire că, 

dimpotrivă, îi accentuau mai ales talia, pieptul bogat și brațele lungi 
Și graţioase. 

— Dacă-ţi strângi părul la spate, zise femeia, şi-ţi pui un colier 
frumos, ai să arăţi ca o prinţesă. 

— Mă simt ca o prinţesă, chicoti ea, făcând piruete, atentă să nu 
prindă materialul în tocuri. Dar n-aș putea să port așa ceva; e al 
dumneavoastră. 

— Ba nu, e al tău, insistă femeia. Mai am alte câteva zeci în dulap, 
și nu le port. 

Realizând că ar fi fost aiurea să refuze, Amanda petrecu 
următoarea jumătate de oră învățând cum să îmbrace un astfel de 
articol de îmbrăcăminte. 

— Ai să fii cea mai frumoasă la bal. 

— Cu siguranţă, am să fiu cea mai exotică. Singura indiană roșcată 
din Dorchester! 

Cu aceste gânduri, Amanda își făcu intrarea trei seri mai târziu în 
sala de bal, întrebându-se dacă n-ar fi fost mai înţelept să poarte 
rochia ei simplă de mătase neagră. Era însă prea târziu acum, așa că 
înaintă sub privirile curioase ale multor invitaţi spre locul unde era 
afișată aşezarea în sală. După cum îi promisese domnul Thomas, o 
puseseră lângă el și soția lui. După ce se făcură prezentările, rămase 
la masă, ascultând pe de o parte conversaţia domnului Thomas, iar 
pe de alta, cercetând lumea pestriță ce se adunase în sală. Se vedea 
clar că Brands nu se zgârcea când era vorba să-și distreze anagajaţii. 
Marca Brands era prezentă peste tot, prin feţele de masă dungate 
alb-albastru, iar aranjamentul elegant al meselor dădea o idee 
despre ceea ce avea să urmeze în meniu. 


16 GEORGE ANN JANSSON 


— Îmi faci onoarea să dansezi cu mine? o întrebă șeful ei, la care 
Amanda se uită repede la soţia acestuia, care-i zâmbi încurajând-o. 

— Eu nu sunt o mare amatoare, dar lui George îi place să arate 
ce poate pe ring. 

Și chiar avea ce. Dacă în spatele biroului domnul Thomas se 
arăta exigent, pe ring se dovedi un adevărat profesionist, 
învârtind-o pe Amanda până la epuizare. Iar la un moment dat, ea 
constată îngrozită că lumea se dăduse în lături, lăsându-i să-și facă 
numărul. După care o conduse înapoi la masă. 

— Vine domnul Brand, șopti el și se grăbi să-l întâmpine. 

Amanda nu se gândise prea mult la omul care transformase 
Brands dintr-un magazin mic într-un lanţ de supermarketuri, dar la 
prima vedere imaginea lui Clive Brand o surprinse, căci nu arăta 
deloc a magnatul la care se așteptase. Aducea mai degrabă a 
funcţionar public, fiind tăcut, cu tâmplele grizonante și riduri în 
jurul ochilor căprui, care îi dădeau mai degrabă patruzeci, decât 
treizeci de ani, iar forma buzelor îi dădea un aer de superioritate. 
Era un bărbat atent la fiecare cuvânt care-i ieșea pe gură, departe de 
orice prototip al măcelarului tipic, pântecos! 

— Nu știam că sunteţi un dansator atât de bun, îi zise domnului 
Thomas, iar glasul său păstra un oarecare accent canadian. 

— Am avut și noroc de o parteneră excelentă, aprecie el, 
privind-o pe Amanda și făcând prezentările. 

Înainte de a-și da seama, tânăra se pomeni dusă din nou pe 
ringul de dans. 

— Mă tem că eu nu sunt la fel de priceput, se scuză Clive Brand. 

Ea zâmbi și preţ de câteva clipe dansară tăcuţi. Lipită de el, fata 

își dădu seama că nu era un bărbat înalt; mai degrabă tinuta lui 
demnă îi dădea aerul impunător. Părea mulțumit de liniștea care se 
lăsase între ei, și imediat ce muzica încetă o conduse la masă și 
rămase nemișcat, privind-o intens. 

— N-ai deloc sânge indian în tine, domnişoară Stewart, zise. 

Îi trebui câteva secunde Amandei a-și da seama la ce se referea, 
după care râse. 

— O indiană mi-a dat acest sari drept cadou. 

— Ti se potrivește. Este un articol neobișnuit. 

— Să înţeleg că eu sunt neobișnuită? întrebă ea, dar imediat își 
aduse aminte cu cine stă de vorbă și se rușină. 

— Frumuseţea ta este o raritate, răspunse el. 

— Mulţumesc pentru dans, domnule Brand, zise ea fericită că 
ajunseră la masă. 

— Eu trebuie să vă mulţumesc, și-i zâmbi vag, trecând la masa 
vecină. 

"Pesemne își face dansurile de curtoazie”, își zise Amanda cu 
oarecare regret, dar nici nu avu timp să se gândească prea mult la 
asta, fiindcă altcineva o invită imediat la dans. Pe parcursul serii, îl 
urmări de mai multe ori pe Clive Brand în timp ce dansa cu diverse 
femei, majoritatea soţii ale directorilor adjuncti. La un moment dat 
privirile lor se întâlniră și, nervoasă că fusese surprinsă, Amanda se 
concentră asupra partenerului ei de dans, care, încurajat, își încercă 
norocul: 

— N-ai venit cu nimeni, nu? la care ea negă din cap. Sper că mă 
laşi să te conduc acasă. 

Fata murmură neconvingător, știind că a accepta oferta lui 

Rodney Marsh însemna un drum cu mașina foarte neplăcut pentru 
ea. Însă nu putea scăpa de el cu una cu două, astfel că, la finalul 
serii, el o însoţi hotărât spre ieșire. 

— Te ducem acasă, domnişoară Stewart, zise şi domnul Thomas 
văzând-o că iese. Stai cu soţia mea până mă duc să iau mașina. 

— O duc eu acasă pe Amanda, se grăbi să spună Rodney. 

— Nu vreau să deranjez pe nimeni, interveni fata. Ar fi mai bine 
să mă duc singură. 

— Nu fi prostuță, zise Rodney, luând-o după umeri. Te duc cu 
mare plăcere. 

— Fără îndoială... 

— Nu te teme, nu-ţi fac niciun rău, rânji el. 

— Sigur că da... și încercă să se elibereze din braţele lui. 

— Iată-te, domnişoară Stewart, se auzi o voce din spate. Sper că 
n-ai uitat că mi-ai promis că mă lași să te duc acasă. 

Tânăra se întoarse uimită și-l zări pe Clive Brand; Rodney o 
eliberă numaidecât și fata înaintă spre celălalt. 

— Sigur că nu, domnule Brand, și salută, apoi îl urmă sub 
privirile mirate ale celorlalți și urcă în mașina lui. 

— Mi-aţi salvat viaţa, zise ea puţin mai târziu. 

— Mai degrabă virtutea, răspunse el abia șoptit, iar fata îl privi, 
încercând să-i deslușească chipul în întunericul dinăuntru. 

— De unde aţi știut că am probleme cu Rodney? 

— Te-am urmărit mai toată seara. 

— Nu mi-am dat seama. 

— M-ar fi deranjat dacă ai fi făcut-o. 

Din nou îi luară Amandei câteva secunde să înțeleagă înțelesul 

acelor vorbe. Bărbatul tăcut din faţa ei ascundea multe, dar trebuia 
să ţină seama că era angajatorul ei, așa că încercă să se controleze. 

— A fost drăguţ din partea dumneavoastră să mă conduceţi acasă. 
Mulţi alti bărbaţi ar fi văzut acceptul meu drept o poartă deschisă 
spre alte lucruri. 

— În cazul meu, domnişoară Stewart, nu se aplică. 

— Nu voiam să... se înroși ea. 

— Ba da, cred că da. Dar te asigur că n-am să atentez la onoarea 
ta. 

— Bine... zise ea, dorindu-și a găsi un loc în care să se ascundă 
de rușine. 

— Dar am alte planuri în ce te privește, adăugă. Eşti liberă mâine 
seară, să iei cina cu mine? Scuze că te iau pe nepregătite, dar la 
finalul săptămânii plec la Montreal, și aș vrea să ne vedem înainte. 

— Sunt liberă, și mi-ar face plăcere să iau cina cu dumneavoastră. 

— Atunci, vin să te iau la opt. Dacă e plăcut afară, să porți ceva 
ușor; O să mergem undeva în afara orașului. 

După care niciunul nu mai scoase o vorbă până când mașina opri 
în faţa casei din Camden Town. 

— Pe mâine, domnişoară Stewart. Așteptă să intre în clădire, după 
care făcu semn șoferului să plece. 


Capitolul 2 


Amanda se întâlni cu Clive Brand de trei ori înainte de plecarea 
lui în Canada. După cum se înțeleseseră, veni după ea la opt, și o 
duse la un restaurant liniștit din Maidenhead, unde se așezară la o 
masă cu vedere spre râu. Așteptându-se la o reacție mai formală faţă 
de el, Amanda constată cu surprindere că-i venea foarte ușor să 
discute cu el, deși bărbatul vorbea foarte puţin. Și ca să afle mai 
multe despre persoana lui, Amanda se văzu nevoită să-l întrebe pe 
domnul Thomas, care-i spuse că magazinele Brands se întindeau pe 
ambele părţi ale Atlanticului, fiind la fel de cunoscute în Anglia ca și 
în Canada. 

— Domnul Brand s-a stabilit la Londra acum zece ani, 
concluzionă el. Nu știu sigur ce l-a determinat să vină. Poate că-i 
place viaţa de-aici. 

O problemă pe care și Amanda o putea lămuri cu Clive, fără a se 
teme că e prea îndrăzneață. 

— Stati în Anglia de plăcere sau pentru afaceri? 

— De plăcere. Iniţial plănuisem să rămân doar vreo doi 
ani — până puneam pe roate Brands. Dar Londra m-a captivat 
complet. Există aici o liniște și o detașare care mi se potrivesc. Aici 
oamenii te lasă în pace, dacă vrei să fii de unul singur. 

— În Canada nu e la fel? 

— Cu siguranţă că da, dar sunt prea cunoscut acolo ca să rămân 
în anonimat. 

Fata își formulă în minte următoarea întrebare, dar nu era sigură 
dacă să i-o adreseze sau nu. 

— Sunt văduv, răspunse el, parcă citindu-i gândurile. Iar acasă aș 
fi fost ţinta încercărilor mamei de a-mi găsi o pereche. 

— Aici nu se mai aplică? zâmbi ea. 

— Nu la fel de insistent. Oricum, mă prefac a avea un trecut 
dubios. Așa măcar mă salvez de unele dureri de cap. 

— Nu-mi imaginez că cineva v-ar considera un adevărat cuceritor, 
râse ea. 

— Dar nici mielușel nu sunt. 

Pe parcursul întregii seri, Amanda realiză forța acestui bărbat, nu 
doar cea fizică ci şi cea mentală, căci ajungeau doar câteva minute să 
discuti cu el și-ţi dădeai seama de ambitia lui de a deveni un om de 
succes. 

— Gândurile tale sunt prea adânci ca să le citesc, spuse el la un 
moment dat. 

— Mă bucur. Erau doar niște idei prostești. 

— Aș vrea să le ştiu, spuse el şi o prinse de mână. Spune-mi-le, 
Amanda. 

Rar îi spunea pe nume, iar ea încă nu-l tutuise, și întotdeauna 

aștepta să-l poată privi în ochi pentru a-i putea vorbi. 

— Mă întrebam de ce mă scoateţi în oraș. V-aţi străduit să-mi 
demonstrati că nu sunteţi un cuceritor, dar... 

— Eşti foarte frumoasă şi-mi place să fiu văzut în compania unor 
femei frumoase. Face bine la orgoliu. 

— Dar există fete mai frumoase decât mine, protestă ea, unele 
chiar foarte cunoscute. 

— N-am nevoie de femei cunoscute. Am atins un nivel în viața 
mea în care pot să ies cu cineva pentru că așa vreau, şi-i strânse și 
mai tare degetele. Şi-mi doresc foarte mult să fim împreună. Am 
vrut-o încă din clipa în care te-am văzut. Erai cea mai superbă fată 
din Dorchester în seara aia. 

— Singura în sari, comentă ea, întrebându-se de ce se rușina de 
acest comentariu. 

Nu că nu era obișuită să fie complimentată, dar probabil din 
cauza celui ce-o făcea; niciodată nu mai întâlnise un bărbat ca el. 

— Acel sari m-a făcut să te remarc mai repede, zise el, dar erai atât 
de frumoasă încât te-aș fi remarcat oricum. Ar trebui să-ţi pui în 
valoare părul acesta superb, Amanda, cu nuanţa lui specială. 

— Când eram copilă îl uram, admise ea. Chiar și acum mă 
enervez când cineva face comentarii răutăcioase. 

— E o nuanţă aparte, un roșu-aprins cum n-am mai văzut 
niciodată. 

— Ce frumos... 

— Așa este, și-și retrase mâna pentru a cere nota, după care 
porniră înapoi spre casă. Aș vrea să-ţi arăta casa mea; bineînțeles, 
dacă n-ai nimic împotrivă. 

— Ar trebui? 

— După reţinerile pe care le-ai avut în a merge acasă cu tipul 
acela pistruiat. .. 

— Dar nu sunteţi ca Rodney. 

— Mulţumesc! Presupun că-ți par mai bătrân. 

— Nu m-am gândit la asta. O făcu acum, căci afirmaţia lui părea 
mai degrabă o întrebare. Sunteţi mai în vârstă decât cei cu care am 
ieşit, dar bineînţeles că sunteţi și şeful meu. Asta ar fi diferenţa. 

Clive opri mașina atât de brusc, încât fata aproape se scufundă 
sub centura de siguranță. 

— Să nu mai spui asta niciodată. Deși lucrezi pentru firma mea, 
nu sunt șeful tău...Am întâlnit-o pe soția mea când lucra pentru 
mine, continuă el după o pauză, pentru a explica reacţia lui, și de 
fiecare dată când ne certam, îmi arunca în față faptul că se căsătorise 
cu mine doar pentru că eram șeful ei. După cum îţi dai seama, mă 
enerva la culme acest fapt. 

— Nu mă miră. 

— N-am fost foarte fericiţi împreună. Ne-am despărţit acum cinci 
ani, şi a murit la un an după aceea. 

— De aceea aţi venit în Anglia? 

— Probabil, deşi dintotdeauna mi-am dorit să locuiesc aici. 
Atmosfera din Londra mi se potriveşte. 

După care porni din nou și tot drumul nu mai scoaseră o vorbă. 
Se făcuse ora zece pe când cei doi ajunseră în dreptul impozantei 
case în stil Regenţă din piaţeta parcului Hyde. Pe măsură ce Amanda 
cercetă camerele mobilate cu bun-gust și mobilă stil, realiză că totul 
e încărcat de un aer aparte. 

— Întotdeauna v-a interesat trecutul? zise ea admirând biblioteca. 

— De când mi-o pot permite. Tatăl meu a fost fermier, după cum 
ştii. Până la bătrâneţe, mama n-a cunoscut altă casă decât o cocioabă 
cu patru camere, pentru ca apoi să moară într-una din cele mai 
spectaculoase case din Montreal. 

— De aceea puneţi un preț atât de mare pe proprietate? întrebă 
ea. Adică, scuze, n-am vrut să sune așa. 

— Nu te scuza, Amanda. Îmi place că ești curioasă. Măcar se vede 
că te interesează persoana mea! și trecu la măsuţa în stil Regina Ana 
pe care se afla o tavă de argint cu șampanie la gheaţă. Vrei ceva de 
băut? 

— Mă răsfățaţi, răspunse ea dar acceptă paharul. Credeam că 
șampania este doar pentru ocazii speciale. 

— Asta este una din ele. 

— Pentru? 

— Pentru prima noastră întâlnire. 

— Dar celelalte două? 

— Nu e același lucru. Vezi tu, în seara asta mi-am dat seama 
că. ..O să te sun când mă întorc din Canada, zise după o pauză, în 
care Amanda se așteptase la cu totul altceva. Sper să mă întorc până 
joi, așa că lasă-ți seara liberă. Dacă întârzii, secretara mea o să te 
anunţe. 

Spre surprinderea ei, Amanda constată că ardea de nerăbdare 
să-l vadă din nou pe Clive, deși admitea deschis că o influenţase nu 
atât prin ce era, cât prin ce se ascundea în spatele numelui său. La 
urma urmei, era greu să nu se considere o norocoasă că el, magnat 
în lumea lui, se aplecase asupra lumii de nimic în care lucra ea. 

Într-un fel sau altul, așteptase un telefon de la Clive și din 
Canada, dar nu-l primi, nici măcar în joia care urmă — în care trebuia 
să se întâlnească — eventual s-o anunţe că se întorsese. Cu toate 
astea, îi promisese că în caz de ceva neprevăzut o anunţă prin 
secretara lui. Așa că, întoarsă acasă după servicu, Amanda se îmbrăcă 
în cea mai drăguță rochiță pe care o avea. 

— Te întâlneşti cu domnul Brand? o întrebă mama. 

— Nu ştiu sigur. 

— Crezi că e bine ce faci? Lucrezi pentru el și... 

— A sărit în sus când i-am pus și eu în vedere același lucru, zâmbi 
fata. 

— Dar ăsta e adevărul și va îngreuna lucrurile dacă vreodată te vei 
hotări că nu mai vrei să ieși cu el. 

— Nu-l văd pe Clive să se simtă încolțit de ceva, niciodată. E cea 
mai reţinută persoană pe care am văzut-o vreodată. 

— Adică exact opusul tău. Tu ești atât de transparentă cu emoţiile 
tale, precum o carte fără coperti! 

— Sună îngrozitor așa cum o spui tu. Trebuie să-mi aduc aminte 
să-mi mai ascund sentimentele. Nu e bine să lași un bărbat să-și dea 
seama că-l placi. 

— Îți place domnul Brand? 

— Foarte mult. E atât de echilibrat și de sigur. N-are nimic din 
ceea ce-mi închipuiam a fi un magnat. 

— Pentru că eşti încă sub influenţa oamenilor de la Homefare. 

Amanda vru să nege, dar imediat se auzi un claxon din stradă și 
uitându-se pe geam, văzu mașina lui Clive, așa că dădu fuga pe scări 
în jos. 

Îi venea greu a crede că nu se văzuseră de-o săptămână, mai ales 
după întâmpinarea lui calmă, de parcă trecuse doar o seară înainte. 
Însă urmărindu-l în timp ce conducea pe străzile aglomerate din 
West End, Amanda descoperi pe chipul său urme de oboseală. Era 
destul de greu să conduci o afacere mare în Anglia, darămite să te 
ocupi și de magazine de desfacere aflate peste Atlantic. 

— De ce zâmbești? o întrebă el. 

— Nimic important, zise ea, fără a-și da seama de expresia 
chipului ei. 

— Tot ce crezi este important pentru mine. Spune-mi. 

— Mă gândeam că pari obosit. 

— Nu mă simt prea bine, dar nici nu se putea altfel după șase ore 
de zbor și după o schimbare de fus orar. 

— Poate era mai bine să nu ne vedem seara asta. 

— Dar voiam să te văd. Mi-a fost dor de tine. 

Opri mașina și Amanda constată că se aflau la Mirabelle. Înăuntru 
îi întâmpină un bărbat care-i conduse la bar. Clive refuză să ia un 
aperitiv și ceru să fie dus spre masa lui. Din colțul puternic luminat 
în care se aflau, Amanda cercetă curioasă încăperea plină de oameni 
pestriți, și se felicită pentru alegerea de a purta negru. Deși ieftină și 
simplă, rochia ei nu-și arăta valoarea, în schimb liniile simple și clare 
accentuau trăsăturile ei fine. 

— Nu-ţi pierde timpul uitându-te la alte femei, şopti el. Tu ești 
cea mai frumoasă. 

— Acum știu sigur că te-ai întors cu picioarele pe pământ, zâmbi 
ea. Nimeni nu-mi mai face astfel de complimente. 

— Sper că nu dai șansa nimănui. 

— Doar nu te aștepți să trăiesc complet izolată. 

— Social, nu; fizic, da. Ce zici? 

— N-am pe nimeni, dacă asta vrei... 

— Bun. 

— Nu credeam că ești aşa de demodat, Clive. 

Era pentru prima oară când îi rostea numele, și constată cu 
uimire cât de ușor îi venea să-l tutuiască. 

— Nu-mi place să deţin bunuri la mâna a doua. 

— Nu sunt unul din bunurile tale. 

— Scuze, draga mea. A fost un răspuns prostesc. Se voia un 
compliment, nu o insultă. 

Deși încălzită oarecum, pe Amanda o deranjă comentariul și 
întreaga seară medită asupra lui. O considera drept una din 
proprietăţile lui, în ciuda faptului că nega acest lucru. După felul în 
care-i venera frumuseţea și voia să fie văzut în prezenţa ei. N-ar mai 
fi ieşit cu ea dacă ar fi fost grasă și urâtă; dar ce bărbat ar fi făcut-o, 
la urma urmei? 

— Așa că, încheie el o replică mai lungă pe care ea n-o urmărise, 
ar fi mai bine pentru amândoi dacă ai pleca de la Brands. 

— Vrei să spui că mă concediezi? rămase ea uimită, dar remarcă 
îndată expresia lui amuzată. Scuze, n-am prins de la început ce 
spuneai. 

— Asta e clar. Îţi sugeram să pleci de la Brands. Te iubesc, 
Amanda și vreau să mă căsătoresc cu tine. Când se va anunţa 
logodna noastră, ar fi bine să nu fii una din angajatele mele. 

— Vrei să spui că mă ceri în căsătorie? înghiţi ea în sec. 

— De ce te surprinde? Nu te așteptai? 

— Nu! exclamă ea indignată, încât o serie de oameni se uitară în 
direcţia lor. Serios, Clive, ce mod e ăsta de a cere în căsătorie pe 
cineva — prin a-i spune că e concediată? Ar trebui să intri în Cartea 
Recordurilor! 

— Speram să înţelegi de ce fac asta, surâse el, fără să fie nevoie 
să-ți explic. 

— Nu mă interesa explicaţia, ci felul în care mi-ai spus-o. Adică, 
de unde ştii că eu te iubesc? 

— Nu ştiu, răspunse el neclintit. Dar eu te iubesc și am să fac tot 
ce-mi stă în putinţă să te fac să mă iubești. 

— Cum de mă iubeşti când de-abia ne-am cunoscut? 

— Să-i spunem din instinct. Sau intuiţie, dacă vrei. Când caut un 
loc pentru un nou supermarket, mă urc în mașină și mă plimb prin 
oraș, să văd unde l-aș putea plasa. Mă opresc pe o stradă; nu 
dintr-un motiv anume, ci pentru că ceva îmi spune că acela e locul 
potrivit. 

— Iar eu sunt un astfel de loc potrivit, nu? 

— Cel mai potrivit, răspunse el calm, și unul foarte special. Acum, 
nu mă mai privi cu ochii aceștia mari și hai să ne uităm pe meniu. 
Are să-ți treacă pofta de a mă devora pe mine după ce mănânci ceva. 

Umorul lui neașeptat, căci nu obișnuia să glumească, mai atenuă 
indignarea și Amanda încercă să privească totul din punctul lui de 
vedere. Tipul era un milionar care se îndrăgostise de o fată 
obișnuită, și, în mod normal, ar fi trebuit să fie explicabil dacă fata îi 
cădea în braţe din prima încercare. 

— N-am să mă arunc în brațele tale, răspunse ea. Nu vreau să mă 
căsătoresc cu tine pentru că ești bogat. 

— Mă bucur să aud asta, zise el serios. Acum, comandă ceva și 
discutăm mai târziu. 

În mod deliberat, fata alese cel mai scump fel de pe 
meniu — caviar, homar și un sos exotic din nucă de cocos, alune și 
smântână. Abia la cafea realiză că el avusese dreptate. Îndestulată, 
nu mai simtea revoltă împotriva lui, încât putea analiza propunerea 
pe care i-o făcuse cu o stăpânire de sine care-i lipsise. 

— Mă bucur că ţi-ai recăpătat echilibrul, zise el, lăsându-se pe 
spătarul scaunului, cercetând-o cu vădit interes. 

— Mă potrivesc cu tine? 

— Foarte mult. De-aia vreau să te iau de soţie. 

— Doar pentru că sunt frumoasă? 

— Nu m-aș fi simţit atras de tine dacă erai urâtă. Tu ieșeai cu mine 
dacă eram doar un pitic? 

— Ai un simţ al judecății, Clive... râse ea. Mi-e greu să găsesc o 
contrareplică. 

— Un plus pentru viitorul nostru împreună. 

— N-am acceptat încă, și răspunse privirii lui candide cu aceeași 
căldură. 

Ar fi fost o prostie să se prefacă a nu-și da seama de atracţia care 
exista între ei, și spre binele fericirii ei, nu-și putea permite să mintă. 

— Nu sunt sigură de ceea ce simt pentru tine, Clive. Îmi placi 
foarte mult, s-ar putea să fiu îndrăgostită de tine, dar nu știu sigur. 
Dacă n-ai fi cine ești, adică important și bogat, mi-ar fi mai ușor să 
mă decid dacă sunt sentimente reale sau e vorba doar de ineditul 
ideii de a fi dorită de un milionar. 

— Sunt mai bogat decât crezi, Amanda, la care ea râse cu poftă. 

— Serios, Clive, chiar trebuie să iei totul ad litteram? 

— Mă tem că da, răspunse el grav. Este unul din secretele 
succesului meu în afaceri și poate principalul motiv pentu care 
prima mea căsnicie a eșuat. 

— Ce n-a mers? întrebă, dar se opri imediat. Scuze, n-am niciun 
drept să întreb. 

— Ba da, după care urmă un moment de tăcere în care el păru că 
meditează. Cred că Anne pur și simplu nu m-a iubit. S-a căsătorit cu 
mine datorită poziţiei mele. 

— Dar tu, de ce ai luat-o de soţie? 

— Pentru că era frumoasă, și cercetă cu atenţie chipul intrigat al 
Amandei. Venerez frumuseţea, n-am de ce să neg asta. 

— O soţie e ceva mai mult decât un obiect frumos, zise ea. Și 
femeile frumoase pot deveni uneori niște persoane foarte comune! 

— Tu n-ai fi niciodată așa, draga mea. 

— Nici chiar însărcinată? 

— Nu mi te-am închipuit cu copii, se încruntă el. Eu vreau să fiu 
întreaga ta viață, și-i luă o mână într-a sa. Dar dacă vrei un copil, am 
să mă supun cu mare bucurie. 

— Nu până nu-ți accept cererea, se înroși ea. 

— Adică... 

— Nu știu încă. Dă-mi timp. Dacă mă mărit cu tine, n-are să fie 
pentru contul tău din bancă, ci pentru că ești cel alături de care 
vreau să-mi petrec restul vieţii. Părinţii mei au avut o viață idilică 
împreună și mi-ar plăcea să cred că și a mea poate fi la fel. 

— Când pot să-i cunosc? 

— Tata a murit. 

— Îmi pare rău, nu știam. Nu mi-ai vorbit niciodată de ei. 

— Pentru că n-am avut Ocazia. 

— Spune-mi acum, și ascultă liniștit întreaga poveste. 

De îndată ce începu, Amanda simți ca și cum și-ar fi luat o piatră 
de pe inimă, și nu pregetă în a-și ascunde înverșunarea faţă de ceea 
ce considera a fi cauza morţii tatălui ei. 

— Te înţeleg, zis el la final, dar ca proprietar de lanț de 
supermarketuri pot să văd şi din punctul de vedere al celor de la 
Homefare. Nu că-i simpatizez. .. Charles Foster nu e un tip pe care 
să-l am la suflet. E prea arogant. 

— Charles Foster? 

— Proprietarul Homefare. 

— Credeam că e o companie publică. 

— Este, dar Foster deține majoritatea acţiunilor și cam face legea. 

— O lege pe care tu n-o agreezi? 

— O lege de care mă izbesc adesea, se încordă el. Şi nu exagerez 
dacă spun că-l detest. Amanda deveni curioasă. Niciodată nu-l auzise 
pe Clive să vorbească atât de vehement despre cineva sau ceva, și 
cum antipatia lui era orientată spre cineva pe care ea însăși îl 
detesta, încercă să afle mai multe. 

— De ce nu-ţi place? 

— Pentru că are capacitatea enervantă de a pune mâna pe locurile 
pe care le vreau eu. Deja mi-a furat şapte locuri de sub nas, anul 
ăsta. 

— Așa de multe? se miră ea, la care el o privi duios. 

— Am o sută patruzeci și opt de magazine, draga mea, iar 
Homefare are o sută cincizeci. 

— Nu credeam că ești așa de important. 

— Ce bine. Vreau să te gândești la mine doar ca la cel care vrea 
să-ți fie soţ. O să mă îngrijesc de tine după ce pleci de la Brands, și 
când suntem căsătoriţi... 

— Nici să nu te gândești, protestă ea. N-am de gând să te las să 
mă întreţii. 

— Hai să discutăm despre asta în mașină, zise el și-și împinse 
scaunul. Însă în maşină nu mai redeschise subiectul, ci conduse în 
tăcere prin Park Lane, apoi spre Hyde Park. Găsi un loc ferit lângă 
apa râului, unde parcă şi opri motorul. 

— Ce e cu ideea asta că nu mă lași să am grijă de tine? întrebă el. 
Dacă tot te rog să pleci de la Brands. . .Sunt sigur că întelegi de ce... 

— Bineînţeles că-ţi înțeleg motivele. Dar asta nu înseamnă că 
trebuie să mă întreţii. Am să-mi găsesc altceva de lucru; dacă nu mă 
căsătoresc cu tine, va trebui să plec oricum. 

— Aș vrea să nu-ţi fi trebuit timp de gândire, izbucni el. Eu sunt 
atât de sigur pe sentimentele mele, încât credeam că și tu simţi la fel. 

— Sunt aproape sigură — și durerea din glasul lui o afectă foarte 
tare — dar trebuie să fiu decisă. 

— Poate că asta te ajută. 

O trase la pieptul lui, și-și lipi faţa de a ei. Era prima oară când o 
strângea în braţe de la dansul lor împreună, dar aici, în mașină, era 
mult mai intim, și Amanda se abandonă acelei îmbrătișări. ÎI încolăci 
cu brațele după gât. 

— Ai pielea atât de fină, murmură el, pare atât de mătăsoasă... 

O sărută uşor cu buze moi, cu mișcări line, dar Amanda simţi 
fiorul care cuprinsese trupul lui. 

— Te doresc atât de mult, șopti el. Nu mă face să aştept prea 
mult. Amanda se retrase din braţele lui, iar el își puse ambele mâini 
pe volan, ca și cum fusese secat de orice putere. Abia atunci își 
aminti că venea după un drum lung din Canada și simţi brusc nevoia 
de a-l consola. 

— E târziu, Clive. Trebuia să te fi culcat până acum. 

— Aș fi vrut s-o fi făcut... .cu tine, și porni. Nu-ţi face griji, draga 
mea. Te duc acasă! 

Abia când opri în faţa casei din Camden Town aduse în discuţie 
următoarea lor întâlnire. 

— Mâine am o întrunire și nu știu sigur la ce oră termin. Mai bine 
o lăsăm pe sâmbătă. 

— Nu e nevoie să ne vedem seară de seară, zâmbi ea. 

— Am nevoie de asta, răspunse el serios. N-am să fiu fericit până 
nu ești a mea. 

Această idee persistă mult timp în mintea ei, îngrijorând-o, poate 
fără sens. Îi dovedea că mama ei avusese dreptate când o avertizase 
că ar trebui să se gândească la căsătorie. Însă ideea de posesie pe 
care și-o exprimase Clive nu se potrivea cu planurile ei de viitor. 
Desigur că se datora spiritului său antreprenorial, dar problema era 
dacă el căuta o parteneră sau o fată frumoasă pe care s-o pună pe 
un piedestal pentru a putea fi admirată de alţii. 

Singură, însă, nu putea răspunde la această întrebare, dar nici nu 
agreea opinia lui. ÎI plăcea și se bucura de clipele petrecute cu el, 
dar dacă asta se va dezvolta în ceva mai profund pe viitor, doar 
timpul o putea spune. 


Capitolul 3 


A doua zi, Amanda primi un plic alb cu o foaie pe care avea 
demisia ei, și un salariu în avans. Așadar, Clive lucra repede! 
Oarecum amuzată, se întrebă dacă domnul Thomas aflase despre 
asta și se tot gândea cum să-i explice, când şeful ei o chemă înăuntru 
şi abordă tema numaidecât. 

— Domnul Brand mi-a expus planurile sale, zise, și mă bucur 
desigur pentru tine. Singurul meu regret este că pierd o secretară 
perfectă. 

— Îmi pare rău că trebuie să plec așa de curând. Intenţionam să 
dau o lună pentru preaviz, dar. ..îmi este imposibil, și-i arătă plicul. 
Domnul Brand vrea să termin chiar astăzi. 

— Sunt sigur că înţelegi de ce. Când relaţia voastră va deveni 
oficială, se va face multă publicitate. 

— Dar deocamdată nu e nimic mai mult decât o prietenie, 
protestă ea. 

Domnul Thomas păru a nu înţelege cum putea cineva refuza o 

cerere în căsătorie venită de la Clive Brand. 

— Domnul Brand este un bărbat inteligent și captivant. Orice fată 
care ar avea șansa de a...Dar e viaţa ta, domnişoară Stewart. 
Indiferent ce vei decide, îţi doresc numai bine. 

— Mulţumesc. Până mă decid, trebuie să-mi caut alt post. Nu pot 
sta acasă, pur și simplu. 

— Nu-ţi face probleme pentru referință. Am să-ţi dau una 
excelentă. Sunt sigur că n-ai să ai probleme în a-ți găsi altceva. 
Dar...să nu te duci la concurenţă! o avertiză el. Domnului Brand 
n-are să-i placă. 

— De ce m-aș duce acolo? 

— Pentru că Homefare au anunţuri de câte o jumătate de pagină 
în majoritatea ziarelor naţionale de azi. Au posturi libere. Este 
exemplul tipic de extravagantă. 

— Care nu pare să le afecteze profitul, răspunse ea. Tocmai au 
anunţat dividende mărite. 

— Nu mă miră, la stilul brutal în care fac ei afaceri. 

Apariţia asistentei personale a domnului Thomas o împiedică pe 
Amanda să răspundă, așa că se întoarse la biroul ei. Cum telefoanele 
încetară brusc să mai sune pe la amiază, Amanda găsi puţin timp 
pentru a se uita în ziarul de dimineaţă și găsi anunţul de care-i 
vorbise şeful ei. Era un anunţ mare, viu colorat ca mai toate 
materialele Homefare, dar nu promova mâncare, ci salarii mari 
pentru viitori angajaţi. Îi veni în minte imaginea lui Charles Foster. 
Clive spusese că ei doi sunt foarte diferiţi, deci mintea ei contură un 
tip mare, cu glas puternic, plin de energie; și totuși, destul de 
inteligent pentru a construi un concern precum Homefare. Cu 

siguranţă, metodele lui brutale erau motivul disprețului lui Clive, 
căruia îi plăcea să facă totul ca la carte; la fel cum încerca să-i 
organizeze și ei propria viaţă. Abia acum își dădea seama de acest 
lucru. Dar o voia drept soție, deci fusese sigur că-l va accepta; și O 
concediase pentru a evita bârfele cum că se căsătorea cu el pentru 
banii și prestigiul lui. Pe de altă parte, Clive nu luase în considerare 
un posibil refuz, caz în care ea ar fi trebuit în mod normal să-și caute 
alt post. 

Nici nu se punea problema să se lase întreţinută de el. Deci, i-ar 
fi dat o lecţie să se aleagă cu un post la Homefare. Rânji mulțumită, 
dar își aminti imediat de moartea tatălui. Încă îi mai considera pe cei 
de la la Homefare vinovaţi, cu toate că știa că nu e corect. Munca la 
Brands o ajutase să dobândească destule cunoștințe despre 
industria alimentară şi recunoaștea ea însăşi că micii afacerişti aveau 
să dispară; tatăl ei luptase împotriva curentului ca un idealist. 

Poate dacă va lucra pentru Homefare, va învăţa cum joacă și ei. 
Nu i-ar fi prins rău. Așa că, fără a mai sta pe gânduri, sună la numărul 
din anunţ și primi o programare la șeful departamentului relaţii cu 
publicul. 

La ora cu pricina se prezentă la sediul principal de la Homefare, 
înarmată cu o referință excelentă. Spre deosebire de Brands, 
atmosfera de aici era una zgmotoasă și agitată. Chiar și omenii 
păreau diferiţi, nu se temeau să vorbească tare, și se perindau pe 
coridoare, vârând capul prin birouri, salutând încoace și-ncolo. 

Însă personalul de recrutare era la fel ca peste tot, încât Amanda 
se văzu bombardată cu întrebări peste întrebări, după care fu 
condusă două etaje mai sus într-o încăpere plină cu mostre de 

mâncare. În mijlocul camerei, stătea un bărbat rotofei, cu o fată 
aprinsă, bine dispus. Zece minute mai târziu, Amanda primea postul 
de secretară a domnului Gordon Craig, pentru un salariu mult mai 
mare decât la Brands. Abia când reintră în sediul auster de la Brands 
realiză ce făcuse și se întrebă care avea să fie reacţia lui Clive. Când 
ajunsese aici, niciodată nu-și închipuise că avea să plece din cauza 
priteniei cu cel căruia îi aparțineau toate acelea. Ce mult s-ar fi 
schimbat toate dacă accepta să-i fie soţie! Fără apartamente micuţe 
și vecini zgomotoși; fără griji pentru sănătatea mamei sau pentru 
posibilitatea de a o trimite în ţări calde pe perioada iernii. Alături de 
Clive ar fi avut parte de un lux inimaginabil. Încercă să se închipuie 
în casa lui, dar nu reuși să pătrundă până în dormitor. I se refuza 
intimitatea pe care o presupunea statutul de soţie. Se încruntă, căci 
nu era pudică din fire și se gândea cu plăcere la apropierea fizică 
dintre o femeie și bărbatul iubit. Poate nu-l iubea; şi tocmai de aceea 
avea nevoie de timp. 

Până la finalul zilei plecarea ei deveni cunoscută de toţi colegii, 
care veniră pe rând s-o salute; mai toți presupuneau că-și găsise un 
post mai bun. 

— Să mă anunţi dacă-l vezi pe bătrânul Foster, zise o fată. 
Presupun că e precum un dragon. 

— Dacă văd fum pe coridor, fug cât mă ţin picioarele! râse 
Amanda. 

— Am auzit că e retras, zise altcineva. 

Se mai auziră alte două comentarii, mai exagerate ca celelalte 
două, dar Amanda refuză să lase aceste detalii s-o pună pe gânduri 
cu privire la poziţia pe care o ocupa acum. După două săptămâni 

însă, îndrăzni să-i expună și lui Gordon Craig câteva din aceste 
comentarii. Două săptămâni uluitoare, mai ales datorită modului 
lejer în care se tratau anagajaţii unii cu alţii, ba mai mult, își spuneau 
pe numele mic. 

— E una din ciudățeniile domnului Foster, expică domnul Craig 
într-una din primele zile. Le spunem unor anagajați mai noi după 
numele mic, dar în general ne adresăm cu "domnule" și " doamnă”. 
Domnul Foster crede că dacă anagajaţii mai mari cer respect, ar 
trebui să-l arate și ei, la rândul lor, faţă de cei cu grad inferior. 

În momentul respectiv, Amanda nu comentă nimic, însă acum se 
considera destul de îndreptățită s-o facă: 

— Nu ştiam că domnul Foster ţine așa de mult la politeţuri. Am 
auzit Că se ţine tare pe poziţie. 

— Sunt bârfe. Pun pariu că ai auzit mai mult de atât, zâmbi el. 

— Păi, e cam misterios, nu? 

— E retras, dacă la asta te referi, dar ştie tot ce mișcă-n firmă. 

— Unii dintre colegi cred că birourile le sunt supravegheate, zise 
ea înainte să se poată abtine, la care domnul Craig aproape se înecă 
sorbind din cafea. 

— Cunoștinţele domnului Foster despre anagajaţii lui nu-i parvin 
prin metode tehnologice! Își înțelege angajaţii. 

— Presupun că înțelegerea ființei umane este mult mai 
importantă dacă vrei să obţii performanță. 

După expresia chipului domnului Craig, Amanda înţelese că deja 
vorbise prea mult, așa că luă scrisorile și se îndreptă spre ieșire. Dar 
şeful o strigă înapoi. 

— Să înţeleg, după ultima observaţie, că ai un sentiment de 

ranchiună, domnişoară Stewart? 

— N-am voie să-l critic pe marele domn Foster? 

— Poţi să faci ce vrei, dar te credeam mai inteligentă, să nu pleci 
urechea la niște bârfe despre un om pe care nu-l cunoşti. 

— Ştiu destul de multe despre domnul Foster. 

— Da? 

— Tata avea un magazin alimentar, într-un oraș de lângă Brigford, 
pe care cei de la Homefare au vrut să-l cumpere. N-a vrut să vândă, 
iar când voi aţi deschis supermarketul, el a fost nevoit să iasă din 
afacere. 

— Se mai întâmplă, zise Craig neutru. Sper că tatăl tău și-a găsit 
ceva mai bun. 

— A murit, zise fata, după care ieși. 

Când se întoarse de la masa de prânz, găsi pe birou o broșură. 
Conţinea un istoric al magazinelor Homefare, de la începuturile cu 
un magazinaș de o cameră până la timpurile prezente, cu lanţurile 
pe care le dezvoltaseră peste tot în ţară. Deşi făcuse nenumărate 
preluări în ultimii ani, succesul firmei se datora spaţiilor de 
desfășurare foarte mari. Ei fuseseră printre primii care înţeleseseră 
că, pentru a prinde la public, trebuia să vândă articole atât pentru 
bucătărie cât și pentru casă, în general. Deși alte companii le 
călcaseră pe urme, Homefare continua să se menţină cu un pas 
înaintea competiţiei. Fuseseră și printre primii care făcuseră spaţii 
de parcare, iar acum se concentrau pe hipermarketuri — locaţii 
imense de unde puteai cumpăra diverse produse la preţuri reduse. 
Broșura era un excelent mijloc de propagandă; oferea și o listă cu 
toate numele directorilor, cu date. Apărea și numele lui Charles 

Foster, însă era singurul fără date, în afara faptului că era directorul 
principal și nepotul fondatorului. Un motiv întemeiat pentru a 
ajunge director, gândi Amanda cinic; chiar dacă n-ar fi avut calități, 
oricum ar fi obținut poziţia aceasta. Sau s-o fi obţinut pe cale 
cinstită, cum făcuse Clive? 

Cu o perspectivă mai îngăduitoare asupra abilităţilor acestuia din 
urmă, Amanda îl întâmpină mult mai afectuos în aceeași seară, când 
se întâlniră. Tipul venise, ca de obicei, cu mașina după ea. 

— Mă gândeam să cinăm la mine, zise el. Vreau să schimb mobila 
şi vreau să-ţi spui părerea. 

— Mă îndoiesc că ti-ar plăcea, râse ea. Mie-mi plac culorile vii. 

— Trebuie să recunosc că eu le prefer pe cele neutre, dar dacă 
vrei ceva mai colorat, am să mă supun. 

— A, nu, este casa ta. 

— Sper să fie și a ta. Te iubesc, și vreau să fii fericită în casa 
mea. ..a noastră. Cât mai trebuie să aştept până te hotărăști? 

— Abia au trecut două săptămâni, protestă ea. 

— Sunt singur. 

— Dar eşti și foarte ocupat. 

— Tocmai de aceea am nevoie de o femeie în casă. 

Răspunsul o deziluzionă pe tânăra care încercă să nu mai 
gândească negativ. Fireşte că avea nevoie de o femeie. Doar nu se 
aștepta să-i spună că avea nevoie de ea ca iubită. Bineînţeles că se 
gândea și la asta, dar nu era genul de bărbat care s-o spună prea 
uşor. 

— La ce te gândești, draga mea? 

— La tine. ..Dacă sunt sau nu persoana potrivită să te facă fericit. 

Nu sunt sigură că-ţi pot oferi ce vrei. 

— Dar nu ţi-am cerut să-mi oferi nimic. Doar să fii tu însăţi; să știu 
că te am și că mă pot uita la tine; să știu că atunci când sunt plecat, 
tu ești aici. 

Era cea mai romantică declaraţie pe care i-o făcuse până atunci, 
încât se apropie de el și se cuibări la pieptul său. 

După cum se așteptase, mâncarea fusese bună, fără a fi ieșită din 
comun. Doar miel cu legume și fructe, dar tacâmurile și vesela erau 
de cea mai bună calitate, iar servirea impecabilă. Abia când se servi 
cafeaua și rămaseră singuri, Clive deschise subiectul redecorării. 
Însă din cine ştie ce motive, Amanda avea retineri în a-i da sfaturi, 
aşa că schimbară subiectul și discutară despre noul ei post. 

— Nu-mi place ideea că te-ai dus la Homefare din proprie 
iniţiativă. 

— Serios? făcu ea ochii mari. 

— Serios. Recunoaște. 

— Mi-am zis să-ți dau o lecţie, mărturisi ea. Prespun că m-am 
enervat că m-ai concediat. 

— Ţi-am spus de ce o fac, dar voiam să am grijă de tine. 

— Hai să nu revenim la asta, te rog. 

— Prea bine. 

El se ridică de la masă, şi o conduse într-un salonaș. Era o 
încăpere formală, austeră, în ciuda buchetelor de flori care o 
împodobeau. Acum înţelegea de ce avea Clive nevoie de o soţie. 
Puţine menajere, indiferent cât de pricepute, reușeau să confere 
unei case un aer de intimitate. Dar ce modificări să aducă ea? Să 
împrăștie reviste și cărți peste tot? Să schimbe perdelele terne cu 

unele mai vii? Sau era nevoie doar ca aceste încăperi să fie locuite și 
să le confere căldură? Trebuia să mediteze asupra acestor aspecte, 
însă deocamdată Clive începuse a-i vorbi și ea constată rușinată că 
nu-l ascultase, așa că se strădui să-l prindă din urmă. Era vorba 
despre aversiunea lui împotriva abilității lui Charles Foster de a 
cumpăra locuri de desfacere înaintea oricui. 

— Nu înţeleg cum a reușit să-mi sufle de sub nas locul de la 
Hanlow, concluzionă el. Oamenii mei îl vânau de luni de zile, și 
totuşi mi l-a luat. 

— Poate că a dat mai mulţi bani. 

— Dac-ar fi doar atât, aş ști cum să-l atac. E mai mult de atât, 
Amanda. Aș da orice să-i pot dovedi metodele mișelești. Sunt sigur 
că doar așa a reușit să obţină locul acela. 

— E unul bun? 

— E cel mai bun. E un oraș în curs de dezvoltare, cu majoritatea 
populaţiei din clasa mijlocie. Eram atât de sigur de locul ăla, zise el 
incepând să se plimbe prin cameră; Amanda nu-l mai văzuse 
niciodată atât de agitat. 

— Am să-l întreb pe domnul Craig despre asta, încercă ea. Mi s-a 
părut că-l cunoaște pe domnul Foster destul de bine. 

— N-o să admită că și-a folosit influenţa petru a obține locul. 

— Dar poate că menţionează ceva care te interesează, dacă 
reușesc să-l fac să vorbească. 

— E drăguţ din partea ta, dar bârfele nu mă interesează. 

— Atunci, nu-l mai întreb nimic, se bosumflă ea. 

Deodată îmbunat, Clive veni alături și îngenunche lângă scaunul 
ei. 

— Nu te supăra pe mine; e frumos din partea ta să-ţi faci griji. 

— Aș vrea să te ajut cumva... 

— Ai putea, și o îmbrățișă. Spune-mi dacă au în plan alte locuri și 
în ce zone. 

— Adică, vrei să spionez pentru tine? se retrase ea din îmbrăţișare. 

— Te superi? 

— Nu neapărat, răspunse ea după un timp de gândire. Adică, se 
practică în afaceri, nu? Dar mă suprinde că ai apelat tocmai la mine 
s-o fac. 

— În cine să ai mai multă încredere dacă nu în persoana iubită? 
la care ea surâse. Sau uită, draga mea, se ridică el pășind spre bar. 
Vrei un coniac? 

Ea refuză, și-l urmări cum își toarnă un pahar pentru el, după 
care reveni pe scaunul de alături. 

— De ce te interesează să știi unde se extind cei de la Homefare? 
întrebă ea. Credeam că ţara e de-ajuns de mare pentru amândoi. 

— Unele poziţii pot fi mai bune decât altele. Iar în ultimii ani, 
Foster a reușit să le obțină pe cele mai bune, și sorbi din coniac. 
Acum concurăm pentru locaţii de hipermarketuri. Se cere mai mult 
teren și deci sunt mai greu de obținut. Dacă aș ști unde caută el, 
poate că aș putea să fiu cu un pas înaintea lui. 

Problema îi aminti de tatăl ei și orice retineri ar fi avut în a-i da 
lui Clive informaţii dispărură în durerea înfruntată în ultimele luni. 

— De îndată ce aflu ceva, am să te anunţ, zise. 

— Mulţumesc, și puse jos paharul, trăgând-o în poala lui. 
Frumoasa mea Amanda, și o sărută pe gât. 

Rămaseră așa vreme îndelungată, Clive arătându-se mai pasional 

ca altădată, iar la prima ei observaţie, se retrase. 

— Mă faci să-mi pierd controlul foarte ușor, se scuză el. Iartă-mă. 

Ea îi zâmbi și se aștepta s-o ia din nou în brațe; în schimb, Clive 
reveni asupra coniacului. După chipul său aprins, se vedea că nu-i 
plăcea să fie respins, dar nici nu dorea s-o copleșească astfel cu 
afecțiunea lui. Dar oare a-r fi încercat prin forță? Majoritatea 
bărbaţilor așa ar fi făcut, însă Clive nu se încadra în această 
majoritate. Rezerva lui îi dădea de bănuit. 

— E târziu, sări ea în picioare. Trebuie să plec. 

— Te rog, decide-te cât mai curând. Am nevoie de tine...Pare că 
întotdeauna spun la fel, scuză-mă. 

— Nu te scuza. Femeilor le place să audă asta. 


Capitolul 4 


Amanda nu se mai gândi la promisiunea de a obține informaţii 
pentru Clive până când, într-o după-masă, intrând în biroul 
domnului Craig, îl auzi pe acesta vorbind la telefon. După ton, se 
vedea că interlocutorul era cineva important, și abia când îl auzi 
rostindu-i numele, realiză că era domnul Foster. 

Puse jos corespondenta, și, ca de obicei, luă loc așteptând ca 
şeful ei să semneze scrisorile. În mod normal n-ar fi stat să asculte, 
dar rugămintea lui Clive reveni în mintea ei îndată ce domnul Craig 
începu să vorbească despre o nouă locaţie. 

— Ar fi de primă mână pentru un hipermarket, și deloc scump 
s-o dezvoltăm. Deja am lucrat la câteva calcule, și notă ceva pe 
agendă. Da, le am. La șase jumătate, da? Prea bine, domnule Foster, 
după care închise și o privi pe Amanda. Scrisorile... După ce le 
termini, poţi să pleci, şi i le dădu semnate, însă ea nu se clinti din 
loc. 

— O să deschidă Homefare o nouă locaţie? îndrăzni ea. 

— Cât de multe se poate. Domnul Foster are planuri măreţe. 

— Presupun că niciunul dintre ceilalţi directori nu i se opune. 

— Dimpotrivă, domnişoară Stewart, însă de data asta cu toţii sunt 
de acord. 

— Îmi pare rău, se îmbujoră ea, dar am impresia că domnului 
Foster îi place să se impună. 

— Așa e. Dar asta nu înseamnă că-i forțează pe ceilalți să-i accepte 
punctul de vedere. Nu că n-ar putea, că doar deține majoritatea 
acţiunilor. 

— De ce mai lucrează dacă e așa de bogat? 

— Pentru că-i place mediul tranșant și plin de provocări al 
afacerilor. 

— Mai degrabă tranșant.... zise ea înainte să se poată opri. 

— Văd că ai auzit multe bârfe! Presupun că acum îmi repeti ce ai 
aflat de la Brands? 

— Sper că înțelegeți de ce, explică ea. Companiile sunt rivale. 

— Mai bine. Numai competiţia ţine prețurile în frâu...Să nu uiţi 
să le pui la poștă, arătă el spre scrisori. 

După ce se scuză că-l ţinuse de vorbă, Amanda ieși, iar când veni 
ora ca șeful ei să plece, se prefăcu că mai avea de lucru. Simţindu-se 
vinovată, încercă să mai găsească ceva de aranjat pe birou, sperând 
ca bătăile puternice ale inimii să i se potolească. În scurt timp, 
întreaga clădire se cufundă în tăcere, și uitându-se în parcare, nu 
mai zări nicio mașină, în afara uneia, părăsite. Grăbită, intră în biroul 
șefului și se uită pe masa lui. Nu era niciuna din foile pe care 
scrisese mai devreme și, cu sentimentul că fură, trase agenda mai 
aproape, știind că în timp ce vorbise la telefon, își notase mai multe 

lucruri. Însă nu găsi decât foi albe, și oarecum dezamăgită, dar și 
mulțumită în același timp, renunță. Dacă nu găsea nimic, Clive n-o 
putea acuza că refuza să-l ajute; pe de altă parte, dacă-i dădea 
informaţii, s-ar fi simţit neloială fată de Homefare. Oare nu era mai 
bine să fie invers, adică să-i pese mai mult de Clive? Ce loialitate 
datora firmei care se făcea responsabilă pentru nefericirea din 
ultimele şase luni din viața ei? Încurajată, luă din nou agenda, 
cercetând mai atent. Domnul Craig rupsese foaia cu notițe, dar 
urmele se imprimaseră puţin pe următoarea filă. Ridică agenda spre 
lumină, dar zări imediat o umbră venind dinspre ușa cu sticlă mată. 

— Cine e? strigă ea. 

— Voiam să vă întreb același lucru, și umbra se apropie, iar 
Amanda se pomeni faţă în faţă cu un tânăr înalt, lat în umeri, cu o 
jachetă de piele și pantaloni reiaţi. 

— Sunt secretara domnului Craig și am tot dreptul să fiu aici. 
Dumneavoastră cine sunteţi? 

— Aveam o întâlnire cu domnul Craig, zise el ignorându-i 
întrebarea. 

Amanda îl cercetă, suspicioasă. Era aproape ora șapte și ea însăși 
auzise când domnul Craig stabilise întâlnirea cu domnul Foster. 

-Sunteti sigur că n-aţi greșit data sau ora? Domnul Craig a plecat. 

— Pe naiba! și păși înainte, iar Amanda îi tăie calea, hotărâtă a 
nu-l lăsa să se uite în documentele domului Craig. 

— Dacă vreţi să-i lăsaţi un mesaj, o să-l primească mâine la prima 
oră, rosti ea calm, deși nu se simţea deloc așa. 

Intrusul avea o notă suspectă, incruntat cum stătea în penumbră, 
încât nu-i putea vedea ochii. Însă un lucru era cert — culoarea 

părului era la fel de vie ca a ei, de un roșu-aprins. 

— Cine să-i spun că l-a căutat? 

— Red. 

— Râde ciob de oală spartă, zise ea nervoasă. 

— Poftim? 

Abia atunci realiză că bărbatul îi răspunsese de fapt la întrebare, 
nu făcuse o remarcă obraznică la adresa părului ei. Se înroși, iar el 
înțelese numaidecât și rânji, dezvelind o dantură perfectă. 

— Credeaţi că mă leg de dumneavoastră? V-aţi înșelat, 
domnişoară. ..? 

— Stewart. 

— Domnișoară Stewart. Singurul lucru pe care l-am învăţat cu o 
asemenea culoare la păr a fost să nu-i tachinez pe alții. Ba mai mult, 
şi-şi încordă un braț, m-a făcut campion de box pe școală. Presupun 
că nu s-a întâmplat la fel și la dumneata? 

— Putin probabil, zâmbi ea și i se păru că o privește atent pentru 
prima oară. 

Pesemne că-i plăcea ce vede, fiindcă se așeza pe un colţ al mesei, 
cercetând-o din cap până-n picioare. Știind că fie va trebui să iasă, 
fie să-l înfrunte, Amanda rămase pe loc, scrutându-l la fel de intens. 
Deşi avea haine obișnuite, se vedea că erau de firmă, însă aşa cum 
se prezenta, tipul nu era exact genul de om cu care Gordon Craig 
s-ar fi întâlnit. Avea prea multă siguranţă de sine și un chip mult prea 
imperturbabil. Un chip plăcut, de altfel, își zise, cu un ten ce 
dezvăluia pasiunea pentru viaţa în aer liber, și niște ochi deosebit de 
albaștri. Dacă n-ar fi avut părul atât de roșcat, tipul ar fi arătat chiar 
bine. 

— Deci? îl auzi. Mă încadrez în standardele dumneavoastră? 
Dumneavoastră sigur vă încadraţi în standardele mele! 

— Nu-mi plac roșcaţii, răspunse ea înțepată. 

— Din fericire pentru mine, eu n-am aceleași obiecţiuni de făcut. 
Vă găsesc frumoasă într-un mod aparte. 

— Să vă fixez o altă întâlnire cu domnul Craig? îl ignoră ea. 

— Nu, mulţumesc. O să-l sun acasă în seara asta; sau credeţi că se 
mai întoarce? Nu mă deranjează să-l aştept. 

— N-a zis nimic în acest sens, dar mă îndoiesc. Avea o întâlnire cu 
domnul Foster. 

— V-a spus el asta? 

— L-am auzit când stabileau ora. Am impresia că s-a dus la sediul 
central. 

— Atunci, nu mai are rost să stau, și se ridică. Mai rămâneţi? 

— Plecam și eu... zise ea imbujorându-se. 

— Atunci, putem coborî împreună. 

O aşteptă până se pudră și-și luă haina, după care i se alătură la 
lift. De aproape, bărbatul părea că o domină cu statura lui; Amanda 
se întrebă neliniștită dacă tipul venise într-adevăr la Craig sau era 
doar un intrus care căuta să fure. În ultimele zile, colegele ei se 
plânseseră că le dispăruseră lucruri de pe birouri. 

— Aţi venit la domnul Craig cu un motiv anume? Poate vă ajut eu. 
Vă scuteşte de o altă întâlnire. 

— Deși nu mă îndoiesc de profesionalismul dumneavoastră, nu 
cred că mă puteţi ajuta. Dacă nu dau de el în seara asta, am să vă rog 
să-i spuneţi că-l sun mâine dimineaţă pe la zece. 

— La ora aceea este întotdeauna în ședință cu posibili 

cumpărători. Dacă aţi putea suna fie înainte, fie după... 

— Nu pot, răspunse el scurt. Vă rog să-i transmiteţi mesajul meu 
și să-i spuneţi să aștepte telefonul. 

— Serios, domnule... și aşteptă un nume, la fel cum făcuse el mai 
devreme. 

— Clark. Red Clark. 

— Am Să-i transmit mesajul, domnule Clark, dar nu promit că are 
Să vă aștepte. 

— Punem pariu? 

— Nu pun pariuri. 

— Dacă sunteți atât de sigură că n-are să mă aștepte, n-ar fi un 
pariu, ci o certitudine! 

— Prea bine, se înfurie ea, pe ce? Zece peni, cincizeci de peni? O 
liră, dacă vreți. 

— O cină. 

— Poftim? 

— Dacă domnul Craig nu mă așteaptă mâine cu telefonul, mâine 
seară luaţi cina cu mine. 

— Cu siguranţă nu! 

— Daţi înapoi? Nu mă aşteptam de la dumneavoastră, 
domnişoară Stewart. Tocmai ați consimţit miza pariului. 

— Dar mă gândeam la ceva material, nu la o cină. 

— O cină m-ar costa mai mult decât o liră, și ochii-i scăpărară. Asta 
dacă nu vă mulţumiţi doar cu pâine cu unt! 

— Nu m-aş mulțumi cu nimic în prezența dumneavoastră, 
domnule Clark! 

— Deci, într-adevăr daţi înapoi! 

— Ba nu! 

— Bun, şi tinu ușile de la intrare deschise pentru ea. Atunci, ne 
vedem aici, mâine seară. Şi nu vă agitaţi prea mult cu hainele; este 
bine şi așa cum sunteţi acum. 

Ignorându-i privirea indignată, bărbatul se îndreptă spre singura 
mașină din parcare, una decapotabilă. Fără a mai deschide portiera, 
se săltă pe deasupra, direct pe scaunul șoferului. 

— Pe mâine seară, și porni în scrâșnet de roţi. 

Abia când îi povesti mamei tot ce se întâmplase, Amanda reuși să 
vadă partea amuzantă a situaţiei. 

— Am arăta ca două ridichi împreună. Îţi dai seama? De parcă una 
nu era de-ajuns... 

— Mai bine n-ai fi atât de vehementă în ce privește părul tău. Mie 
mi se pare frumos, la fel și domnului Brand. 

Replica o înmuie pe tânăra care nu mai continuă discuţia. Însă 
ceva mai târziu, în timp ce se uita la televizor, își aminti că apariția 
lui Red Clark o împiedicase a mai cerceta fila din agendă. Ca într-un 
exerciţiu de spionaj, picase primul test. 

A doua zi, când Craig ajunse la birou, ea se afla deja acolo. 

— V-a căutat cineva aseară, zise ea, ajutându-l să se dezbrace de 
haină. Un domn Clark. 

— Cine? 

— Clark... — deci avea dreptate, tipul fusese un intrus. Red Clark. 

— Red? Chipul lui deveni deodată contrariat. A venit aici? 

— Da. Zicea că are o întâlnire cu dumneavoastră. 

Șeful ei se mulţumi a mormăi ceva în bărbie, după care se așeză 
la birou. 

— Nu mi-am dat seama că o să vină aici. Trebuia să ne întâlnim 
la... Ţi-a mai spus ceva? 

— Doar că o să vă sune la ora zece, dimineaţa asta. l-am spus că 
sunteţi întotdeauna în ședință la ora aceasta, dar n-a vrut să audă. 

Domnul Craig se mulțumit din nou să mormăie ceva. 

Preţ de o jumătate de oră, cei doi se ocupară doar de 
corespondenţă, iar la ora zece aștepta cu nervii întinși la maximum 
ca domnul Craig să iasă pentru ședință. Timpul trecea și șeful ei nu 
părea a face vreo mișcare; la zece și un sfet era încă singur în birou, 
încât nervozitatea ei se amplifică. Cinci minute mai târziu sună 
telefonul, iar Amanda bănui imediat despre cine este vorba. 

— A, domnule Clark, salută Craig, iar Amanda înțelese că trebuie 
să-l lase singur. 

Își dorea din tot sufletul să poată trânti ușa în urma ei, dar n-o 
făcu. La biroul ei, curiozitatea îi crescu. Şedinţele de dimineaţă erau 
ca un ritual, deci însemna că domnul Red Clark era o persoană 
deosebit de importantă din moment ce șeful ei așteptase acest 
telefon. Se uită la aparatul de pe masa ei. Becul roșu era încă aprins, 
semn că cei doi vorbeau. Abia după un sfert de oră discuţia se sfârși, 
și domnul Craig o chemă numaidecât la el. 

— Scuze pentru întrerupere, dacă vreodată mă mai sună domnul 
Clark, să-mi faci legătura imediat. 

— Lucrează pentru noi? 

— Da. 

— Cu ce se ocupă? 

— E agent imobiliar, răspunse celălalt, fără să se arate surprins. 

— Nu pare. Aseară arăta mai degrabă a hot. 

— Domnul Clark este adeptul unui stil obișnuit, zâmbi Craig. Stă 
atât de mult în afara biroului, încât își permite să poarte ce vrea. 

Nu atât replica în sine cât tonul șefului ei o determină pe 
Amanda să-și dea seama că acele cuvinte ascundeau ceva. Era clar că 
Red Clark îi ajuta pe cei de la Homefare să găsească locuri de 
desfășurare, și deci era o persoană foarte importantă pentru ei. Era 
normal că fusese atât de sigur pe sine că domnul Craig va aștepta 
telefonul lui. Dintr-o dată, vârful creionului îi intră în foaia agendei. 
Telefonul! Pierduse pariul! 

— S-a întâmplat ceva, domnişoară Stewart? 

Ea dădu din cap, după care continuă să fie atentă la ce i se dicta, 
în același timp meditând asupra problemelor care o interesau pe ea. 
Trebuia să scape de întâlnirea cu roșcatul. Și singura metodă era de 
a pleca mai devreme. Dacă nu primea sarcini pe ultima sută de metri 
şi dacă trecea peste pauza de masă, ar fi terminat la cinci. 

Și avu noroc. Domnul Craig se văzu nevoit să plece după prânz, 
și, cum avea sarcini puţine, fata termină chiar înainte de cinci. 
Agitată, se tot uită prin parcare, dar nu văzu nici urmă de mașina 
sport a roșcatului, așa că se îmbrăcă triumfătoare și se grăbi pe scări 
în jos. 

— Plecaţi devreme, observă portarul. 

— Am lucrat în pauza de masă. 

— Vă grăbiţi la o întâlnire, nu? 

— Mă grăbesc s-o evit! Împingând ușa turnantă, ajunse direct în 
braţele celui pe care trebuia să-l evite. 

— În carne și oase! Nu credeam că eşti atât de nerăbdătoare încât 
să vii înainte de vreme. Sau încercai să scapi? întrebă fără a-i da 

drumul, iar după expresia chipului ei citi totul. Obrăznicătură mică! 
şi o scutură ușor. Fetele frumoase ca tine ar trebui să-și onoreze 
pariurile. 

— Aș fi mult mai fericită să-l plătesc în bani, decât să-mi petrec 
seara cu dumneavoastră... Serios, domnule Clark, e ridicol. Nici 
măcar nu ne cunoaștem. 

— Recuperăm imediat. 

Fără a-i da drumul, o conduse spre mașina lui și-i deschise ușa. 
Ea urcă mândră, mai mult împinsă decât de bunăvoie, dorindu-și să 
fie mult mai detașată. Nici nu mai știa de când experimentase o 
asemenea stare de nervozitate. 

— Relaxează-te, o îndemnă el. Ştii doar vechiul proverb: dacă 
nu-i poţi înfrunta, alătură-te lor! 

Ea refuză să-i răspundă, mulţumindu-se a privi pe geam. Spre 
surprinderea ei, Red Clark conducea extrem de atent, în ciuda 
mașinii puternice pe care o avea. Se afundă în scaun, legându-și 
fularul în jurul capului. 

— Ți-e frig, remarcă el și apăsă un buton, încât capota se replie. 

— Nu știam că o mașină veche ca asta are capotă automată. 

— Eu singur mi-am făcut-o. Fetiţa mea e într-adevăr veche, dar are 
toate dotările moderne! 

Și cu o altă apăsare de buton, acționă căldura și Amanda simţi un 
val de căldură la picioare. Își dori să fi purtat altceva, nu rochita ei 
albastră simplă, nu că ar fi vrut să-l impresioneze pe acest bărbat 
orgolios. ÎI cercetă putin, și văzu că e la fel de normal îmbrăcat ca și 
în ziua precedentă, dar de data asta puloverul era de aceeași culoare 
ca ochii săi. Ca ochii ei, medită ea, și un zâmbet îi apăru pe buze, 

dându-și seama cât de mult se asemănau. 

— Am putea fi gemeni, remarcă. 

— Îmi place această idee de apropiere, dar nu și relaţia de 
rudenie! 

Ea zâmbi fără ca el să observe. Bărbatul nu se deranja să facă 
atmosferă, mulţumindu-se a fluiera un cântec. Conducea prin 
mulțimea de mașini, îndreptându-se spre est. Deși se aștepta să-l 
vadă nervos la volan, o miră detașarea şi ritmul lent în care avansa 
și în care se lăsa depășit de alţii. La un moment dat, chiar observă 
acest lucru cu glas tare. 

— Nu merită să fac ulcer din cauza asta, zise el, lăsând loc unui 
șofer agresiv. Când într-adevăr mă enervez, trebuie să fie pentru 
probleme majore. 

Începeau să iasă din traficul greu, și pe măsură ce se îndreptau 
spre ieşirea din oraș, străzile deveneau mai largi și mai pustii. 

— Nu văd niciun restaurant pe-aici. Unde mă duceti? 

— Nu la Savoy, fii sigură. 

— Nici nu mă aşteptam. Dar nici nu vreau să ajung într-un birt. 

— Femeile merg acolo unde sunt duse, râse el. Dar nu-ţi face griji, 
roșcato, promit că o să-ţi placă. 

— Nu-mi mai spuneți așa. Nu eu am vrut să ies cu dumneavoastră, 
domnule Clark, puteţi măcar să vă comportați cu respect. 

— Nu era o ofensă. Dar credeam că preferi porecla asta altora. 

— Nu prefer nicio poreclă, șuieră fata. Toată seara are să fie un 
dezastru... 

— Asta-mi place la tine — optimismul și încrederea în oameni. Am 
observat și aseară la birou, când nu te puteai decide dacă sunt un 

intrus sau nu. 

— Nici acum nu sunt sigură! 

— Când te enervezi, părul îţi strălucește, râse el. 

— Dacă mai... 

— Să ştii că tachinez doar fetele care-mi plac. Dacă într-adevăr 
nu-ți place, o să-ţi spun pur și simplu Amanda, și o privi candid. 
Sunt sigur că deja ţi s-a spus frumoasa Amanda. 

— Da. 

— Cineva special? 

— Cel care vrea să mă ia de soţie. 

— După răspuns, înțeleg că nu vrei să te căsătorești cu el. 

— De ce spuneţi asta? 

— Pentru că nu i-ai spus iubitul tău. 

— Am impresia că nu aveţi capacitatea de a citi oamenii, domnule 
Clark. Să știți că meditez asupra problemei. 

— Ce formal sună! Înseamnă că iubitul nu e din generaţia 
noastră. E cumva vreo figură paternă? 

— Terminati! 

— Da, doamnă... 

— Nu vorbiti niciodată serios, domnule Clark, râse ea. 

— Nu, dacă reușesc să mă strecor; şi numele meu este Red, sau 
ai uitat?. 

— N-am cum. Aici m-ai prins. 

— Bun. Ştiam eu că ești cu totul alta când te relaxezi. 

La scurtă vreme, el o coti la dreapta și parcă în faţa unui mic 
restaurant cu ferestrele acoperite de perdele. Nu avea nicio siglă. 
Înăuntru erau doar câteva măsuţe acoperite cu feţe de masă albe, 

impecabile. 

— Domnule Clark, ce bine să vă avem din nou aici, îi întâmpină 
un Ospătar şi-i conduse spre o masă din colţ. 

— Ce ne recomanzi în seara asta, Solly? 

— Orice. Cunoașteţi locul... 

— Bun...Hai să zicem supă, pentru început; și niște găluşte din 
acelea excelente. 

După cum îi promisese Red, mâncarea era într-adevăr delicioasă, 
amintindu-i Amandei de bucătăria italiană prin multitudinea de 
condimente utilizate. 

— Cum ai găsit locul ăsta? întrebă ea la cafea. 

— Homefare voiau să-și extindă spaţiul cu un supermarket, iar 
Solly avea restaurantul chiar alături. I l-au cumpărat și i-am promis 
CĂ o să-i găsesc o altă locaţie — ceea ce am și făcut. Și de atunci am 
păstrat legătura. Iar el este încântat de noul amplasament. 

— E printre cei norocoși, zise Amanda cu amărăciune. 

— Şi el zice la fel. A primit un preț foarte bun și a cumpărat aici, 
iar ce i-a rămas a pus în bancă. 

— Cât de generoși sunt cei de la Homefare! 

— Să înţeleg că ai un sentiment de ranchiună? 

— Tatăl meu nu i-a găsit la fel de generoși. 

— Povestește-mi. 

— E o poveste lungă; te-ar plictisi. 

— Nimic din ce ai tu nu e plictisitor. Deci... 

Încurajată, Amanda îi povesti totul, iar el o ascultă tăcut. 

— Nu crezi că ești prea critică la adresa lor? întrebă el la final. 
l-au oferit tatălui tău un preț la început. Nu-i poţi învinui că apoi 

n-au mai vrut. 

— Nici nu-i învinuiam pentru asta, ci pentru că din cauza lor micii 
comercianţi nu mai au din ce să trăiască. 

— Oamenii nu vor să dea pe mâncare mai mult decât e necesar. 

— Cum poate un singur magazinaș să concureze cu un concern? 

— Nu poate; trebuie fie să renunţe, fie să treacă la produse mai 
exclusiviste. Întotdeauna se vor găsi cei dispuși să dea un ban în 
plus pentru servicii mai aparte. 

— Nu şi într-un oraș micut ca al nostru. 

— Tatăl tău a avut ghinion, dar asta n-ar trebui să te înverșuneze 
într-atât. La urma urmei, lucrezi pentru ei, zise el intrigat. De cât 
timp? 

— Nu de mult. Am lucrat...și la Brands, înainte. 

— Pentru redutabilul Clive Brand. 

— ÎI cunoşti? 

— Arăt ca unul care l-ar cunoaște? 

— Nu... 

Îi stătea pe limbă să spună că ea îl ştie, și mai târziu, în patul ei, 
chiar se gândi de ce. Simţea o oarecare reticenţă în a-i dezvălui că 
era cel care o ceruse în căsătorie. Nu că l-ar fi șocat pe Red Clark cu 
o asemenea veste, căci acesta din urmă se dovedi cel mai neinteresat 
bărbat s-o mai vadă vreodată. Anticipând că o va invita și a doua oară 
în oraș, Amanda își pregătise în minte un refuz, dar nu-l folosi, căci 
doar o conduse și plecă. Bineînţeles, fusese interesat doar ca ea 
să-și onoreze pariul, și cu asta pusese capăt relaţiei lor. "Mai bine" 
gândi ea, refuzând să admită că o încerca și o oarecare dezamăgire. 


Capitolul 5 


În seara următoare, Amanda se întâlni cu Clive. Aranjaseră ca ea 
să se ducă direct la el, refuzând mașina sau șoferul lui. 

— Dacă vreuna dintre fete mă vede că mă urc într-un Rolls, 
explică ea, o să-nceapă să-mi pună întrebări. 

— Şi? 

— Şi nu vreau să mă confrunt cu ele. 

— Dar nu-mi place să te știu înghesuită într-un autobuz sau 
într-un metrou. Măcar promite-mi că o să iei un taxi. 

Conștiincioasă, îi promise a se conforma. Nu voia să admită nici 
măcar pentru sine motivul pentru care refuza serviciile oferite de 
Clive, deși la plecare cercetă parcarea foarte atent, poate zărea figura 
unui bărbat înalt, roșcat. Nu zări însă nici urmă de Red, și indignată 
pe sine însăși că se așteptase a-l vedea, se îndreptă cu pași repezi 
spre staţia de autobuz, uitând complet de promisiunea făcută lui 
Clive. 


Abia când intră în eleganta sa cameră de zi se mai calmă, și-l 

întâmpină cu un sărut mai cald ca de obicei. El o lipi imediat de el 
și o sărută din nou, mult mai pasional, iar ea încercă să-i răspundă. 
Însă mici detalii stupide o împiedicau să se abandoneze acelei 
îmbrăţișări — nasturii sacoului său care-i apăsau pieptul cu putere, 
capul lui dat prea pe spate într-o poziţie incomodă, mireasma 
puternică a loţiunii de bărbierit care-i gâdila simţurile. Receptiv la 
refuzul ei, bărbatul o eliberă. 

— Eşti obosită. Îți aduc ceva de băut. 

După cum se așteptase, avea șampanie la gheaţă, și o tavă de 
argint cu gustări. Zâmbi abia vizibil — șampanie și caviar într-o seară, 
supă și găluşte într-alta! Nu s-ar zice că nu trecea de la o extremă la 
alta. 

— Ce te amuză? 

— Faptul că mă răsfeţi, minţi ea, acceptând paharul de șampanie 
şi așezându-se mai aproape de foc. 

— Mi-am zis să luăm cina aici; dacă nu cumva preferi să ieşim. 

— E bine oriunde vrei tu. 

— Asta e una din cele mai interesante caracteristici ale tale. N-ai 
pretenţii. Ai să fii o soţie excelentă. 

— Ăsta e criteriul tău de alegere a unei soții bune? 

— Ar trebui, normal, să aibă și alte calități. Dar cea mai 
importantă este să fie rațională, și se așeză în partea opusă. Nu mă 
mai privi atât de dușmănos, draga mea. Sunt sigur că o să ne 
înțelegem asupra majorității deciziilor pe care va trebui să le luăm. 

— Și ce s-ar întâmpla dacă... ..soţia ta nu e de acord cu tine? 

— Am discuta. Orice problemă poate fi rezolvată prin discuţii. 
Vrei să-mi spui că te-ai hotărât? deveni el agitat. 

— Nu. . încă. Nu mă grăbi, Clive. Mi-ai promis. 

— Deci, coşmarul meu continuă, zise el cu patos, încât ea simti 
nevoia de a-l linişti. 

— Nu vreau să te rănesc, Clive. Te voi anunţa de îndată ce mă 
hotărăsc. 

Fl îi duse o mână la buze, dar o lăsă jos imediat ce intră 
majordomul să anunţe cina. Din cauza servitorilor roind în jurul lor 
toată seara, conversaţia fusese una superficială; la cafea însă, din 
nou singuri, Clive se interesă de ziua ei. Descifrând o aluzie, 
Amanda aşteptă ca el să întrebe mai multe. 

— Ai auzit ceva despre alte locaţii? continuă el. 

— Nimic. Domnul Craig nu spune prea multe când sunt eu de 
faţă. 

— Dar te ocupi de corespondenţa lui, și mai sunt și biletele 
interne. 

— Nu sunt multe. Când directorii au să-și comunice ceva, se sună 
între ei. Nu e ca la Brands, unde fiecare document este tipărit în câte 
trei exemplare. 

— Să înțeleg că nu erai de acord cu obiceiul ăsta? 

— Nici tu n-ai fi, dacă erai cel care le scria! 

— În documentul scris nu există dubii, spre deosebire de o 
conversaţie telefonică. Homefare sunt cunoscuţi pentru lipsa lor de 
organizare. 

— Care nu se reflectă în profiturile lor...Scuze, Clive, am fost 
cam dură. 

— Nu mă deranjează o observaţie din când în când, zise el cu o 
sclipire în ochi care-l întinerea. Dacă apreciez interesul unei femei 

într-o anumită problemă, nu înseamnă că o vreau indiferentă. Iar tu 
întotdeauna ai fost rezervată. 

— Stai să vezi când nu-mi convine ceva. 

— Sunt prea deștept ca să rog pe cineva să facă ceva ce știu că ar 
refuza. 

— Cum poti fi sigur? 

— Instinctul. 

— La fel cum alegi locaţiile? 

— Exact. Am încredere în judecata mea și-n capacitatea mea de a 
citi omul. Asta nu mă face încrezut; este un dar de la Dumnezeu, 
și-l sunt recunoscător. Pe de altă parte, mi-l asum, și încerc să-l 
folosesc. 

Ascultându-l, Amanda se minună de încrederea în sine a acestui 
bărbat, întrebându-se dacă ceva se va transmite și ei în cazul în care 
s-ar căsători. Nu că ar fi avut nevoie să se zbată prea tare, căci în 
calitate de doamnă Clive Brand, toate ușile i-ar fi fost deschise. 

— Cred că ai muncit foarte mult pentru ceea ce ai acum, observă 
ea. Și încă muncești. 

— Îmi place. Îmi place să fiu cu un pas înaintea altora. 

— Dar deocamdată nu-ţi iese. 

— Homefare e un caz mai special, răspunse bărbatul rece. 
Charles Foster nu e genul de om pe care-l întâlneşti la tot pasul. Este 
irațional și dificil. 

— Pare un magnat tipic — cei de faţă se exclud! 

— Nu e deloc tipic, ci exact contrariul. Ia totul ca pe o glumă, și 
din cauza asta niciodată nu-i poți ghici adevăratele intenţii. 

— Atunci, mi se pare un om inteligent, nu irațional. 

— Poate ai dreptate, admise el după o clipă de gândire. Poate că 
tipul e mai profund decât mi-am închipuit eu. 

— ÎI cunoşti bine? 

— La fel de bine ca oricine altcineva. 

— Domnul Craig mi-a spus că e un singuratic. 

— Se potrivește, și din nou căzu într-o pasă meditativă. 

— Am să încerc să aflu cât de multe despre locaţii; n-am uitat. 

— Nu contează, draga mea, sunt sigur că ai să găsești ocazii. 

Clive o trase în poala lui. Pentru o clipă, Amandei îi veni greu să 
se relaxeze, căci o parte din ea se vedea ca două ființe în același trup. 
Cum de putea ea, Amanda Stewart, să se bucure de atenţia unui 
bărbat al cărui nume era pe buzele a milioane de femei? După care 
redevenea una singură, o roșcată căreia un bărbat îi șoptea la ureche 
vorbe dulci. 

— Vreau să-ți ofer atât de multe, draga mea, zise el. Ai fi cea mai 
bine îmbrăcată femeie din lume, și cea mai frumoasă, și-i mângâie 
pielea gâtului. Am comandat perle pentru tine. Trebuie să porti 
doar perle! Au fost creeate pentru o piele ca a ta! 

Inuman să fi fost și tot te topeai la asemenea cuvinte, iar tânăra 
își încolăci braţele în jurul gâtului său. Ce uşor i-ar fi fost să-i dea 
ceea ce el dorea și deschise buzele pentru a-i răspunde, însă el le 
acoperi de îndată cu ale lui. Din instinct, ea încercă să-i reziste; dacă 
altădată i-ar fi dat drumul, de data asta bărbatul ignoră refuzul ei, 
continuând s-o sărute, explorându-i spatele, căldura degetelor lui 
trecând prin materialul fin al rochiei. Abia când degetele lui se 
aventurară spre nasturi, ea îi respinse palmele și sări în picioare. 

— Nu, Clive, nu pot! 

Fl se lăsă pe spătarul canapelei, urmărind-o. 

— N aș fi mers mai departe de ceea ce vrei tu. Nu e nevoie să te 
temi de mine. 

— De mine însămi mă tem. 

— E cel mai frumos lucru pe care mi l-ai spus până acum, făcu el 
ochii mari. Poate ar trebui să mai facem niște ședințe din astea. 

Râzând, se îndepărtă de el, scuzându-se pentru ora târzie, 
motivând că o așteaptă o zi grea. 

— Te duc acasă, zise el. Dar data viitoare s-ar putea să nu mai 
câștigi! 

Ca de obicei, Clive o lăsă pe Amanda la ușa blocului, dar de data 
asta sugeră să urce pentru o cafea. Fără a se arăta surprinsă, îl invită 
sus. Trecuse peste rușinea de a trăi într-un apartament mic, deși 
acum, când văzu cât de nelalocul lui se simte Clive în încăperea 
joasă, parcă totul îi revenea; apariția lui impecabilă făcea canapeaua 
și draperiile să pară de proastă calitate. 

În vreme ce pregătea cafeaua în bucătărioară, îi auzea pe Clive și 
pe mama ei vorbind, deși el părea că duce greul conversaţiei, semn 
că mama încă nu se obișnuise cu prezenţa lui. Turnă repede în cești 
şi se întoarse în cameră. 

— Tocmai îi spuneam mamei tale că mi-ar plăcea să veniţi 
amândouă la vară în Vancouver, zise Clive, luându-și cana. Seamănă 
atât de mult cu Anglia, încât v-aţi simţi ca acasă. 

— Dacă tot mă duc la o asemenea distanţă, protestă doamna 
Stewart, măcar vreau să mă simt ca într-o țară străină! 

— Atunci, poate vă interesează casa pe care o caut momentan în 
Franţa. Ce ziceti de asta? 

— Nu cred că e cazul să am vreo preferință! 

— Când Amanda devine soţia mea. ... și se opri, aruncându-i o 
privire vinovată. Scuze, draga mea, tot timpul uit că n-ai acceptat 
încă. 

— N-ai uitat deloc, zise ea. Încerci să mă presezi să accept. 

— Mă învinovăţești? 

— Nu, dar mă faci să par încăpăţânată. Doar nu sunt roșcată 
degeaba. 

— Să ştii că mă gândeasc adesea la părul tău, sorbi Clive din cafea. 
Ar trebui să porti doar albastru sau verde. 

— Toată lumea spune la fel despre roșcate. 

— Pentru că li se potriveşte cel mai bine, și puse jos cana. Păreţi 
amândouă foarte obosite. Nu veau să rămân mai mult decât se 
cuvine. 

ÎI conduse jos, și el îi luă o mână într-a sa. 

— Mâine plec la Newcastle și mă întorc după două zile, dar 
lasă-ţi weekendul liber, bine? 

— Te-ai supăra dacă n-aş face-o? 

— Nu, dar aș fi dezamăgit. 

— Atunci, îţi promit să nu te dezamăgesc. 

A doua zi, la birou, Amanda constată cu surprindere că domnul 
Craig, deja venise. Părea obosit, și tot biroul îi era plin de hârtii. 

— Pare că n-aţi dormit bine azi-noapte. 

— Așa e. Tocmai am semnat un contract pentru un hipermarket 
în afara orașului Watford. Toată noaptea am stat să fac calcule. 

— Pentru? 

— Pentru costurile pe care le vom întâmpina. Raportez numărul 

de locuitori din zonă la capacitatea lor de cumpărare; apoi calculez 
costurile de întreținere și încerc să găsesc o cifră minimă și una 
maximă până la care putem merge, obținând în același timp și 
profit, și-i flutură niște foi. Din păcate, domnul Foster vrea ca acest 
hipermarket să fie cel mai mare din ţară, și indiferent cu ce cifre vin, 
tot o să fie nemulțumit. 

— Atunci, puneţi orice cifră. 

— Să-mi pierd locul de muncă? 

— De unde să afle domnul Foster că nu e corectă? Doar nu e 
Superman! 

— Nu sunt sigur de asta... 

— Cum e tipul? încercă tânăra. Speram să-l văd dacă lucrez aici, 
dar nu l-am zărit încă. 

— O să-l întâlneşti într-o bună zi, şi-şi strânse foile. Acum, adu-ţi 
agenda... 

Amanda se supuse și de îndată ce șeful ei începu a-i dicta niște 
calcule complexe, trebui să-l oprească de mai multe ori pentru a se 
asigura că le notase corect. 

— Mai bine le trec mai întâi într-o ciornă, să le verificaţi dacă sunt 
bine, zise ea la final. 

— Bună idee. Dar când le treci pe curat să nu faci copii. Am să le 
duc chiar eu. Concurența ar plăti bani buni să știe ce avem noi aici. 
Amanda se înroși, iar domnul Craig simţi nevoie să se scuze. 

— Nu voiam să spun că n-am încredere în tine, domnişoară 
Stewart, dar domnul Foster a făcut această regulă cu mult timp în 
urmă. 

— Înţeleg, şi ieși înainte ca șeful ei să mai spună ceva. 

Cât de îngrozit ar fi fost domnul Craig să afle că într-adevăr avea 
motive întemeiate s-o suspecteze și pe ea. Tot ce-i dictase acum ar fi 
fost de o importanţă majoră pentru Clive și ar fi fost foarte deşteaptă 
dacă ar fi făcut o copie. Dar nu îndrăznea. Era prea riscant. Domnul 
Craig, mai avea obiceiul să apară în biroul ei fără să anunte, și o 
putea surprinde. Dar nimeni n-o împiedica să-și noteze datele în 
agenda ei. Ca să nu se răzgândească, scoase imediat carnețelul și 
începu să copieze, dar după o pagină se opri, oripilată de ceea ce 
făcea. Una era să-i spună lui Clive despre o conversaţie pe care o 
auzise, şi alta să copieze un material pe care-l știa confidenţial. 

Tremurând, puse la loc agenda și reveni la mașina de scris, 
profund afectată. Oricât de mult îi dispreţuia pe cei de la Homefare, 
nu putea să-i spioneze. Ce bine-ar fi fost dacă tatăl ei ar fi acceptat 
ofert. Mâinile îi căzură moi pe tastatură și se pierdu cu privirea în 
gol. Era prima oară când se gândea la așa ceva, și oricât de multă 
nedreptate aducea memoriei tatălui, simţea că nu mai poate ignora 
adevărul. Fusese o nesăbuinţă din partea lui să creadă că se poate 
lupta împotriva unui întreg concern. Dacă ar fi fost cine știe ce 
bancher bogat, poate că ar fi avut şanse, dar într-o comunitate de 
fermieri ca a lor, fiecare bănuţ conta. Dacă tatăl ei şi-ar fi dat seama 
de aceste lucruri, probabil că ar fi trăi și acum, ca șef la Homefare, 
sau profitând de pe urma ofertei lor generoase. 

Tânăra își reluă lucrul, oftând adânc. Imediat ce termină, duse 
foile la verificat, și constată cu uimire că domnul Craig nu găsi nicio 
greșeală. Trecând peste pauza de prânz, trecu totul pe curat și 
înmână foile șefului ei. 

— lată şi notițele mele, zise ea. Aș vrea să le rupeţi 

dumneavoastră, ca să nu aveți grija că alte persoane pot să afle 
aceste detalii. 

— Te rog, domnişoară Stewart, zise el jenat. Deja mi-am ceru o 
dată scuze. 

— Ştiu, dar nu mă refeream la asta. Pur și simplu prefer să rupeti 
foile pentru liniștea mea. 

El o ascultă și aruncă totul la gunoi. 

— Ce se va întâmpla acum? se interesă ea. 

— Domnul Foster va verifica calculele, le va prezenta comisiei de 
directori și va continua cu planurile lui... 

Sună telefonul și Craig ridică receptorul. 

— Vorbești de lup... după care aşteptă ca Amanda să iasă din 
birou. 

leși din birou încă meditând asupra a ceea ce scrisese în 
rapoarte. Fusese o zi deosebit de grea; însă domnul Craig, deși 
stătuse treaz mai toată noaptea, se dovedise mai în formă ca 
niciodată, şi-i dictase cât pentru două zile. Afară ploua, iar trotuarul 
reflecta lumina cețoasă a felinarelor. Cât de repede se instala iarna 
după căderea frunzelor! Înfundându-și gâtul în guler, Amanda se 
îndreptă spre metrou, dar nu făcu nici doi pași că cineva o cuprinse 
după talie. 

— Bună seara, roşcato! 

Nici nu mai era nevoie să se întoarcă pentru a-și da seama că era 
Red Clark. 

— Ce... .cauţi aici? întrebă ea, emoţionată. 

— Credeam că e evident. Te-am așteptat. 

— De ce? 

— Astă-seară nu ești în apele tale! Fără a-i da drumul, o ghidă spre 
mașina lui, mergând atât de repede încât abia se tinu după el. 

— Nu pot veni cu tine, protestă ea. Mă duc acasă. 

— Te iau la cină. 

— Ba nu. 

El se opri atât de brusc, încât se ciocni de pieptul lui și se retrase 
numaidecât, însă bărbatul o sprijini cu cealaltă mână. 

— Ai vreo altă întâlnire? 

— Nu, răspunse ea, dar își regretă imediat sinceritatea, dar mă 
aşteaptă mama. 

— Sun-o şi spune-i că întârzii. 

— Nu vreau. Am ieșit şi ieri, și nu-mi place s-o las singură prea 
des. ..Nu se simte prea bine de la moartea tatei, explică. 

— Nu e nevoie să spui mai mult, o întrerupse el. Trebuia să-mi 
dau seama. Dar asta nu reprezintă o problemă, să ştii. Cumpărăm 
ceva de mâncare și mergem la tine. 

— Nu se poate. 

— Dă-mi un motiv întemeiat. 

Sclipirea din ochii lui o avertiză că n-are rost să mai încerce. Dacă 
ştia un lucru despre acest bărbat atât de insistent, era că nu-l putea 
scoate nimeni din încăpăţânarea lui. Luând tăcerea ei drept răspuns, 
Red o împinse în mașină. 

— Ai vreo preferință anume la mâncare? întrebă el, însă ea se 
mulțumi să dea din cap. 

Pentru un tip căruia îi plăcea să tachineze, era deosebit de tăcut; 
sau nu neapărat taciturn, gândi ea, ci mai degrabă nu găsea subiect 
de conversaţie și nu-i plăcea să discute chestiuni mărunte. 

Parcă la un restaurant din Soho, iar Amanda îl privi plină de 
reproș. 

— Ţi-am spus că nu pot lua cina cu tine. 

— Dacă tu nu poţi veni la cină, vine cina la tine! Acum, stai aici. 
Vin cât de repede pot. 

Și într-un timp surprinzător de scurt, reapăru urmat de doi 
ospătari cu două coșuri cu mâncare, pe care le așezară în portbagaj. 
După care le dădu câte un bacșiș gras, iar băieţii îi mulțumiră, 
fericiți. 

— Nu era nevoie să cheltuiești atât, spuse ea mai apoi. Nu 
credeam că ai să faci asta. 

— Îmi permit. 

— Nu pare, la care el rânji și ea continuă. Cu o mașină veche, și 
după cum te îmbraci....Știi ce vreau să spun. 

— Ştiu. Dar nu te lua după aparente. Nu sărăcesc cu o cină. Dar 
mă impresionează preocuparea ta. N-aș vrea să te știu o căutătoare 
de comori. 

Complimentul o încălzi. Câteva clipe mai târziu, îl conduse pe 
Red pe scări, spre apartamentul ei. Abia când vâri cheia în broască 
realiză că n-o anunţase pe mama ei că vine cu cineva, s-o avertizeze 
măcar să nu sufle o vorbă despre Clive Brand. De îndată ce intrară, 
îl împinse pe musafir în sufragerie și fugi s-o caute pe mama ei. 

Doamna Stewart își usca părul în cameră. 

— Am auzit o mașină afară și am crezut că vii cu Clive. 

— E la Newcastle. Am venit cu Red — agentul imobiliar despre 
care ţi-am vorbit. Care lucrează pentru Homefare. 

— Te scoate în oraș? 

— Oarecum. A adus aici o cină de la restaurant. 

— De ce? se miră femeia. 

— l-am spuss că vreau să stau cu tine. 

— Pare un om cu stare. 

— Ba bine că nu! Vino să-l cunoşti, dar să nu sufli o vorbă despre 
Clive! 

— Normal că nu. Niciodată nu se vorbește unui pretendent 
despre concurență. 

— Nu e pretendentul meu, sări Amanda. 

— Sigur că nu, răspunse femeia, privind obrajii imbujoraţi ai fetei. 

Era clar că Red prindea foarte bine și la femeile mai în vârstă, își 
zise Amanda câteva ore mai târziu, observând cum mama râde de 
glumele seci ale musafirului. De fapt, nu puteai să nu te simţi bine 
cu el, căci avea o ușurință de a se face plăcut faţă de oricine. 

La nouă și jumătate se ridică să plece, iar ea îl conduse până jos, 
mirată că pleacă atât de devreme. 

— Nu vreau să plec, explică el, dar mama ta pare obosită, și chiar 
dacă s-ar retrage, n-ar adormi până n-aș pleca eu. 

— Pare că știi multe despre mame! 

— Trebuie! 

— Şi eşti și foarte îngâmfat! 

— Îmi cunosc limitele, zâmbi el. Şi-i compătimesc pe cei care n-o 
fac. 

— Nu toată lumea are încrederea ta. 

— Tu ar trebui s-o ai. Nu arăţi deloc rău, și ochii-i luciră. 

— Mulţumesc. 

— Eşti puţin cam slabă pentru gustul unora, dar pentru mine ești 

numai bine; și ai o gură extrem de apetisantă. 

Ea se dădu repede un pas înapoi, dar nu îndeajuns de rapid 
pentru ca el să n-o poată prinde, apropiind-o de el. 

— Foarte apetisantă, repetă, și o sărută. 

Deşi Red era un bărbat foarte comun, avea un fel de a săruta atât 
de pasional și de intens, încât după un lung moment de explorare, 
Amanda i se abandonă. Simţind-o receptivă, o lipi de trupul lui și 
fata simţi tremurul care-i scutură întreg corpul. Pentru ca mai apoi 
s-o îndepărteze încordat, iar tânăra realiză efortul pe care-l făcea 
pentru a se stăpâni. 

— N-am mai sedus niciodată o fată în hol, dar există întotdeauna 
o prima oară, râse el. Piei de la mine, satană! 

Și ieși repede. Mirată de plecarea lui neașteptată, Amanda 
rămase în prag până când mașina se depărtă cu un scrâșnet. Nu 
menţionase nimic despre o altă întâlnire și nici despre vreun 
telefon. Forţându-se a nu se mai gândi la astfel de lucruri, urcă 
înapoi în casă. 

Hotărârea de a-l uita pe Red nu întâmpină prea mari dificultăţi, 
mai ales că a doua zi când se trezi, o găsi pe mama ei cu febră. 

— Am ieșit aseară după un ziar cu părul ud, și m-a prins ploaia. 
Tocmai mă schimbam când aţi venit voi. 

— Să ştii că meriti răceala, se enervă fata. Sun la birou să spun că 
nu mă duc. Vreau să te vadă un doctor. 

— E doar o răceală. 

— Mai bine te consulti, să n-ai vreo surpriză. 

Și avusese dreptate, căci doctorul o diagnostică pe doamna 
Stewart cu pneumonie, și-i recomandă internarea într-un spital. 

— Deja am rugat la serviciul de urgente pentru un pat și mi-au 
răspuns că se interesează, zise medicul, dar n-o să fie ușor în 
perioada asta a anului. Vă vor anunţa de îndată ce găsesc un pat. Mă 
îndoiesc că are să fie undeva prin apropiere, dar în situaţia asta, va 
trebui s-o trimiteţi oriunde ar fi. 

Amanda încuviință din cap, deși nu o încânta ideea de a merge 
la un spital în celălalt capăt al Londrei. 

— Să mă anunţaţi la ce spital o duc, zise el înainte să plece, și 
să-i daţi paramedicului trimiterea asta. 

Amanda o luă, apoi se întoarse în dormitor și imediat după aceea 
sună telefonul. Se grăbi să răspundă, dar era doar Clive, care venise 
din Newcastle mai devreme decât se așteptase. Imediat își dădu 
seama Că ceva este în neregulă. 

— E mama, zise ea aproape în lacrimi, și-i povesti ce se 
întâmplase. 

— Nu-ţi mai face griji, draga mea. Lasă totul pe mine. Dacă te 
sună cei de la urgente, spune-le că ai aranjat deja. 

— Ce anume? 

— Te sun imediat şi-ţi spun. 

Dar tot el sună mai repede decât ceilalți. 

— O ambulanţă e în drum spre voi. O va duce pe mama ta la 
clinica Devonshire — era cea mai scumpă clinică privată din Londra. 
Și am vorbit cu doctorul meu să vă aștepte. 

— Dar...nu trebuia să faci asta, îngăimă ea. Nu mă aşteptam. 

— Trebuia să te aștepți. Te iubesc, Amanda. Nu știi că aș face tot 
ce-mi stă în putință ca să te ajut? 

Mai vinovată ca niciodată, ea îngăimă o scuză, dar el o 

întrerupse. 

— Nu te mai scuza, dar data viitoare când ai probleme, sper să-ţi 
amintești că sunt aici ca să te ajut. 

Incapabilă a mai spune ceva din cauza lacrimilor, Amanda îi dădu 
vestea mamei, dar doamna Stewart deja nu mai era conștientă de 
ceea ce se întâmplă în jurul ei. Amanda știa că e din cauza 
temperaturii ridicate, și totuși avea oarecare temeri. 

Parcă o eternitate trecu până când sosi ambulanţa. Unul dintre 
paramedici o linişti numaidecât, spunându-i că febra mare se poate 
trata ușor. Şi avu dreptate, căci numai după câteva ore, era greu de 
crezut că doamna Stewart trecuse printr-un adevărat coșmar. Într-un 
pat alb dintr-o cameră plină de flori, femeia părea mult mai în 
putere a înfrunta viaţa decât fusese dimineaţă, iar Amanda era 
conștientă că fără ajutorul lui Clive încă ar mai fi așteptat un loc 
într-un spital. 

La ora șase, tânăra coborî și-l găsi pe Clive jos, discutând cu 
doctorul. 

— Îi explicam domnului Brand, spuse acesta din urmă, cât de 
repede atacă virusul pneumoniei. Principalul e să se evite alte 
complicații. 

— Care sunt şansele mamei? întrebă Amanda cu teamă. 

— Destul de bune. Facem tot posibilul, domnişoară Stewart, vă 
asigur. 

Nu erau tocmai cele mai reconfortante cuvinte, dar aprecie 
sinceritatea lor. 

— Nu vreau să plec, îi spuse lui Clive când rămaseră singuri. 
Vreau să fiu aici pentru orice eventualitate. 

— Trebuie să mănânci, draga mea. Am rezervat o masă la un 
restaurant din aproapiere. Lăsăm numărul de telefon dacă e ceva și 
suntem înapoi în cinci minute. 

Apreciindu-i atenţia, tânăra nu găsi curajul a-l refuza, deși 
mâncarea o mai detensionă. 

— Mai bine îl sun pe domnul Craig să-și găsească o înlocuitoare, 
gândi ea cu voce tare pe drumul înapoi. N-o să-i placă. E foarte 
ocupat acum. 

— Ca de obicei, agitația și îngrămădeala de la Homefare. 

— Nu e chiar ca de obicei. De data asta plănuiesc să construiască 
cel mai mare hipermarket din Anglia. ..în afara orașului Watford. 

— Nu mi-ai mai spus asta, remarcă el cu surprindere. 

— Credeam că știi deja, se bâlbâi ea. 

— Stiam care e ţinta lor, în ce privește extinderile, dar nu și 
dimensiunile la care vor să construiască. Ţin toate informaţiile în 
mare secret. De aceea speram să mă poţi ajuta. 

— Am auzit despre Watford abia ieri, când domnul Craig mi-a 
arătat calculele... și-și curmă cuvintele însă prea târziu, căci Clive 
deja oprise mașina, urmărind-o mirat. 

— Ce calcule? 

— Costurile. Chestii dintr-astea. 

— Ai avut în faţa ta costurile noului hipermarket? păli el. Păcat că 
nu le-ai putut copia. 

— Nu...Domnul Craig a fost dincolo tot timpul cât le-am scris pe 
curat. 

— Înţeleg. Poate le iei altă dată. 

Ajuseră la clinică și intrară în hol. 

— Nu mă aștepta, zise fata. N-o să fiu în stare să dorm dacă mă 
duc acasă, aşa că o să stau aici. 

— M-am gândit că așa o să faci. Ţi-am aranjat o cameră. 

— Eşti foarte prevăzător. 

— Îmi place să am grijă de tine. 

— Ştiu, și nu-ți pot spune cât îţi sunt de recunoscătoare. 

Necesitatea de a-i da răspunsul de care el avea nevoie era atât de 
mare, însă nu știa ce o reţine. Ceva totuși o împiedica să se exprime, 
aşa că-l sărută oftând și urcă la mama ei. 

Mai târziu, în timp ce veghea somnul mamei, se întrebă de ce 
nu-i putuse dezvălui lui Clive adevăratul motiv pentru care nu 
copiase documentele. Mai devreme sau mai târziu, oricum va trebui 
să-i spună că nu putea spiona compania pentru care lucra. 
Generozitatea lui îngreuna situaţia, dar nici dorinţa ei de a-și arăta 
recunoştinţa și nici disprețul pe care-l nutrea încă pentru Homefare 
n-o puteau convinge să se preteze la o asemenea treabă. 

O asistentă o trezi la realitate, anunţând-o că avea un vizitator 
jos. Presupunând că este vorba despre doctor, Amanda se grăbi să 
coboare, şi constată că era vorba despre un bărbat roșcat, îmbrăcat 
în negru, a cărui paloare era accentuată de nuanţa hainelor. 

— Te-am așteptat la birou în seara asta, începu el, și dacă am 
văzut că nu apari m-am dus la tine. Doamna Chadwalla mi-a povestit 
despre mama ta. De ce nu mi-ai spus mai devreme? 

— Cum? Nu știam unde să dau de tine. 

— Îmi pare rău... — era prima oară când îl vedea îngrijorat. Ai 
dreptate. Nu-mi place să primesc telefoane personale în timpul 
lucrului, dar. . .o să-ți dau un număr la care mă poţi găsi întotdeauna 

în caz de urgente. 

— Sper să nu fie necesar, răspunse ea încă fierbând de furie. Iar 
dacă mai apar urgente, mă descurc singură. 

— Văd, și aruncă o privire admirativă prin holul decorat, încât 
acum venise rândul ei să se simtă aiurea. Pesemne că se întreba cum 
reuşise s-o interneze pe mama ei aici. 

— N-am reușit s-o duc pe mama într-un spital, explică ea, și...un 
prieten a aranjat aici. 

— Cel pe care încă nu știi dacă o să-l iei de soţ? zise el ironic. Sper 
că mărinimia lui n-o să-ţi influenţeze decizia. 

— Normal că nu. 

Sceptic încă, Red se rezemă de perete, cercetând-o. Purta haine 
la fel de lejere ca data trecută, dar acum puloverul îi atenua într-un 
fel culoarea părului, îmbătrânindu-l și făcându-l să pară mai serios. 
Dar și privirea lui era una neobișnuit de întunecată. 

— De ce mă priveşti așa? întrebă ea. 

— Cum aşa? 

— De parcă m-ai vedea pentru prima oară. 

— Poate că așa este. Mă gândeam că a trebuit să te descurci de 
una singură cu mama ta. Chiar îmi pare rău că n-ai știut unde să mă 
cauţi. 

— Ti-am spus că nu mai contează. Oricum, sunt obișnuită să mă 
descurc singură. Numai asta am făcut de când a murit tata. 

— Şi cu banii cum te descurci? 

— Mulţumesc, bine, se aprinse ea. Am un salariu bun. 

— Şi pensia tatălui? O primiţi? 

— Cu ea plătim datoriile. 

— Eşti sigură că aţi avut de câștigat cu magazinul? 

— Cu un supermarket Homefare la câţiva kilometri? Cred că 
glumești! Își încleștă pumnii. Când mă gândesc la câte am pătimit de 
pe urma lor... ca şi alți comercianţi pe care i-a ruinat... 

— Nu mai vorbi așa! 

— Ți-e ușor să spui asta. Pentru tine, Homefare este un client. Ei 
îţi asigură traiul. Dar câte alimentare nu distrug pentru magazinul 
din Watford? Sau ești atât de ocupat să le cauţi locaţii încât nici nu 
te-ai gândit la asta? 

— Nu mă rușinez cu munca mea. 

— Ar trebui, dacă ai ști câte vieți distrugi. 

— Dar cei pe care Homefare îi angajează? Suntem o naţiune mult 
mai bine hrănită ca acum zece ani. Dacă nu erau supermarketurile, 
prețurile ar fi ajuns mai mari decât sunt acum. 

Realizând inutilitatea acestei discuţii, ea tăcu, iar el se apropie. 

— Hai să vorbim mai bine despre noi. 

— N-am chef de discuţii. 

— Faptul că-ţi faci încontinuu griji pentru mama ta n-are să 
îmbunătăţească situaţia. Hai să bem o cafea. 

Și fără a-i da timp să refuze, o conduse spre ieșire. Ca de obicei, 
Amanda se simţea mică pe lângă el, dar asta nu o deranja cu nimic. 
Mai ales că întotdeauna era plăcut să-l întâlnească pe acest bărbat 
atât de imprevizibil, care intra și ieșea din viaţa ei pe nebănuite. 

— Nu-ţi dai niciodată întâlnire ca lumea cu cineva? întrebă fata. 
De fiecare dată când m-ai scos în oraș, a fost pe nepusă masă. 

— Vrei invitaţii speciale? 

— Ştii bine la ce mă refer. Acum, de pildă. Ti-ai zis că vrei să mă 

vezi, și te-ai dus la birou; dar aseară, când ai plecat, n-ai suflat nicio 
vorbă. 

— Chiar trebuie să mai rostesc ceea ce e evident? 

— Mie nu mi s-a părut evident. 

— Ar trebui, și o luă după talie. Credeam că știi că vreau să fiu cu 
tine ori de câte ori pot. 

— Nu citesc în mintea altora. 

— Speram să poţi citi pe buze. Felul în care te-am sărutat nu ti-a 
spus nimic? 

— Doar că eşti un cuceritor. 

— Nici nu-ţi dai seama! 

"Si nici nu vreau", gândi ea. Deja începuse a se gândi prea mult 
la Red Clark, şi avea senzaţia ciudată că dacă va continua în același 
ritm, va avea de pierdut. Nu mai întâlnise pe nimeni atât de greu de 
analizat. Era ca și cum ridica o barieră între persoana lui și restul 
lumii, în spatele căreia se ascundea adevăratul om. Dacă acesta 
exista. Să fi fost Red un om care trăiește exclusiv pentru munca lui 
și care vede femeile ca pe un mod de a-și petrece timpul liber? Și 
totuși, modul în care se purtase cu ea era mult prea atent ca să fie 
astfel. 

— Unde anume lucrezi? întrebă ea dintr-o dată. 

— Peste tot prin ţară. 

— Dar cum se numește firma ta? 

— Trollope & King, și râse văzând-o neincrezătoare. Serios, așa se 
numește. 

O îndrumă spre o cafenea micuță, apoi spre o masă dintr-un colţ. 
Amanda refuză să mănânce, spunând că cinase deja. 

— Doar n-ai primit prea mult la clinică. 

— Am ieşit. 

— Cu prietenul generos? 

— Chiar trebuie să-i spui așa? De parcă eu aș fi servitoarea lui și 
el stăpânul. 

— Nu i-am spus iubitul tău, ca să nu-ți dau idei! 

Fata zâmbi, conștientă în sinea ei de rezervele pe care le avea în 
a-i spune despre Clive. Doar pentru că tipul era director la Brands, 
nu trebuia s-o facă vinovată pe ea. Doar nu datora nimic companiei 
în afara orelor de serviciu. Dar şi dacă ar fi recunoscut că cel care 
voia s-o ia de soţie era marele Clive Brand, ar fi dat naștere unor 
comentarii acide. 

— Nu te mai îngrijora, o trezi Red la realitate, semn că nu-i citise 
corect gândurile. Sunt sigur că mama ta se va recupera. 

— Sper... 

Amanda căută să schimbe subiectul discuţiei, însă tot ce-i venea 
în minte era tema prietenului ei necunoscut. Așa că spuse primul 
lucru care-i veni în minte. 

— Te ocupi doar cu locaţiile pentru Homefare? 

— În mare parte. 

— Firma ta lucrează doar pentru ei? 

— Da. ..Văd că te miră. 

— Da. De ce să lucrezi doar pentru un concern când poti vinde 
celor care oferă mai mult. 

— Îmi sugerezi ca următoarea locaţie s-o dau celor de la Brands 
sau de la Sainsbury? întrebă el cu o sclipire în ochi. 

— Nu sugeram nimic, se grăbi ea să răspundă. Eram doar 

curioasă de ce n-o faci. 

— Pentru că mă dedic doar celor de la Homefare! 

— Serios... 

— Sunt serios, Amanda. Le sunt loial. 

— ÎI cunoşti pe Charles Foster? întrebă ea brusc. 

— De ce? 

— Mă gândeam dacă el este motivul loialității tale. 

— S-ar putea, răspunse el după o clipă de gândire. Nu m-am 
gândit niciodată la asta. Să știi că e un tip surprinzător — inteligent, 
chipeș, și putred de bogat. Te prezint, dacă vrei. 

— Nu te deranja. E ultima persoană pe care vreau s-o cunosc. 
Urăsc tot ce atinge. 

— Dar nu e cu nimic mai prejos decât alţi patroni de magazine. 

— Măcar cei de la Brands au integritate, zise ea înainte de a se 
putea opri. 

— Atunci de ce n-ai rămas acolo? și se vedea că Red începe să-și 
piardă răbdarea. 

— Trebuie să muncesc ca să trăiesc; iar Homefare mă plătește mai 
bine. 

— Dar se pare că nu ti-au cumpărat bunăvoința. Care încă este la 
rivali. 

— Sunt sigură că cei de la Homefare nu s-ar sinchisi de ea. Și 
oricum, te au pe tine ca să-i aperi, și Amanda căscă, drept pentru 
care el ceru nota și se ridică. 

— Ziua asta te-a terminat. Haide, te duc acasă. 

— Rămân la clinică. 

— Din mărinimia prietenului generos? Văd că nu face nimic pe 

jumătate; un plus pentru el! 

— E foarte calculat, și-l privi șăgalnic pe Red. Dar sunt sigură că 
şi tu ai fi făcut la fel. 

— Nu chiar. Sunt de părere că mai bine dormeai în patul tău. La 
clincă ai să stai ca pe ace toată noaptea. 

— Acasă ar fi și mai rău. 

— Dar măcar eşti acasă. 

Un punct de vedere neașteptat, însă Amanda era prea obosită ca 
să-și mai bată capul cu astfel de probleme. Red renunţă, și o 
conduse afară. Aerul rece o revigoră pe moment, iar când ajunseră 
la Downshire, buna dispoziţie îi revenise. 

— Te sun mâine, Amanda, să văd cum se simte mama ta. 

— Dacă e mai bine, mă duc la birou. 

— Sunt sigur că domnul Craig are să înţeleagă dacă nu poţi. Am 
să vorbesc eu cu el, dacă vrei. 

Fata refuză, și Red o sărută ușor pe frunte. 

— Mâine seară lucrez, dar pe la opt cred că sunt liber. Dacă mama 
ta e bine, ne vedem. 

— Mă tem că eu nu sunt liberă, răspunse fata, amintindu-și brusc 
mărinimia lui Clive și simțindu-se obligată să fie la dispoziţia lui. 

— Atunci, pe altă dată, zis el fără pic de regret, și plecă. 

Amanda rămase a-l urmări, realizând cât de normală păstra 
relaţia lor — un sărut pasional într-o seară, unul platonic într-alta. Și 
tot nu știa unde să dea de el. Uitase a-i da un număr de telefon, în 
ciuda promisiunii făcute. Sau uitase în mod deliberat? 


Capitolul 6 


A doua zi, domna Stewart se trezi mult mai bine, așa că Amanda 
se duse la birou, știind că munca o va ajuta să mai uite de griji. Clive 
o sună în timpul micului dejun și, bucuros de vești, aranjă o 
întâlnire pentru acea seară, la Savoy. 

— Nu știu sigur la ce oră ies, zise ea. Trebuie să recuperez și 
pentru ziua de ieri, și vreau să trec și pe la mama. 

— Nu-i nimic dacă aştept. Îmi iau ceva de băut la bar. 

După cum era de așteptat, Amanda găsi mult de lucru, deși 
domnul Craig insistă să-și ia o pauză mai lungă, pentru a merge la 
clinică. 

— De fapt, chiar mă mir că ai venit. Pari extrem de obosită. 

— N-am dormit prea bine, explică ea. Am rămas acolo și mă 
trezeam ori de câte ori intra asistenta. 

— Trebuia să mergi acasă. 

— Așa a zis și Red...domnul Clark, adăugă, văzându-l pe celălalt 
nedumerit. 

— Nu mi-am dat seama că încă vă vedeți. 

— Din când în când, surâse fata. E prea superficial ca să 
stabilească o întâlnire ca lumea. 

— Ar trebui să-i spui asta, râse Craig. 

— l-am Spus, aseară. 

Șeful tuși scurt, apoi se apucară de corespondență și lucrară 
aproape o oră întreagă. Și ar mai fi continuat dacă nu erau întrerupți 
de un telefon, în urma căruia el trebui să plece de la birou mai 
devreme ca de obicei. Se întoarse târziu, aprins la faţă, vesel, încât 
Amanda se întrebă dacă nu cumva sărbătorise pe undeva. Nu după 
mult timp însă, Craig o chemă în biroul său, anunţând-o că 
Homefare achiziţionase alte trei locaţii pentru supermarketuri. 

— Dacă-l punem și pe cel de la Watford, înseamnă că avem patru 
locuri în provincie. E o mare lovitură pentru domnul Foster. 

— Nu înţeleg de ce. Dacă ai bani ca să cumperi pământul. 

— E nevoie nu doar de pământ, domnişoară Stewart. Ai nevoie și 
de aprobări de la primării. Care de regulă se feresc să le dea, fiindcă 
nu vor ca magazinele să dispară din centrul orașului. Sunt și alți 
comercianţi care au de obiectat. 

Cunoscând situaţia, Amanda deveni brusc interesată: 

— Dar domnul Foster cum a obţinut aprobările? 

— E tenace, domnişoară Stewart, o privi el circumspect. E tenace 
și foarte priceput. 

— Parcă zilele trecute spuneaţi că e încăpățânat. 

— Nu-i agreez încăpățânarea, dar tenacitatea, da! 

Această dublă caracterizare a domnului Foster îi aminti Amandei 
sentimentele ei ambivalente față de Red. Când erau împreună, îi 

plăceau tachinările lui cu referire la frumuseţea ei, și atitudinea lui 
distantă îi dădea senzaţia că este admirată, fără a fi idolatrizată. Pe de 
altă parte, își amintea refuzul lui de a fi deranjat de prezenţa ei și 
obiceiul de a apărea fără aranjamente prestabilite. Nu era de mirare 
că-i plăcea mai mult de Clive. Avea măcar certitudinea a ceea ce 
simţea el. Dacă acesta din urmă ar fi fost mai spontan, iar Red mai 
previzibil, ambii ar fi devenit bărbaţii ideali. Se încruntă imediat, 
încercând să-și șteargă astfel de gânduri din minte. Clive era cel care 
conta, nu Red; fiindcă primul o ceruse în căsătorie. 

— Am să plec mai devreme de la birou, îi întrerupse domnul 
Craig, visarea, deci ai putea și tu să faci la fel. Presupun că ești 
nerăbdătoare să te duci la mama ta. 

— Am văzut-o la prânz, zise Amanda. Am să ies la cină, și după 
aceea mă duc la clinică. 

— O idee bună. Cu domnul Clark? 

— Nu. 

— Nu-i nimic, mai sunt și alte ocazii. 

Oare? se întrebă ea. Dacă accepta propunerea lui Clive, n-ar mai 
exista alti bărbaţi în viaţa ei. Şi dacă ar fi fost sinceră faţă de el, n-ar 
fi existat nici acum. Dar incertitudinile ei cu privire la sentimentele 
faţă de Clive o împiedicau să-l lase pe acesta să-i monopolizeze 
întreg, timpul. Până la urmă, ajunse la concluzia că le făcea o 
nedreptate amândurora. Nu că lui Red i-ar fi păsat dacă iese sau nu 
cu altcineva, căci referirile lui ironice la prietenul generos nu păreau 
semne de gelozie. Și cu o relaţie superficială ca a lor nici n-ar fi avut 
dreptul. 

Amanda ajunse la Savoy cu destul timp înaintea orei opt. Veștile 

bune cu privire la starea mamei o înveseliseră, încât păși mai 
mândră ca niciodată pe holurile hotelului, atrăgând o serie de priviri 
admirative, chiar de la bărbaţi mai în vârstă. Avântul i se mai domoli 
când nu-l văzu pe Clive la bar. Rămase un timp indecisă la intrare, 
după care, dându-și seama că el își întârziase puţin programul 
pentru a se întâlni cu ea, se duse în hol. Găsi câteva broșuri pe care 
le răsfoi, însă privirile insistente ale unui bărbat o determinară să-și 
schimbe poziţia, așa că se îmbrăcă și ieși. 

O luă în josul străzii, dar aerul înţepător și burniţa o determinară 
să se întoarcă. Chiar când să traverseze ultima străduţă, un Rolls 
Royce trecu pe lângă ea. Sărind ianpoi pentru a evita să fie stropită, 
îl zări pe Clive înăuntru. Însă nu acesta îi atrase atenţia, ci bărbatul 
de lângă el. Adică cel care, cu doar câteva ore în urmă declarase că 
lucrează exclusiv pentru Homefare. Dacă era adevărat, ce căuta Red 
cu Clive? 

Din umbră, Amanda se trase mai aproape. Mașina opri și cei doi 
bărbaţi coborâră. 

— A fost o discuţie extrem de interesantă, zise Clive. Am să mă 
gândesc la ce mi-ai spus, şi ţinem legătura. 

Red dădu din umeri și rosti ceva, însă prea încet ca ea să audă. 
Apoi cei doi își dădură mâna, și ultimul urcă într-un taxi. Amanda se 
lipi de perete căci taxiul trecu prin dreptul ei, și rămase așa până 
când îl văzu că dispare după colț. Abia după aceea intră înapoi în 
hotel. 

ÎL găsi pe Clive la o masă, iar acesta o întâmpină extrem de 
volubil. 

— Ai avut o zi grea? se interesă ea după ce vorbiră despre 

sănătatea mamei ei. 

— Ca de obicei. 

— Am ajuns mai repede decât am crezut, dar nu erai. 

— Am avut o întâlnire neprevăzută, zise el și se opri, căci 
chelnerul trecu să mai toarne în pahare. Eşti foarte frumoasă în 
seara asta... 

— Cineva important? întrebă ea. 

— Nu ştiu. Poate. 

— Ce răspuns ciudat. De ce nu ești sigur? 

Clive se blocă o clipă, după care duse o mână la tâmple, așa cum 
făcea când își căuta cuvintele. 

— Nu-ţi stă în fire să fii curioasă, Amanda. 

— Credeam că te bucură să mă interesez de afacerile tale. 

Răspunsul îl mulțumi, căci bărbatul se relaxă numaidecât. 

— A fost o întâlnire de afaceri, nu-ţi pot spune mai mult. 

Din nou îi întrerupse ospătarul. 

— N-ai încredere în mine, Clive? 

— Nu e o problemă de încredere, draga mea. Dar această 
întâlnire a fost una ...confidenţială nu doar pentru mine, ci și 
pentru cealaltă persoană. Altfel ţi-aș spune. 

— Adică cel cu care ai fost nu vrea să se afle că aţi fost împreună? 
înșelă ea. 

— De unde știi că a fost un bărbat? 

— M-ar deranja să știu că a fost o femeie, răspunse ea repede, 
foarte mulțumită de spontaneitatea ei, iar Clive râse, ridicând 
paharul. 

— A fost într-adevăr un bărbat, și s-ar enerva foarte tare dacă ar şti 

că s-a aflat de întrevederea noastră. 

Aceste cuvinte puneau capăt oricăror speranţe în nevinovăția lui 
Red. În ciuda declaraţiei făcute cu o seară înainte, se vede treaba că 
într-adevăr oferea locurile celui care plătea mai mult. Și totuși, ce 
amuzat păruse atunci când îi sugerase acest lucru. Și ce proastă 
fusese că-l crezuse cu adevărat loial faţă de Homefare. 

O cuprinse o mare deziluzie, încât se miră cum reuși să treacă 
peste acea seară fără ca partenerul ei să-și dea seama. Deși, adesea, 
Clive dădea greș în a-i citi dispoziţia. Atâta timp cât arăta bine și era 
tot timpul zâmbitoare, el se mulțumea să facă atmosferă. 

De data asta, îi povesti toată seara despre călătoria pe care 
trebuia s-o facă de urgenţă în Canada, scuzându-se că totul apăruse 
pe nepregătite și promițând să se întoarcă într-o săptămână. 

— Sper ca mama să iasă din spital până atunci, zise ea în drum 
spre casă. 

— Nu grăbi lucrurile. Ar trebui să rămână acolo până când doc- 
torul spune că poate să plece. 

— Dar cheltuielile... 

— Asta e treaba mea, o întrerupse el. 

— E şi a mea. Nu pot accepta atâţia bani de la tine. 

— Oricum nu iei altceva. 

— Dar n-o să fiu niciodată în stare să te răsplătesc. 

— Să-mi fii soţie ar fi cea mai mare răsplată, și-i luă o mână într-a 
sa. Gândește-te la viitorul nostru cât sunt plecat, Amanda. Am avea 
o viaţă minunată împreună. Ai avea tot ce-ţi dorești. 

— Parcă ești lampa lui Aladin! 

— Atunci, de ce nu mă încerci? 

Amanda râse de această glumă — căci nu-i stătea în fire să facă 
una; el însă rămase serios. Când opri în faţa casei ei, o luă în brate. 

— Am vorbit foarte serios, Amanda. Vreau să-ţi ofer de 
toate — haine, bijuterii, blănuri. Vreau ca lumea să vadă cât ești de 
frumoasă. Îmi promiţi să te gândești la asta cât sunt plecat?. Aș vrea 
să-ţi împodobesc fiecare șuviţă în diamante, zise el mângâindu-i 
părul. Eşti atât de frumoasă. 

O sărută ușor, şi pe măsură ce ea se lăsa ademenită în acest iureș, 
braţele lui se încolăciră în jurul ei, iar sărutul lui spori până la 
brutalitate aproape. La un moment dat, simțind gust de sânge, gemu 
Ușor, şi el se retrase imediat. 

— Îmi pare rău, draga mea, dar un bărbat își pierde controlul în 
prezenţa ta. 

Scena o măcină toată seara. De data asta reușise să scape de 
presiunea lui Clive, dar ce se va întâmpla dacă-i va deveni soţie? 
Oare pasiunea lui, odată hrănită, va deveni mai blândă, sau era 
genul de persoană care folosea forța fizică pentru a-și cuceri 
partenera? Îngrozită de acest gând, Amanda se ridică din pat, 
aprinse lumina și merse la bucătărie pentru a-și încălzi niște lapte. 

Când se întoarse, se opri în fața oglinzii. Reflecţia ei era doar o 
figură slabă, palidă, firavă ca o lumânare, cu o claie roșie în vârful 
capului. Își aminti cum o alinta Red și începu să tremure. Nereușind 
să și-l şteargă din minte, se întinse în pat, revizuind întâlnirea din 
acea seară cu Clive. De ce oare nu-i spusese că-l văzuse coborând 
din maşină cu Red, că-l cunoaște și că ştie unde lucreză? Astfel, Clive 
şi-ar fi dat imediat seama că ştie motivul întâlnirii lor. Să fi fost toţi 
oamenii de afaceri chiar așa de ambiţioși încât să nu se oprească 

până nu obțineau ceea ce -și doreau? Dacă într-adevăr, Clive era 
vinovat că minţise, Red era de două ori pe-atât. Normal că primul 
încerca să obţină locaţii înaintea competitorilor, chiar dacă asta 
însemna să ofere o sumă mai mare decât ceilali. Nu era o tactică 
cinstită, dar era măcar acceptată de breaslă. Impardonabil însă era 
ca un angajat să vândă secretele companiei pentru care lucra unei 
companii rivale. 

Or, ea se făcea vinovată de același lucru. Deşi lucra pentru 
Homefare, acceptase să spioneze pentru Clive. Indiferent de 
motivațiile pe care le avea, nu era cu nimic mai prejos decât Red. Și 
totuși, conştientizarea propriei vinovăţii nu-i diminuă cu nimic 
disprețul faţă de Red. Ea crezuse în integritatea lui, în maniera lui 
detașată de a se purta, în umorul sincer. 

A doua zi la birou veni ca o ușurare, cu toate că se aștepta ca din 
minut în minut să primească un telerfon de la Red. N-o sunase cu o 
zi înainte pentru a se interesa de starea mamei ei, și nici până la cinci 
și jumătate când veni ora de plecare, încât Amanda se simtea pe de 
o parte fericită, pe de alta rănită. Tipul nu era doar neloial și 
imprevizibil, ci şi nepăsător. Dorinţa de a-l vedea pe Clive, de a fi 
lângă cineva de încredere care să-i arate afecţiune era atât de mare, 
încât ar fi dat fuga în braţele lui să-i spună că acceptă să fie soţia lui. 
Fl însă era deja în drum spre America, iar ea se duse la clinică, 
încercând să intre cât mai veselă în camera mamei. 

Doamna Stewart stătea în vârful patului, într-un halat de mătase 
înflorat. 

— Doamna Pompadour? râse Amanda. 

— Așa mă simt, mărturisi bătrâna. Tânărul tău e foarte spontan, și 

foarte priceput în a alege cadouri. Uită-te. 

Buchetul pe care Clive i-l trimisese cu o zi înainte fusese pus pe 
pervaz și în locul lui era acum un mic televizor; mărimea doar îi 
indica prețul mare. Alături, niște cărţi și un parfum franțuzesc. 

— Televizorul are o imagine perfectă, zise femeia. Toată 
după-masa m-am uitat la el. E mult mai bun decât flori sau struguri. 
Mă simt vinovată că e așa de scump. 

— Îşi permite, zise Amanda. 

Pentru ea însăși nu le-ar fi acceptat, însă pentru mama ei, da. Ce 
minunat era Clive și cât de îndrăzneţ în alegerea cadourilor. Halatul 
trebuie să fi costat la fel de mult ca televizorul. 

— Eşti sigură că-și permite? Mie nu mi s-a părut chiar așa de 
înstărit. 

— Sigur că da. Numai mașina lui costă cât o casă. 

— Nu s-ar zice. Deși nu sunt o cunoascătoare a mașinilor sport. 

— Sport? păli Amanda. 

Abia atunci doamna Stewart realiză că vorbeau despre două 
persoane diferite. 

— Red mi le-a trimis, draga mea, nu domnul Brand. 

Amanda se prăbuși pe un scaun. O fi fost el un agent imobiliar 
de succes, dar cadourile îl costaseră mai mult decât își putea 
permite. Dar imediat își aminti scena în care Red cobora din mașina 
lui Clive și înghiți în sec, îndurerată. Faptul că vindea acestuia din 
urmă informaţii îi aducea, desigur, o grămadă de bani. Dar nu-i 
putea dezvălui asfel de amănunte mamei, iar sora care veni cu 
mâncarea îi ușură misiunea, căci ieși imediat, pretinzând că vrea să 
ia O gură de aer. 

Părăsi clinica, refuzând să recunoască dezamăgirea pe care o 
încercă atunci când nu zări niciun bărbat roșcat prin apropiere. O 
luă în susul străzii, căutând un restaurant. Trecu în mod deliberat de 
cel în care băuse o cafea cu Red, și intră într-o patiserie franțuzească. 
Abia când să achite și văzu preţurile mari se gândi ce-ar însemna un 
mariaj cu Clive, mai ales financiar, și mai ales pentru mama ei. Dar 
pe drumul spre clinică realiză că-i era imposibil să se mărite cu un 
bărbat doar pentru securitatea ei; trebuia să fie sigură că-l iubește, 
indiferent de starea lui materială. ÎL plăcea pe Clive, era de-ajuns ca 
să întemeieze un cămin fericit? Încercă să se imagineze ca sotie a lui 
și nu reuși. Mintea-i era în permanenţă bântuită de imaginea lui Red 
— înalt, laconic, cu un licăr viclean în ochi, cu un rânjet în colțul 
gurii. Nu, era prea superficial ca să fie un soț bun. Era doar o 
companie plăcută; și totuși, lipsit de integritate. 

Întoarsă în camera mamei, Amanda se așeză la televizor, privind 
în gol până când veni ora plecării. Acasă, nu reuși să se destindă, ci 
dimpotrivă, o cuprinse disperarea la gândul că era cu nimic mai 
prejos de bărbatul pe care-l judeca atât de fervent. Deși nu-i 
dezvăluise lui Clive niciun secret încă, îi promisese s-o facă de îndată 
ce va afla, ceea ce o făcea la fel de demnă de dispret ca Red. 


KKK 


Trecură mai multe zile în care Amanda nu primi vești nici de la 
Clive, nici de la Red. Se amuza de una singură de faptul că ambii 

bărbaţi ieșiseră din viaţa ei în același moment. Nu că Red dispăruse 
cu totul, căci deși n-o suna pe ea, se interesa regulat de mama ei. 
Probabil că se plictisise de ea, îşi zise fata când trecu și a cincea zi 
fără să audă de el. Era de-ajuns de chipeș pentru a găsi alte fete. 

Resemnată, se concentră asupra persoanei lui Clive. Pe care, 
însă, nu și-l putea închipui drept un iubit; cuvântul în sine îi evoca 
o persoană mai vioaie, mai tânără. Poate că o căsnicie l-ar mai fi 
destins; și totuși, nu era corect să se aștepte ca oficializarea relaţiei 
lor să-i schimbe personalitatea. Fie acceptai persoana așa cum e, fie 
nu te mai căsătoreai. 

În aceeași seară, pe când cobora din salon, se întâlni cu doctorul 
mamei. 

— Secretara mea a încercat să dea de dumneavoastră, zise el. 

— S-a întâmplat ceva? 

— Dimpotrivă. Mama va putea pleca la sfârșitul săptămânii. De 
aceea voiam să vă vorbesc. 

— E o veste minunată! 

— Dar n-aș vrea să rămână la Londra pe perioada iernii. E încă 
slăbită și ar fi bine să meargă undeva unde e mai cald. 

— Nu ne putem permite. Dacă evenimentele ar fi decurs normal, 
toate astea nu trebuia să se întâmple. 

— Îmi dau seama... și ezită o clipă. Domnul Brand mi-a povestit 
despre mama dumneavoastră înainte să plece. I-am spus și dânsului 
la fel și m-a rugat să fac aranjamentele necesare. 

— Adică? 

— Pentru ca doamna Stewart să meargă la o clinică din Tanger. E 
condusă de maici, și v-o recomand personal. 

— Nici nu se pune problema. Nu ne putem permite. 

— Domnul Brand se ocupă de toate cheltuielile. ..Mă surprinde 
că nu v-a spus mai de mult. 

— Absolut nimic. 

— Unora le este greu să discute despre astfel de probleme. 
Dânsul este foarte generos. 

— Stiu, și mă face să mă îndatorez foarte mult. 

— Sunt sigur că e ultimul lucru la care s-ar gândi. Mama 
dumneavoastră nu e prima persoană pe care o ajută, să știți. 

Amanda rămase uimită. Clive se arătase deosebit de generos, dar 
personalitatea lui flegmatică nu se potrivea cu o fire filantropică. 

— Mă refer la preocuparea lui pentru personalul său, continuă 
doctorul. Și dacă e generos cu cei care lucreză pentru el, n-ar trebui 
să vă mire că este la fel şi acum, la care Amanda se înroși. Ar fi 
înțelept să acceptaţi oferta lui. Doamna Stewart are nevoie de soare. 

Amanda se pierdu cu privirea undeva dincolo de cel cu care 
vorbea, dincolo de geamurile umede din cauza ploii. 

— Nu s-ar simti singură acolo? întrebă e cu ochii în gol. 

— Majoritatea maicilor vorbesc engleza, iar Tanger este un oraș 
cosmopolit. Sunt sigur că doamna ar învăţa repede limba 
localnicilor. Și-și va găsi prietene printre paciente. 

— Înseamnă că nu prea mai am ce obiecta, nu? 

— Doar să fiţi de acord, și fata dădu din cap după o clipă. Bine, 
și vru să plece. Am să închei hârtiile și doamna Stewart va putea 
pleca sâmbătă. 

— O să fie în ordine dacă merge singură? 

— Are un zbor direct, iar la Tanger are s-o întâmpine cineva. 

Spre suprinderea ei, femeia refuză oferta lui Clive. 

— Deja ne-am îndatorat prea mult, și dacă mă duc la Tanger 
pentru două luni...Nu, draga mea, vin acasă. Cu cât acceptăm mai 
mult de la Clive, cu atât te vei simţi mai obligată să-l iei de bărbat. 

— N-am să mă căsătoresc dintr-un sentiment al datoriei, zise ea 
puţin convingător. Mai degrabă mă căsătoresc cu el dacă nu mergi. 

— Nu înţeleg... 

— Dacă sunt soţia lui, n-ai avea nicio ezitare să-i accepti dărnicia. 
Și dacă numai așa te pot face să pleci... 

— Bine, ai câștigat! Dar nu sunt deloc mulțumită, murmură 
femeia. Chiar nu știi ce simţi pentru domnul Brand, sau te 
îngrijorează faptul că e mai mare decât tine? 

— N-are nimic a face cu vârsta lui. Dar nu sunt sigură că-l iubesc 
de-ajuns. 

— Atunci, ieşi cu alți bărbaţi. Ai stat aici seară de seară, ceea ce 
nu-ţi face bine. Eşti tânără și frumoasă și... 

— Foarte obosită, interveni Amanda. Mă duc acasă. O să mă culc 
devreme. 

Acasă însă începu să-i scrie lui Clive să-și arăte recunoştinţa 
pentru ajutorul lui și a-și cere scuze încă o dată pentru suspansul în 
care-l ținea privind relaţia lor. Printr-o coincidenţă, scrisoarea ei se 
intersectă cu una de-a lui, în care bărbatul îi povestea despre 
Canada, exprimându-și totodată speranţa într-o reîntoarcere cât mai 
apropiată acasă. 

Dintr-o oarecare temere de a părea neloială fată de Homefare, 
Amanda nu luă scrisoarea cu ea la serviciu a doua zi; cu toate că, mai 
apoi, ideea i se păru ridicolă. ÎL găsi pe domnul Craig în birou cu 

domnul Grock, directorul departamentului de lactate. 

— Am putea câștiga zece la sută dacă vom cumpăra produse 
poloneze, insista ultimul. Dă-mi un singur motiv pentru care ar 
trebui să-i refuz pe producători. 

— Domnul Foster. Ştii bine că el e cu danezii și cu olandezii, şi că 
va refuza orice alt produs. 

— Doar pentru că tatăl lui a luptat în rezistenţa daneză! sări 
exasperat Grock. Măcar dă-i o mostră dintr-astea. Te rog. 

— Bine, fie. Du-i niște cârnaţi feliaţi. Dar ai grijă să fie tăiaţi foarte 
fin! 

Abia după plecarea musafirului, Amanda îndrăzni să intre în 
biroul șefului cu scrisorile de dimineaţă. Și rămase mirată de toate 
pachetele înfoliate de pe biroul lui. 

— Domnul Foster se ocupă de fiecare aspect al afacerii? 

— Da. 

— Când mai găsește timp? 

— Are o energie fenomenală. Găseşte timp pentru toate. 

— Aș vrea să-l întâlnesc. Vine vreodată pe-aici? 

— Ocazional, dar de regulă e la biroul lui din Park Lane, dacă nu 
e undeva prin ţară. 

— Căutând locaţii? se interesă ea. Presupun că se vede destul de 
des cu Red Clark, nu? 

Deşi nu reuși a citi pe îndelete figura șefului, Amanda avu 
impresia că întrecuse măsura, așa că se grăbi să înceapă cu ceea ce 
aveau pe ordinea de zi. 

— Săptămâna viitoare o să avem o groază de lucru, observă el. 
Sper că ești liberă să faci ore în plus? 

— Normal. De când sunt aici, n-am făcut niciuna. 

— Domnul Foster ţine foarte mult ca totul să se termine în timpul 
programului. Nu că el ar respecta această regulă. Lucrează nonstop. 

— O să facă atac de cord. 

— Mă îndoiesc. Îi place munca lui; acesta e marele lui avantaj. 

— Şi ce se întâmplă săptămână viitoare? reveni Amanda. 

— Trebuie să pregătesc un raport cu noile hipermarketuri. Până 
la finalul acestei săptămâni, ar trebui să primesc toate datele. 

— Nu sunt cam aceleași costuri peste tot? 

— Fiecare bucată de pământ e cumpărată la preț diferit, explică 
domnul Craig amuzat, iar un magazin poate costa dublu față de 
altul. E datoria mea să mă ocup de calcule. 

— Aţi dat vreodată greș? 

— Încă sunt aici; cred că asta spune totul! 

Aceste cuvinte iscară în mintea Amandei o imagine îngrozitoare 
a lui Red, închipuindu-și o cursă contra cronometru pentru 
terenuri, în care Charles Foster era rege. Această imagine o bântui 
întreaga zi, iar pe de altă parte se gândea că Red lucrează cu acest 
personaj suprauman, care-l afecta și pe el. Trecuseră deja opt zile în 
care nu mai auzise nimic de el, deși tipul suna regulat la clinică. 
Dacă ar fi găsit o altă fată, cu siguranță n-ar mai fi sunat. Poate că din 
cauza volumului de muncă nu reușea să găsească timp pentru ea; 
mai ales după ce domnul Craig amintise de următoarea săptămână 
plină. Mai degrabă și-l închipuia muncind decât întreţinându-se cu 
alta; şi dintr-un motiv sau altul, refuză să facă asta și se simţi mult 
mai fericită. 

Părăsi veselă biroul în acea seară și constată fără prea mari 

surprize că Red o aștepta, mai chipeș decât și-l amintea, dar la fel de 
comun îmbrăcat. 

— Porţi vreodată costum? îl întâmpină ea. 

— Ce salut pentru o iubire pierdută! 

— Din moment ce nu ești niciuna, nici alta... 

— Remediem imediat! O prinse de cot și o conduse spre mașina 
lui. Ce preferi — chinezească sau evreiască? Sau poate indiană? 

— Nu mă exprim. Sunt așteptată la clinică. 

— Ba nu. Am sunat să întreb de mama ta și i-am spus că te scot la 
cină. 

— Nu te-ai schimbat deloc, nu? 

— Ai vrea? 

Zâmbiră amândoi și el porni într-o direcţie orecare. Ea nu-și 
exprimase opinia, așa că el alese de unul singur și ajunseră într-un 
local chinezesc, cu interioare roșii. Ca de obicei, Red comandă 
repede, sfătuind-o și pe ea. 

— Te las pe tine să iei deciziile, murmură ea. Întotdeauna așa se 
întâmplă! 

— Să înţeleg că îți par cam posesiv? deveni el preocupat. 

— Majorităţii femeilor le place să fie dirijate, dar numai ocazional. 
Tu o faci tot timpul. 

— Pentru că știu ce e mai bine pentru tine. 

— Nu sunt o proastă! 

— Draga mea, ştiu asta. Eşti foarte inteligentă, și desigur foarte 
frumoasă. Dacă iau iniţiativa e pentru că... și se opri, căci ospătarul 
se apropie de ei. Hai să lăsăm restul discuţiei pentru când suntem 
singuri. Mai bine ne concentrăm la mâncare. 

Pe parcursul mesei, Red continuă să vorbească despre ce făcuse 
în ultimele zile, lăsându-i impresia că umblase foarte mult și că 
petrecuse ore în șir în discuţii interminabile cu investitorii. 

— Face parte din munca mea, zise el când ea comentă acest lucru. 
Ar fi o aiureală să crezi că poți evita primăriile și arhitecţii. 

— Şi totuși, ai avut numai de câștigat, observă ea, stârnindu-i 
interesul. Domnul Craig mi-a spus că ai pregătite alte trei spaţii 
pentru a le propune conducerii. Presupun că e rezultatul muncii 
tale. 

— Corect... 

— Ai fost cu domnul Foster, săptămâna asta? 

— De ce întrebi? 

— Domnul Craig mi-a spus că e plecat din oraș pentru a căuta 
locaţii şi din moment ce și tu ai fost la fel... 

— Da, am fost împreună. 

— Înseamnă că-l cunoşti destul de bine. 

— Da. 

— De ce nu vorbeşti niciodată despre el? 

— Care ar fi rostul? Mi-ai spus foarte clar ce crezi despre el. 

Pentru că nu putea infirma spusele lui, Amanda plecă ochii. O 
rodea o întrebare despre ce se întâmplase cu două săptămâni în 
urmă și era conștientă că nu va avea liniște până nu va afla adevărul. 
Dar nu îndrăznea să încerce acum. 

— Ce te preocupă, draga mea? îi luă el mâna. Pari a te confrunta 
cu Ceva. 

— Mă gândeam la problema ta, minţi ea. Dacă eram în locul tău, 
n-aş lucra pentru o singură companie. La urma urmei, tu ești cel 

care găsește acele spaţii și ai dreptul să le vinzi celui care oferă mai 
mult. 

— Nu pot face asta. Firma mea lucrează doar cu Homefare. 

— Atunci, părăsește-i și lucrează pe cont propriu. 

— Am un contract limitat, scutură el din cap. Parcă am mai avut 
discuţia asta și ţi-am spus că-mi place situaţia de acum. 

— Deci, n-ai lucra pentru Brands să zicem? 

— Niciodată, și tăie un măr. Să ştii că e bun. Mănâncă-l înainte 
s-o fac eu. 

Amanda îl ascultă, dar parcă totul îi rămânea în gât. În adâncul 
sufletului, știuse de la bun început că Red n-ar fi admis că e vinovat, 
iar acum simţea ca și cum pierduse un prieten. Căci nimic nu mai 
putea fi ca înainte între ei. Îi era de-ajuns să-l audă că minte o dată, 
nu voia să forțeze nota și în ce privește loialitatea lui faţă de 
Homefare. 

Red nu remarcă reţinerile ei şi continuă să vorbească vrute și 
nevrute întreaga seară, iar când ea se plânse de oboseală, se ridică 
imediat s-o conducă acasă. 

— Deci, mama ta pleacă la Tanger mâine, zise el în drum spre 
casă. Presupun că domnul generos plătește? 

— Ce te face să crezi că noi nu ne putem permite? 

— O clinică într-un spaţiu exotic? Mai încercă o dată, draga mea! 

— Prietenul meu se ocupă, încuviință ea supărată. 

— De ce nu m-ai întrebat pe mine înainte să accepti oferta lui? 

— Cum? Încă nu știu unde să dau de tine! 

— O, Dumnezeule, nu ţi-am dat numărul ăla, așa-i? 

— Nu, răspunse ea încordată. Și chiar de-aș fi murit, nu te-aș fi 

putut căuta. 

El opri brusc, iar Amanda realiză că Red surâde. 

— Ce e aşa de amuzant? întrebă ea, tremurând de furie. 

— Tu, și o trase la pieptul său, lipindu-și bărbia de creștetul ei. 
Draga mea, n-ai avea nevoie să mă suni dacă ai muri! și o sărută pe 
nas. Aș veni după tine... .fie că ești jos sau sus; aș veni după tine! 

Îi dădură lacrimile, dar înainte de a deschide gura, el i-o pecetlui 
cu a lui, mai pasional ca altădată. Buzele lui o dezmierdau ușor la fel 
ca palmele care-i mângâiau spatele și umerii. 

— Adorabila mea roșcată, murmură el. Te iubesc mai mult decât 
orice pe lumea asta, șopti fără a se dezlipi de ea, iscând parcă un șoc 
electric în trupul ei. Sper să admiţi că și tu mă iubești. 

În braţele lui, Amanda găsi răspuns tuturor trăirilor incerte pe 
care le încercase în ultima vreme, alternărilor de fericire și 
disperare, de înălțare și durere. Nu mai avea nevoie să se întrebe 
dacă vreodată avea să-l iubească deaajuns pe Clive pentru a se 
căsători cu el, fiindcă singurul bărbat pe care-l dorea era cel de lângă 
ea. Dar nu-și putea recunoaște dragostea; cel puţin până când nu 
confirma și el natura relaţiei sale cu Clive. 

— Îţi ia mult timp să-mi răspunzi, rosti el grav. Nu știam că ești 
timidă. 

Ea se retrase ușor din braţele lui, dorindu-și ca mașina să fi fost 
mai mare, pentru a sta cât mai departe. Apropierea dintre ei o 
copleșea, la fel și nuanţa vie a părului său reflectată de bord, ochii 
întunecaţi pe care nu-i putea distinge, deși lucirea lor era atât de vie. 

— N-are rost Red. Nu... .te iubesc. 

— Normal că mă iubești. 


102 GEORGE ANN JANSSON 


— Ba nu. Abia dacă ne cunoaștem. 

— Eu m-am îndrăgostit de tine din prima clipă. 

— Ai ascuns-o foarte bine. 

— N-am vrut să recunosc, dar timpul pe care l-am petrecut 
departe de tine m-a făcut să înțeleg cât sunt de stupid, și-i luă o 
mână ignorând reticenta ei. Nu te teme de mine, Amanda, n-aş face 
nimic să te rănesc. Știu că nu m-am arătat prea iubitor sau atent, dar 
am avut motivele mele. 

Gândindu-se la riscurile pe care și le asuma cu asemena 
declaraţii, Amanda simţea că-l înțelege. Și din nou simţi nevoia 
disperată de a-i spune că-l văzuse cu Clive, dar rezistă din nou 
tentatiei. Era mai bine a-i lăsa impresia că nu-l iubește. 

— Vorbesc foarte serios, Red. Nu te iubesc. 

— Minti. Una spui, dar buzele tale alta îmi demonstrează. Mă 
iubești, Amanda. 

— Te găsesc atrăgător. Dar nimic mai mult. 

— Ba da. Am văzut cum ţi s-a luminat faţa seara asta, când m-ai 
văzut. La naiba, nu sunt orb! Ştiu când o fată mă doreşte! 

— Una e să dorești, alta e să iubeşti, zise ea cu glas tremurător. 
Fireşte că te vreau. Arăţi bine și...te consider incitant. Dar asta nu 
înseamnă că vreau să mă căsătoresc cu tine. Fiindcă nu 
vreau. . Niciodată. 

— De ce atâta vehemenţă? O întoarse cu faţa spre el. De ce te 
împotrivești, Amanda? 

Nevoia de a-i mărturisi că-l iubește era mai mare ca oricând. 
Simţea că se topește la atingerea lui, că își doreşte a se agăța de el, 
a-şi lipi buzele de-ale lui, a-i simţi căldura trupului cuprins de 

pasiune. Dar dacă o făcea, avea să regrete mai târziu, așa că luptă cu 
toată puterea impotriva acestor porniri. De undeva din spate se văzu 
un Cadillac trecând prin ploaie și tânăra își aminti de Clive şi de 
banii lui, care distruseseră integritatea celui de-alături. 

— De ce te împotrivești? repetă. Știu că mă iubeşti. 

— Nu e de-ajuns, și urmări cu ochii luminile Cadillacului. Eu 
vreau bani, zise hotărâtă. Mulţi bani. Mai mulți decât aș putea obține 
de la tine. 

Se lăsă o tăcere mormântală și parcă întreg aerul se schimbă. 

— Bani? repetă el, neîncrezător. 

— De ce te surprinde? Sunt înnebunită după ei. Iar cel care vrea 
să mă ia de soţie este bogat. Poate să-mi ofere orice. 

— Orice în afară de dragoste. 

— Dragostea nu durează la fel de mult ca diamantele! 

— Nu vorbi așa! O îndepărtă de la el, punându-și mâinile pe 
volan. Doar nu vorbești serios. 

— Ba da. Credeam că dorinţa de a avea bani e ceva de înţeles. La 
urma urmei, şi tu ai face orice ca să-i obţii, nu? 

— E o întrebare sau o afirmaţie? 

Ea tăcu, sperând să obţină ceva de la el. Dar Red nu zise nimic, 
ci porni motorul și porni spre nord. 

— Presupun că n-o să ne mai vedem, zise ea calm, când o lăsă în 
faţa casei. 

— Mă tem că da. l-am sus mamei tale că o duc la aeroport. 

— Inventez eu o scuză pentru tine. 

— De ce? N-o să mă descompun dacă te mai văd. Nu sunt genul. 

— Nici nu te vedeam așa. 

— Atunci, vin sâmbătă dimineaţă. Presupun că treceţi mai întâi 
pe-acasă.m 

Indiferent ce spunea, se vedea clar că-l rănise. Măcar de-ar găsi 
curajul să fie pe deplin onestă cu el. Dar la ce bun? Dacă-i spunea 
că-l văzuse cu Clive, putea foarte bine să inventeze o scuză și să 
promită a nu-l mai vedea niciodată. Dar cine să-l creadă, în 
asemenea circumstanțe? Cel puţin așa, indiferent de durerea 
înfruntată, Amanda știa că făcuse tot ce-i stătuse în putere. 


Capitolul 7 


Într-atât de fericită se arătă doamna Stewart de întoarcerea acasă, 
încât Amanda abia reuși s-o convingă că trebuie să plece la Tanger. 
Și probabil n-ar fi reușit dacă nu apărea Red, puţin după prânz, cu 
un buchet de orhidee. 

— Cred că mai rămân câteva zile, zise femeia. Nu vreau să o las 
pe Amanda singură. 

— Doar nu pleci pe lună, zise fata, exasperată. Poţi să mă suni, 
dacă ţi se face dor de casă. 

— De ce nu te duci cu mama ta? sugeră Red în timp ce doamna 
Stewart punea florile în vază. 

— Pentru că am o slujbă pe care nu-mi permit s-o las. 

— N-ar plăti amicul generos? 

— Normal că da, dar n-am de gând să-l rog. 

— De la mine ai accepta un ajutor? 

— Cred că glumești! 

— Vrei să-ţi spui că-ţi pasă de unde vin banii? Credeam că pentru 

cele ca tine nu mai contează! 

Ea se aprinse toată în obraji și doar reapariţia mamei în cameră 
o împiedică să nu-l plesnească. 

— Eşti cel mai josnic bărbat pe care l-am cunoscut vreodată, 
şuieră ea. 

— Ti-am vorbit doar în aceiași termeni în care mi-ai vorbit și tu în 
mașină. Dacă ai vorbit serios. 

Ea își feri privirea, pentru a nu mai fi nevoită să lupte cu 
imaginea lui atât de copleșitoare. Arăta atât de bine, în pantaloni 
reiaţi, cu un pulover de culoarea ochilor săi. Se vedea clar că 
hainele-i erau scumpe. Dar desigur, primea o groază de bani de la 
Clive. 

— Am vorbit foarte serios în mașină, șopti ea ca să n-o audă 
mama. Banii sunt la fel de importanţi pentru mine, așa cum sunt și 
pentru tine, și aș face orice ca să-i obţin, aşa cum ai face și tu. 

— Nu înţeleg unde baţi. 

— Trebuie să plecăm, draga mea, spuse ea mamei, să nu pierzi 
avionul. 

— Aș dori o umbrelă, dacă se poate ceru el. 

— Pentru? se miră femeia. 

— Să mă feresc de lacrimile pe care o să le vărsaţi. 

Amanda se miră de înţelegerea lui, dar știa că avea un dar aparte 
de a se face plăcut în faţa oricui. 

Spre surprinderea ei, Red nu venise cu mașina lui sport, ci cu 
alta mai încăpătoare, mai scumpă. 

— Am împrumutat-o de la firmă, explică el văzând-o nelămurită, 
și Amanda urcă în spate, lăsând-o pe mama ei în faţă. 

Pe tot parcursul drumului, cei doi nu-și vorbiră. Din spate, 
Amanda profită de ocazie pentru a-l studia fără a fi văzută. Părul său 
lung îi cădea ondulat după urechi. Din profil părea mai serios ca de 
obicei, iar linia feţei trimitea spre o personalitate mai puternică, pe 
care n-o observase până atunci. În timpul unei discuţii, Red 
menţionase că avea în jur de treizeci de ani, dar părea mai tânăr; 
probabil și datorită ușurinţei cu care privea viaţa. Într-un fel sau 
altul, Amanda era convinsă că această atitudine era una superficială, 
căci ridurile din jurul frunţii indicau putere de concentrare și multe 
ore de muncă. 

— Stai bine? îi întrerupse el firul gândurilor, parcă simțindu-se 
urmărit. 

Ea dădu din cap, și se cuibări din nou pe locul ei. 

La aeroport, Red făcu rost de un cărucior și o convinse pe 
doamna Stewart să se așeze în el, în ciuda protestelor acesteia, 
oferindu-se s-o ducă până la poarta de imbarcare. 

— Aveţi de mers la fel de mult ca o rută de zbor, zise el și nu-mi 
permit să ajungeţi cu orhideele mele distruse. 

Bătrâna începu să râdă și cedă. Spre indignarea Amandei, zborul 
avea întârziere, aşa că avea o jumătate de oră la dispoziţie. Fiindcă îi 
era imposibil că converseze în termeni normali cu Red și pentru că 
se temea că ar putea da naștere la bănuieli din partea mamei, 
Amanda pretinse că trebuie să meargă la farmacie. Rămase acolo cât 
mai mult posibil, și se întoarse cu o sticlă mare de parfum. 

Abia când îl zări pe Red aplecat asupra mamei sale, realiză că-i 
dăduse acesteia din urmă o șansă de a vorbi cu Red. Nervoasă pe ea 
însăși, Amanda aruncă sticla în geanta de voiaj, săgetându-l pe Red 

din priviri. Ochii lui însă nu trădau nici cea mai mică tesărire, cu 
toate că obrajii îmbujoraţi ai doamnei Stewart dovedeau Amandei că 
temerile ei erau întemeiate. 

Spre ușurarea ei se anunţă zborul spre Tanger, și câteva minute 
mai târziu o plasară pe doamna Stewart în grija unei însoţitoare de 
zbor. Imediat după aceea, cei doi se îndreptară spre ieșire. 

— Unde te grăbești? întrebă Red pășind alături de ea. Ai vreo 
întâlnire? 

— Da, minţi ea. 

— Parcă domnul generos era în Canada? 

Amanda mări pasul. Deci, mama îi vorbise într-adevăr despre 
Clive; oare îi dezvăluise și numele? 

— De ce nu mi-ai spus că e Brand? întrebă el, răspunzându-i astfel 
la întrebare. 

— Te-ar fi ajutat cu ceva dacă știai? 

— Mi-aș fi dat seama că îmi pierd timpul cu tine. 

leșiră afară și se îndreptară spre parcare. 

— Mă surprinde totuși un lucru, continuă el, luând-o de braţ 
pentru a-i încetini mersul rapid. Dacă ești așa de hotărâtă să te 
căsătorești pentru bani, de ce n-ai acceptat cererea lui? 

— Deci, mama nu ţi-a spus totul? 

— Nu eu am pus întrebările. A vorbit singură. Deși tind să cred că 
m-ar prefera pe mine de ginere. 

— Pentru Clive are un respect foarte mare, zise Amanda cu 
răceală. El n-are facilitatea ta de a socializa. 

— Așa €. 

— S-ar zice că-l cunoști, rosti ea tăios, însă primi doar ceva confuz 

din partea lui. 

— Să zicem că nu e genul meu. 

— E mai demn, oricum. 

— Crezi că eu nu sunt? Am mai multă demnitate decât tine, 
Amanda. Dacă eram în locul tău, aș fi rămas la Brands și nu m-aș fi 
anagajat la compania pe care o dispreţuiam. 

— Clive a vrut să plec, zise ea, și mi-am ales cea mai bine plătită 
slujbă. 

— Aceea de a raporta secretele Homefare, fără îndoială. 

— Cum îndrăznești? Ridică o mână să lovească, însă el o 
împiedică la timp. 

— Nici să nu te gândești. De ce atâta înverșunare? Sau te-a 
deranjat remarca? 

— Nu-mi place ca integritatea mea să-mi fie pusă la îndoială; iar 
tu ești ultima persoană din lume care are dreptul s-o facă. Astăzi 
n-am putut să te evit, dar nu vreau să te mai văd niciodată. 

— Chiar te deranjează așa de tare prezenţa mea? 

— Da. 

— Pentru că mă iubeşti, dar nu vrei să te căsătoreşti cu mine? 

Felul direct în care i se adresa Red o impinse și pe Amanda la 
aceeaşi sinceritate. 

— Da, te iubesc, dar n-am să mă căsătoresc niciodată cu tine. 
Niciodată! 

Ajunseră la mașină și intrară, însă el nu porni pe dată. 

— Spune-mi, Amanda, te-ai căsători cu mine dacă aș fi bogat? 

— E o întrebare capcană. 

— Nu neapărat. S-ar putea să câștig ceva bani și mă întrebam dacă 

ar ajuta cu ceva. 

Ea continua să privească intenţionat pe fereastră. Cum credea că 
o poate ademeni cu câștigurile lui mârșave? 

— Nu m-aș căsători cu tine oricât de mulţi bani ai avea. 

— Dar spui că mă iubeşti. 

— Asta nu înseamnă că te consider un soţ bun. 

— De ce nu l-ai acceptat pe Brand? întrebă Red, prinzându-i 
bărbia pentru a o forța să-l privească în ochi. Te-am mai întrebat 
asta, dar nu mi-ai răspuns. 

— Trebuie să joc tare, minţi ea, felicitându-se pentru replică. Un 
bărbat cum este Clive nu apreciază nimic dacă i se oferă pe tavă. 
Trebuie să aibă impresia că luptă. 

— Vrei să spui că așa obţii mai multe de la el? 

— Normal. 

— Şi el ce obţine de la tine? O soţie loială care să-l iubească atâta 
timp cât există banii? Sau ai să joci repede, ca să te vezi cu inelul pe 
deget? 

— Vrei să te anunţ când se va întâmpla? 

— Sigur că da, și-i dădu drumul. Dacă nu pot fi soțul tău, mă 
mulțumesc și cu postura de amant! și porni în viteză cu o mișcare 
smucită. 

Drumul spre Londra se desfăşură în cea mai deplină tăcere, iar 
Red o lăsă acasă, apoi plecă. 

De îndată ce intră, proprietara o anunţă că toată ziua sunase 
telefonul la ele. 

— Am să vă las o cheie, zise Amanda. Am tot vrut s-o fac, dar am 
uitat. 

Se auzi din nou telefonul, și se grăbi să intre pentru a răspunde. 
Era Clive, iar glasul lui părea atât de aproape, încât îi venea greu să 
creadă că sună din Canada. 

— Voiam să te anunţ că mă întorc mâine. Și dacă tot e duminică, 
mă gândeam că poate vrei să mă întâmpini la aeroport. 

— Desigur, spuse ea încercând să pară entuziasmată. Dă-mi 
numărul zborului, în caz că are întârziere. 

— Sună la mine și spune șoferului să vină după tine, o sfătui el 
după ce-i dădu datele. 

— N-ai încredere în abilităţile mele de şofer? 

— Ba da, dacă vrei să vii cu Rolls-ul. 

— N-aş îndrăzni să conduc o asemenea mașină. 

— Îţi dau și tie una, numai să-mi spui. 

După ce mai glumiră pe seama ultimei replici, Amanda închise și 
realiză că nu-i va fi ușor să mai amâne un răspuns prea multă vreme. 
În plus, nu mai avea de ce să aștepte. Nu mai întâlnea pe nimeni la 
fel de amabil și de disponibil. 

Se duse la ea în cameră și se dezbrăcă; la un moment dat se opri, 
cercetându-și reflectia în oglindă. Chiar reflectată, parcă pielea ei 
iradia, parțial datorită nuanţei, parțial datorită vitalităţii ei. Cearta cu 
Red lăsase un licăr viu în ochii ei, care acum deveniseră precum 
marea de albaștri. Nu era de mirare că era dorită de bărbaţi, gândi, 
cuprinzându-și sânii în mâini. Dar oare va fi în stare să se 
abandoneze gesturilor tandre ale lui Clive, și mai ales să le răspundă 
în egală măsură? Întreg trupul i se cutremură doar la acest gând, și 
totuși, încercă să-și impună acceptarea lor. Cu toate că în general 
Clive era tandru, ocazionalele sale răbufniri îi dovediseră că nu este 

neapărat un amant blând. Dar poate de asta avea nevoie, de un 
bărbat care s-o domine și care să nu-i lase răgaz ca mintea să-i 
zboare. .. Ciudat că Red, atât de superficial prin comportament, se 
dovedise mult mai delicat în gesturile sale... Resemnată, îmbrăcă 
pijamaua și se cuibări în pat, sperând ca somnul s-o liniștească. 

Se trezi ceva mai bine dispusă și încurajată de soarele puternic, 
deschise fereastra. O închise însă la fel de repede, căci soarele de 
decembrie era foarte înșelător. Își aminti de mama ei, la mii de 
kilometri depărtare, și-și dori să fi avut posibilitatea de a i se alătura. 
Dacă Red ar fi aranjat totul, mai mult ca sigur i-ar fi cumpărat și ei 
un bilet. Clive de asemenea, dacă i-ar fi spus că vrea. Hotărâtă a-și 
găsi de lucru până când venea ora plecării la aeroport, Amanda se 
apucă de curăţenie, până când simţi că nu mai poate. O baie 
fierbinte o întremă, apoi se îmbrăcă și aşteptă răbdătoare apariţia 
Rolls-ului cu şoferul lui Clive. 

Ajunseră la aeroport tocmai când avionul ateriza și după o 
alergătură zdravănă, ajunseră la poartă chiar înainte ca el să iasă din 
vamă. Arăta la fel ca de obicei — calm, distins, lasând impresia de 
încetineală, deși ajunse la ea doar din câţiva pași. O sărută brutal, 
ignorând prezenţa șoferului. 

— Mi-a fost dor de tine, zise după aceea, încă ţinând-o în braţe. 
Eşti mai frumoasă ca niciodată. 

— În haina asta veche? 

Fl îi aruncă o privire critică, apoi se îndreptară spre ieșire. Pe 
drumul spre Londra, Clive îi făcu un rezumat al călătoriei sale, care 
fusese una deosebit de obositoare, în ciuda faptului că arăta mai 
proaspăt ca niciodată. 

— Întotdeauna dorm în avion, explică el. N-am rău de înălțime. 

— Eşti norocos. 

— Şi mai norocos aș fi datorită ţie. Te-ai mai gândit la noi cât am 
fost plecat? 

— Mi-am adus aminte de tine de fiecare dată când mă duceam la 
clinică. Ai fost atât de amabil, Clive. 

— Nu la asta mă refeream. Nu vreau să te gândești la mine din 
perspectiva asta, ci vreau să-ţi fie dor de mine. 

— Normal că mi-a fost dor; bărbatul îi luă o mână într-a sa, o 
sărută, și nu-i mai dădu drumul până acasă la el. 

— Ce bine e să te întorci acasă, zise aruncând o privire împrejur, 
la holul plin de flori și la focul ce ardea în șemineu. 

Amanda îl urmări, dar în același timp se născu în ea o dorință 
puternică de a se trânti pe canapea și a deranja pernele, de a-și 
arunca papucii în mijlocul camerei. Orice astfel de gest ar fi înviorat 
acea casă. Dar să-i spună asta lui Clive, însemna să-i dea sperante. 
Oare cât va mai putea amâna? Se duse la fereastră și cercetă curtea 
din spate, frumos aranjată, cu o masă și scaune din fier forjat într-un 
colţ. 

— Pare că te așteaptă, observă ea. 

— Îmi place să arate pregătită pentru orice eventualitate. 

— Ai îngheţa, dacă ai ieși acum! 

— Nu intentionez. Vreau doar să fie pregătită. 

— Trebuie să existe o explicaţie psihologică, glumi ea. 

— Probabil. Îmi place ca totul să arate ca și cum ar trebui să fie 
folosit numaidecât. N-ai să vezi la mine niciodată platouri goale, și 
nici argintărie ascunsă prin sertare. Lucrurile frumoase există ca să 

fie folosite — iar asta se aplică atât pentru o grădină, cât și pentru o 
femeie. 

— O femeie, să fie folosită? 

— Nu în termenii ăștia, draga mea, ci în ideea că o femeie trebuie 
să ştie că este iubită și apreciată. 

— Dar femeile urâte? Și lor le place să ştie că sunt dorite. 

— Dispreţuiesc urâtul sub orice formă. 

— Şi totuși, nu-i poţi nega existenţa. 

— Așa e, dar nu vreau să-i acord importanţă. 

Ca de fiecare dată când îl vedea atât de vehement, Amanda se 
posomori, dar discuţia fu întreruptă de majordomul care veni cu 
ceaiul. 

— Nu credeam că servești ceai englezesc. 

— La un moment dat aveam ambitia de a deveni nobil. 

— Deja te vedeam în frac. Te-ai potrivi foarte bine cu tipul acesta 
de oameni. 

— Indiferent cât m-aș strădui, întotdeauna aș fi un instrus pentru 
ei. Pot să fac pe nobilul englez în Canada, dar aici n-aș înșela pe 
nimeni cu ambițiile mele! 

— Şi ce ambiţie ai pus în loc? râse ea. 

— Niciuna. Afacerile sunt pe primul loc. Vreau să fac din Brands 
cel mai mare concern din ţară. Deja suntem cei mai mari în Canada. 

— Și nu e de-ajuns? 

— Am vrut să încerc și aici. 

— Și după? 

— Nu mai încerc mai mult. Multe grupuri se gândesc la Europa, 
dar pentru mine ajunge. Înţeleg mentalitatea conaționalilor mei și a 

englezilor, dar printre europeni aș fi pierdut. 

— Homefare se gândește la Europa, observă ea fără să-și dea 
seama, iar Clive o privi interesat. 

— La ce ţări? 

— Nu...ştiu sigur. 

— De ce eziţi? Sau nu vrei să-mi spui? 

— Pur și simplu nu știu planurile lor, zise ea răspicat pentru a 
părea credibilă. 

N-ar fi putut dezvălui detaliile aflate de la domnul Craig, la fel 
cum nici acestuia din urmă nu i-ar fi putut spune detaliile aflate 
acum de la Clive. Spre ușurarea ei, bărbatul acceptă răspunsul și se 
calmă, dar ea conștientiză faptul că nu-și va afla liniștea până nu va 
pleca de la Homefare. Iar soluţia era atât de simplă, încât se miră că 
nu se gândise la ea mai devreme. 

În plus, poziţia ei o încuraja doar să-și amintească încontinuu de 
Red. 

— O să-mi schimb postul, anunţă. 

— Nu, răspunse el. Stai acolo și căsătorește-te cu mine, și se 
apropie de ea. N-ai să regreti, Amanda. Am să te venerez toată viaţa 
mea. 

— E cam mult spus, Clive. Eu vreau doar să fiu iubită. 

— Te iubesc, cum de te îndoiești? ṣi o îmbrăţișă. Cum să te 
conving să accepti? 

— N-ai cum. 

— Trebuie să existe ceva, și o sărută ușor. Poate că asta te va ajuta, 
şi O sărută din nou. 

Amanda încercă să se abandoneze acelei clipe, fără a se mai 

gândi nici la prezent, nici la viitor, însă atât mintea cât și trupul îi 
rămaseră inerte. Simulă totuși un răspuns, iar el se mulțumi cu atât, 
căci la un moment dat se desprinse de ea, fericit. 

— Te temi doar de căsătorie, decretă el. N-am luat în considerare 
faptul că ești foarte tânără. 

— La douăzeci şi unu de ani nu mai sunt chiar tânără. 

— Pentru mine, ești, și se lăsă pe spătarul canapelei, scoțând din 
buzunar un portțigaret din piele de crocodil. 

— E prima oară când te văd că fumezi. Acum chiar arăţi ca un 
magnat care e pe cale să preia altă companie. 

— Cine ţi-a vorbit de preluări? o fulgeră el. 

— Nimeni. Ziceam aşa doar din cauza modului în care arăţi. 

— Adică n-ai auzit nimic la Homefare? 

— Trebuia? zise ea nedumerită. Nu te înțeleg. 

— Au fost o serie de zvonuri în presă cum că aș vrea să preiau alt 
lanţ de magazine. 

— Doar nu te referi la Homefare? se miră tânăra. 

— De ce nu, dacă vor să vândă. Crezi? 

— De unde să ştiu? Sunt doar o secretară. 

— Secretara lui Gordon Craig. Este o diferență. 

— N-a menţionat nimic despre o preluare. 

Clive scoase un rotocol de fum care-i învălui chipul, 
estompându-i conturul feţei. 

— Încă mă mai interesează unde vor să construiască magazine. 
Speram că ai obținut ceva informaţii cât am fost plecat. 

— N-am reușit nimic. Nimeni nu discută despre asta. 

— Știu că au planificate o serie. Atât am reușit să aflu de unul 

singur. 

De la Red, gândi ea îndurerată. 

— Înseamnă că nu mai ai nevoie de ajutorul meu. Sunt sigură că 
sursa ta este mai avizată decât mine. 

— Ce te-a apucat, Amanda? Tremuri. 

— Doar de ușurare. Nu-mi plăcea deloc să fiu spionul tău. 

— Spion? sări el. Dar nu spionezi. 

— Atunci, cum i-ai spune? Vrei informaţii secrete despre 
Homefare... 

— Şi ei încearcă să afle aceleași lucruri despre mine, o întrerupse 
el. E o practică normală în afaceri. 

— Atunci, ocupă-te tu! 

— Draga mea, nu ţi-am cerut să spionezi. Tu ai acceptat s-o faci. 

— Pentru că ai spus-o ca pe o obligaţie. 

— Exact. 

— Dacă te legi de ceea ce ai făcut pentru mama... și nu mai putu 
continua, căci o înecară lacrimile, iar Clive o strânse în braţe. 

— Am ajutat-o pe mama ta fiindcă așa am vrut, nu ca să te înda- 
torez fată de mine. 

— Dar tocmai ai spus că asta s-a voit. 

— Dar nu m-ai înţeles. Ziceam că dacă aș fi fost în locul tău, aș 
face orice ca să te ajut. 

Amanda oftă, realizând că el nu va înţelege niciodată punctul ei 
de vedere. El nu vedea nicio diferenţă între practicile folosite în 
afaceri, fie ele bune sau rele. Și orice s-ar spune, îi datora ceva în 
schimbul ajutorului financiar făcut de Clive pentru mama ei. Iar asta 
o aducea în pragul disperării, fiindcă i-ar fi plătit până la ultimul ban 

de-ar fi avut de unde. Altfel, rămânea îndatorată. 

— Nu mai fi așa de necăjită, Amanda. Dacă te simţi atât de legată 
de Homefare, uită totul. Dragostea ta e mai importantă pentru mine 
decât locaţiile acelea. 

Ea se sprijini de umărul lui. Rar făcea astfel de gesturi. 

— Nu sunt o fată recunoscătoare, nu? Tu ai făcut atâtea pentru 
mine. 

— Oricine în poziţia mea ar fi făcut-o. Fericirea ta e totul pentru 
mine. Dacă aș putea, ţi-aș cumpăra și luna de pe cer. 

— Nu vreau luna, ṣopti ea, dar refuză să continue cu ce-și dorea 
cu adevărat. Te rog să mai ai puţină răbdare, Clive. Îmi pare rău că 
te fac să aștepți. 

— O să merite, dacă accepti. 

Cuvintele lui inspirau prea multă încredere în sine, iar 
majordomul salvă din nou situaţia, căci apariţia lui îl determină pe 
Clive s-o îndepărteze. Se uitară la televizor până la ora cinei; la fel și 
după, până când, pe la zece, Amanda se ridică să plece. Refuză 
șoferul lui Clive, preferând un taxi. 

— Aș vrea să nu fi plecat, zis el, dar Amanda îl ignoră, fericită că 
mașina sosi repede. 

Pe drum, îşi reaminti de îndatorarea ei faţă de Clive. El avea mai 
mult dreptul la loialitatea ei decât compania care distrusese viața 
tatălui ei, şi a sute de alţi comercianţi. Cu toate că nu-l iubea pe Clive 
cu aceeași intensitate ca aceea pe care i-o arăta el, știa că la un 
moment dat insistenţele lui au s-o determine să-l accepte. Măcar îi 
datora o explicaţie, să-i spună că nu-l iubește, și poate n-o va mai 
dori...Dar n-ar fi făcut asta, fiindcă el dorea de fapt să aibă 

frumuseţea ei; voia ca toată lumea s-o admire. Era oarecum 
deranjant să ştie că dacă ar fi fost mai urâtă, n-ar fi vrut-o; dar ce 
bărbat ar fi dorit-o totuși? Pe de altă parte, Red nu făcuse niciodată 
aluzie la aspectul ei fizic, și o plăcea indiferent cum arăta sau se 
îmbrăca. Imaginea acestuia din urmă răsări din nou în mintea 
ei — același rânjet ironic și ochi scăpărători. 

Nu mai avea mult până acasă, și bătu în geamul șoferului cerând 
s-o lase acolo, sperând ca o mică plimbare să-i limpezească mintea. 


Capitolul 8 


A doua zi, Gordon Craig apăru la birou cu ochii umflaţi, 
suflându-și încontinuu nasul. Pe la prânz, starea lui se înrăutăți 
vizibil, încât Amanda îi pregăti un whisky cu lămâie. 

— Cred că o să mă duc acasă. O zi la pat o să mă întremeze. O 

să-l sun pe domnul Foster să-i spun că nu sunt în stare să termin 
rapoartele alea până vineri. 

— Poate nici după aceea, observă Amanda. Mă îndoiesc că o să 
veniți la birou luni. 

— Nu pot lipsi atâta. Domnul Foster le voia vineri cel târziu. 

— Să-l sun eu să-i explic? Craig păru oripilat de ideee. Doar e om, 
nu animal! zise ea blând. N-o să vă învinovăţească fiindcă aţi răcit. 

— O să-l sun eu însumi. Să închizi te rog ușa când ieși... 

Nici nu apucă Amanda să se instaleze bine la birou, că șeful ei 
plecă, promițând s-o anunţe când se întoarce. În absenta lui, 
Amanda realiză că nu va putea culege informaţii pentru Clive. O 
cuprinse brusc un sentiment de fericire interioară, încât simţea că 


TU EŞTI ROŞCATA MEA 121 


plutește; chiar și la Red se putea gândi acum, fără ranchiună. 

Lucră tot ce prevedea agenda, și totuși îi rămase mult timp la 
dispoziţie, aşa că după-amiaza o petrecu admirând mostrele de 
mâncare ce se perindară prin birou. Știa că majoritatea acestora 
aveau să fie respinse datorită prețului mare; producătorii n-aveau 
decât să le ieftinească dacă voiau să fie acceptaţi în marile lanţuri de 
magazine. ÎL urmărise adesea pe domnul Craig obținând reduceri 
substanţiale, iar acum îl urmărea pe domnul Grock făcând același 
lucru. Ba chiar mai primea și mostre pentru acasă. 

Zilele ce urmară trecură foarte repede. După cum era de 
aşteptat, doctorul lui Craig insistă ca acesta să rămână în pat toată 
săptămâna, așa că în fiecare zi după ce termina scrisorile și ce mai 
avea de făcut, Amanda petrecea restul timpului alături de Grock. 
Ajunse astfel la concluzia că vrea să devină un cumpărător, deși era 
un moment prost ales. Ca sotie a lui Clive, nu va mai putea lucra și 
tot timpul și-l va petrece cu el, sau prin diferitele lui case. 

Într-un fel sau altul, ideea n-o atrăgea prea tare. Ar fi fost mult 
mai plăcut dacă ar fi apărut și copiii. Abia acum realiză, înfrigurată, 
intimitatea pe care o presupunea o căsnicie. Cum ar fi fost copiii lor? 
Tempramentali ca ea, sau calmi și raţionali precum Clive? Dar 
culoarea părului? Citise undeva că cei mici moștenesc, de regulă, 
trăsăturile partenerului pozitiv. În cazul acesta, copiii ar fi fost 
bruneţi. Dacă s-ar fi căsătorit cu Red, nici măcar nu s-ar şti cine e 
şeful în casă! Din nou se gândea la el și de furie izbi cu pumnii în 
carcasa mașinii de scris, ca şi cum ar fi vrut să dea chiar în Red. 

Miercuri seara, Clive o scoase la cină. Din cauza stresului de la 
birou, nu reușiseră să se vadă de duminică, dar o sunase seară de 

seară și-i trimisese flori. În mașină, îl urmări cu atenţie cum 
conducea calm prin traficul aglomerat și se gândi că alături de el se 
simţea în siguranță. 

O duse la un restaurant de pe malul Tamisei și luară o masă chiar 
cu vedere la râu. Nu era tocmai genul de restaurant la care ar fi 
dus-o de regulă, fiindcă le prefera pe cele mai epatante. Abia când 
văzu că serviciile sunt excelente, ca şi mâncarea, bărbatul se mai 
linişti. 

— E plăcut aici, nu? remarcă el privind în jur spre mesele ce abia 
se distingeau din cauza luminii pale. Deși, personal, prefer alte 
locuri. 

— Ar trebui să te mulțumești că mă vezi pe mine. 

— Vreau și ca alţii să te vadă. 

— Te fălești. 

— Oricine s-ar simți norocos să te poată arăta. Data viitoare 
mergem la Hilton. 

— Mă răsfeți. 

— Aș putea să fac și mai multe, și-i luă mâna într-a sa. Mă 
gândeam să mergem la Tanger într-un sfârșit de săptămână. Am 
putea sta și mai mult, dacă vrei. 

— Ar fi frumos să facem Crăciunul acolo, recunoscu ea. Altfel, ar 
fi primul Crăciun pe care nu-l fac cu mama. 

— Atunci, aşa rămâne! O idee excelentă. 

Amanda plecă ochii în ceașca de cafea — Crăciunul la Tanger, cu 
Clive. Atunci, cu siguranță va trebui să-i dea răspunsul; sau să se 
hotărască a nu-l mai vedea niciodată. Dar cum să nu-l mai vadă când 
banii lui asigurau sănătatea mamei? Dacă banii n-ar fi fost atât de 

importanți, gândi ea tristă; și totuși, trebuia să aibă în vedere și acest 
lucru când se va decide. 

— Aș da orice să știu la ce te gândești, zise el. 

— Nu-mi place să mă știu îndatorată faţă de tine... 

— Numai în mintea ta există această datorie, nu și în a mea. 

Apoi tăcură, admirând un cuplu de dansatori pe ring. La un 
moment dat, Amanda se întoarse spre Clive și zări un cuplu intrând 
în restaurant și așezându-se la bar. Abia când lumina căzu pe părul 
bărbatului, accentuând culoarea aprinsă a acestuia, inima Amandei 
începu să bată necontrolat. Bărbatul se întoarse spre a vorbi cu cea 
de alături și bănuielile tinerei se confirmară. Amanda își mută 
scaunul pentru a nu mai fi în vizorul lor, dar tot îl vedea clar pe Red, 
la fel și pe tipa care-l însoțea, o blondă superbă. 

De ce tocmai în seara asta se nimerise să vină aici? Pe ea n-o 
adusese niciodată în astfel de locuri scumpe. O cuprinse nu atât 
furia cât gelozia, care se transformă imediat în teama de ce s-ar fi 
putut întâmpla dacă el ar fi venit să-i vorbească. Cine știe la ce-l 
ducea ciudatul simţ al umorului pe care-l avea, și cât de nervos ar fi 
fost Clive să afle că în loc să stea acasă, ea ieșea cu alți bărbaţi. 
De-ar fi avut curajul să-i spună! 

— Nu te simţi bine, draga mea? Eşti tăcută. 

— Sunt obosită... murmură ea, deși știa că e o scuză de mult 
expirată. 

— Te duc acasă. 

Făcu semn să i se aducă nota, în vreme ce Amanda căută din nou 
din priviri cuplul de la bar. Intraseră în restaurant și se îndreptau 
spre colțul opus. Tânăra se ridică repede, și se agăţă de braţul lui 

Clive. 

— Am parcat la câteva minute de aici. Așteaptă-mă să aduc 
maşina. 

— Claxonează, ca să nu mai ieși. 

Fl plecă, și Amanda se îndreptă spre garderobă pentru a-și lua 
haina, după care se întoarse în hol. 

— Pe când nunta, Amanda? auzi o voce sarcastică din spate, și nici 
nu se deranjă să se uite cine este. 

Se întoarse încet. Deși foarte palid, Red arăta superb în costumul 
lui închis la culoare. Cu ea se îmbrăcase întotdeauna normal, dar 
pentru alta. ..de durere, îi dădură lacrimile. 

— Nu ne-am decis, zise vioaie, dar am să te invit dacă am să aflu 
vreodată cum te pot contacta. Sau toate prietenele tale rămân în 
ceaţă în ce privește adresa ta? 

— Stau pe-o coadă de mătură, râse el, ca majoritatea vârcolacilor! 

— Dacă ai venit până aici ca să fii obraznic... 

— Am venit ca să te întreb cum e mama ta. 

— E bine, mulțumesc, înghiți ea în sec. Dacă tot ai venit, stai să te 
prezint lui Clive, sau deja l-ai cunoscut? 

— i-am spus că nu e din gașca mea, zâmbi el; și dacă Amanda nu 
i-ar fi văzut cu ochii ei pe cei doi, l-ar fi crezut pe cuvânt. 

— Sunt sigură că i-ar plăcea să te cunoască. 

— Altă dată... și vru să plece. 

— Ne mai vedem? strigă ea fără a se putea stăpâni. 

Preţ de câteva secunde, el rămase împietrit locului. 

— Tu ai fost cea care mi-a spus să plec, zise el rece. Și încă n-am 
destui bani ca să mă ridic la așteptările tale. 

Cu ochii înceţoșaţi de lacrimi, Amandaa păși spre ieșire și aerul 
rece de afară o izbi direct în față. Ea singură ceruse ultima replică 
răutăcioasă. Tensionată cum era, ultimul lucru pe care și-l mai dorea 
acum era o scenă de dragoste din partea lui Clive. Neatent la starea 
ei și purtat de val, bărbatul o urmă în scara blocului când intră, dar 
imediat ce puse piciorul pe scară, îl opri. 

— Nu poti urca la ora asta. Proprietarei nu i-ar plăcea. 

— Dar e apartamentul tău. 

— Ştiu că n-ar spune nimic, dar...nu i-ar conveni. 

— Voiam doar să te sărut. 

Replica nevinovată o făcu pe Amanda să se rușineze de ea însăși, 
conștientă că dacă era vorba de Red, n-ar fi avut nimic de obiectat. 

— Dragul meu Clive, și-l îmbrăţișă, ești prea bun pentru mine. 

— Nu te subestima, și o sărută ușor, după care vru să iasă. Mâine 
seară, luăm cina la mine. Dacă vrei să tii lupul departe de tine, 
trebuie să vii tu la el! 

Aceste ultime cuvinte amuzante o destinseră. Mai târziu, se 
întrebă dacă un mariaj avea să-l deformalizeze pe Clive; sau poate că 
ea însăși se va formaliza. Deocamdată erau oricum mult prea diferiți 
pentru ca relaţia lor să decurcă armonios. Şi oricât de mult s-ar fi 
străduit, pur și simplu nu-l vedea pe Clive la fel de deschis ca Red. 

Marţi după-masă, Amanda primi un telefon de la domnul Craig. 
Încă răgușit, dar simțindu-se mai bine, șeful ei o chemă a doua zi la 
el acasă, ca să-i dicteze câte ceva. 

— Vreau să termin rapoartele alea pentru domnul Foster, explică. 
E aiurea să spun că nu pot din cauza răcelii. 

Cu promisiunea de a fi la el la prima oră, Amanda plecă mai 

devreme de la birou. Nu mai trecu pe-acasă să se schimbe, așa că se 
îndreptă direct spre casa lui Clive. Din cauza traficului aglomerat, 
cobori la un moment dat din autobuz, preferând să meargă pe jos 
zece minute, decât să se sufoce înăuntru. O luă pe niște străduţe ca 
să nu inhaleze fumul ţevilor de eșapament. Cu cât se apropia de casa 
lui, cu atât încetinea ritmul pașilor, iar când clădirea din cărămidă 
roșie îi apăru în faţa ochilor, se opri, inspirând adânc de câteva ori. 

Erau ridicole senzațiile pe care le trăia. Clive era tânăr, bogat, 
atrăgător, un bărbat pe care majoritatea femeilor l-ar fi luat de soț. 
Ea în schimb, stătea la colț de stradă, dorindu-și să nu-l mai vadă 
niciodată. 

Îmbărbătându-se, păși înainte, dar tocmai atunci ușa lui se 
deschide, iar dinăuntru apăru o siluetă înaltă. Recunoașterea 
bărbatului o determină să se retragă în umbră. Red însă vorbea cu 
Clive, şi observă nimic. De data asta venise cu o altă mașină, un 
Porsche mic, foarte scump, chiar după puţinele cunoștințe despre 
mașini ale Amandei. Cu siguranță, o împrumutase de la birou, 
pentru a face impresie, gândi ea. Deși, după cum îi mergeau 
afacerile, avea să-și permită una la fel și el, în curând. Amanda 
aşteptă până când luminile mașinii dispărură după colț pentru a se 
apropia de casă. 

Clive ieși din birou imediat ce ea intră. 

— Draga mea, zise surprins, ce bine că ai venit mai devreme. 

— Am venit direct de la muncă. Nu m-am schimbat; sper că nu te 
superi? 

— Eşti la fel de frumoasă ca de obicei, și o conduse pe canapea, 
oferindu-i un pahar de şampanie. Este un excelent aperitiv. 

— La fel ar fi un ceai bun! 

— Eşti mai degrabă genul care bea șampanie. 

Preferând mai degrabă o cană cu lapte, fata sorbi din 
pahar — păcat că nu-i mai plăcea șampania, însă ar fi fost nepoliticos 
să o refuze. 

— Sper că nu te superi să rămâi până la cină? 

— Abia aştept. Eşti de mult acasă? 

— Da, am avut o întâlnire aici. 

— Ştiu, zise ea foarte firesc. L-am văzut când a plecat. Îl cunosc, 
să ştii, de la birou. 

— Pentru Dumnezeu, păli el, să nu spui nimănui nimic. 

— Nu sunt genul care să dea sfoară-n ţară... Nu ţi-e teamă? 

— De ce? miji el ochii. Ceea ce facem este foarte normal; adesea 
se întâmplă același lucru când e vorba de două mari companii. 

— Nu mă poţi convinge, zise ea resemnată, știind că mai 
avuseseră aceeași discuţie şi altă dată. Aş fi vrut doar să nu fi fost 
vorba tocmai de el. Presupun că o să iasă mulți bani, nu? 

— Foarte mulți. 

Pe tot parcursul serii, aceste cuvinte rămaseră întipărite în 
mintea Amandei, care nu mai reuși să se concentreze la nimic din ce 
spunea Clive. Cu toate acestea, probabil că se comportase foarte 
normal, iar Clive îi vorbi despre prima lui căsătorie. 

— Aș vrea ca și rudele mele să te cunoască, spuse el la un moment 
dat. Dacă nu mergeam la Tanger de Crăciun, mi-ar fi plăcut să 
mergem în Canada. 

Amanda începuse a se gândi cu groază la Crăciunul din Tanger, 
dar era de mii de ori mai bine decât să ajungă în Canada. Măcar 

acolo o avea pe mama ei, ori cu familia lui ar fi fost prea multă 
ipocrizie. La ora unsprezece se ridică să plece, dar el o trase în 
braţele lui. 

— Mă simt așa de însingurat când pleci. De-aș putea să te farmec 
cu banii mei! 

— Cineva m-a acuzat recent că aș vâna averi. 

— Înseamnă că nu te cunoaște. Data viitoare când ţi se întâmplă 
la fel, trimite-l la mine. 

Ea zâmbi, iar el, incitat de forma buzelor ei, i le sărută cu o 
intensitate căreia tânăra nu-i putu răspunde. Îi simţea bătăile 
puternice ale inimii, respiraţia accelerată, dar ea însăși simţea o 
dorință inexplicabilă de a pune toată încăperea între el și ea. Când 
o eliberă, într-un final, Amanda mai rămase puţin pe loc pentru a 
nu-l răni, dar ajunsă în apartamentul ei se întrebă dacă avea totuși 
curajul de a trăi tot restul vieţii alături de el. 

După o noapte aproape albă, se trezi mai obosită ca de obicei, 
încât se machie mai intens ca altă dată pentru a ascunde efectele 
nesomnului. Chiar și părul parcă-i era lipsit de culoarea intensă pe 
care o avea de regulă, așa că-l prinse într-o coadă. Faţa ei căpătă 
astfel o puritate aproape infantilă. Or, ea nu mai era o copilă. Apoi 
se îmbrăcă repede și se îndreptă spre casa domnului Craig. 

Șeful ei locuia într-o casă tipică pentru categoria din care făcea 
parte — o casă cu două etaje, în Wimbledon, cu o alee micuță, 
aranjată, și cu interfon la poartă. 

— Domnul Craig, mă așteaptă, zise ea când sună. 

O fată o conduse într-un salonaș în care nu exista mobilă, ci doar 
un căţel, care se retrase mârâind la geam când o văzu că intră. 

Amanda se aşeză cuminte, întrebându-se dacă domnul Craig avea să 
coboare sau va urca ea. Se deschise ușa și ea se întoarse, dar se blocă 
imediat ce-l zări pe cel care intră. 

— Tu! îngăimă. Ce cauţi aici? 

— Aveam ceva de discutat cu domnul Craig. A încercat să te caute 
acasă, dar deja plecaseși. 

— I-am spus că vin devreme. 

— Te scutea de un drum. Nu e în stare să lucreze astăzi. 

— Dar m-a rugat să vin. 

— Iar eu te rog să pleci. 

— Vreau să-l văd cu ochii mei, dacă nu te superi. 

— Nu te mint, Amanda. Ce motive aş avea? 

— Domnul Craig a insistat că vrea să lucreze, se încruntă ea. Are 
de făcut un raport important, iar domnul Foster are să se supere 
altfel. 

— A zis Foster asta? 

— Normal că nu, dar domnul Craig... 

— A vorbit deja cu domnul Foster, care i-a spus să se odihnească, 
și Red păși înainte, iar ea se retrase, parcă temându-se să n-o atingă. 
Mișcarea nu rămase neobservată și ochii lui aruncară fulgere. 

— Dormitorul domnului Craig este la capătul culoarului cum urci 
pe scări. Du-te sus, dacă încă mai crezi că mint. 

Amanda ieși mândră și urcă. ÎI găsi pe Craig în vârful patului, în 
pijama. 

— Domnișoară Stewart! tresări el. Îmi pare rău că ai venit 
degeaba, dar doctorul zice că nu ar trebui să încep să lucrez, se 
scuză cu voce răgușită. 

— Nu mă supăr. Oricum n-am mult de lucru la birou. Vreţi să sun 
eu, să-i explic domnului Foster că nu vă simțţiţi bine? 

— Nu e nevoie. Deja ştie. 

— Pot să vă ajut cu ceva? 

— Cu nimic, mulţumesc. Sună-mă vineri la prima oră. Dacă mă 
simt mai bine, poate lucrăm atunci. 

Jos în hol, Amanda ezită, neștiind dacă trebuie să anunţe pe 
cineva că pleacă, dar fiindu-i jenă ieși pur și simplu afară. Ploua, și 
n-avea umbrelă. 

— Te duc undeva? 

Glasul lui Red o făcu să tresară și-l zări imediat alături de ea. 

— Nu, mulțumesc. 

— Nu fi prostuţă. N-ai pelerină și o să te uzi până la piele. Urcă, 
și din cauza refuzului ei, o împinse în mașină — același Porche. 

— Colegii tăi trebuie să fie foarte bogaţi, remarcă ea când porni. 
Văd că împrumuti mașini scumpe. 

— De unde știi că nu e a mea? 
suplimenta bugetul. 

— Vorbeşti aluziv? și schimbă brutal vitezele, semn că nu-i plăcea 
deloc situaţia. 

— Dacă tot știi despre ce e vorba, nu cred că e o aluzie, oftă ea. 
M-am văzut cu Clive aseară. Am cinat la el acasă. 

— Bravo tie. Sper că te-ai simţit bine. 

— Atâta ai de spus? 

— Ce-ai vrea să spun? 

— Orice! izbucni ea. Absolut orice altceva. 

— N-am nimic de adăugat, și duse mâna la frunte pentru a-și 
îndepărta o șuviţă. 

Amanda simţi nevoia imperioasă de a-l atinge, dar de teamă că 
nu-și va putea înfrâna această pornire, se afundă în scaun. Se gândea 
dacă să-i spună sau nu că-l văzuse plecând de la Clive, dar nu dorea 
o ceartă, aşa că tăcu. 

— Cum e mama ta? întrebă el. 

— Se descurcă, mulțumesc. 

— Bun. 

După alte minute de tăcere, ea vorbi: 

— Mă duc la Tanger de Crăciun, cu Clive. 

— O să fie frumos. Se pare că ai viitorul asigurat. Ce-ţi cumpără 
prietenul de Crăciun — o mașină de numărat bani? 

— Ţi-o dau ţie dacă e așa. Sunt sigură că și tu vei avea nevoie! 

— N-am interesul tău pentru bani. Prefer să muncesc pentru ai 
mei. 

— Cum îndrăznești. .. 

— Nu că tu n-ai munci pentru ai tăi... continuă el, văzând-o 
aprinsă la faţă. Presupun că Brand are așteptări mari de la soţia lui. 

— Adică? 

— Nu mă gândeam la sex, explică Red, amuzat de expresia feţei 
ei. Doar că e genul care se așteaptă să dansezi ori de câte ori îţi va 
cânta în strună. 

— Are să merite toți banii, așa că nu mă supăr! 

Alte câteva minute trecură în tăcere. 

— Nu te înţeleg Amanda. Chiar m-ai prostit. Credeam că te 
cunosc. 

— Niciodată nu poţi fi sigur de caracterul oamenilor. Am aflat-o 
pe propria piele. 

— De parcă te-a dezamăgit cineva. 

"Tu!" ar fi zis, dar se stăpâni. 

— Nu contează. Nu mai am așteptări la fel de mari din partea 
oamenilor. 

— Să nu devii cinică, Amanda. Încrederea ta în bunătatea 
oamenilor era unul din avantajele tale. 

— Mie nu mi s-a părut. 

— Haide, știi bine că așa e. Doar te-am scos de multe ori în oraș, 
nu? Și n-a fost datorită ochilor tăi mari și albaștri. Şi totuși... rânji 
el, mai sunt și altele. 

— Mă bucur că te-ai resemnat. 

— Niciodată n-am crezut că ești singurul pește din baltă. 

— Şi ce-ai mai prins acum? 

— Sigur, nu o altă roșcată! E blondă. 

— Am văzut. 

— Desigur, uitasem de întâlnirea noastră. 

— Unde mergeţi de Crăciun? se interesă ea cu lacrimi în ochi. 

— La New York, răspunse Red în grabă, semn că-l luase pe 
nepregătite. 

— Văd că trăieşti pe picior mare. Ai dat peste vreo comoară? 

— Nu e de-ajuns ca să-ţi satisfacă lăcomia, și schimbă din nou 
vitezele brusc. 

Realizând inutilitatea acestei conversații, Amanda își înfundă 
bărbia în gulerul hainei. Îi era greu să creadă că stătea alături de 
singurul bărbat pe care-l iubise vreodată și nu era în stare să-și 

exprime sentimentele față de el. Măcar de-ar fi putut să-i deschidă 
ochii! Și înainte de a se putea opri, puse o mână peste a lui. 

— De ce te legi întotdeauna de atitudinea mea faţă de bani? A ta 
cum €? N-ai făcut multe ca să obţii bani? 

— Nu înţeleg ce are a face una cu alta. Dacă mi-ai explica... 

— Ştii bine și fără să-ți spun eu. 

— Urăsc femeile care afirmă ceva, dar refuză să explice! se enervă 
el. Dacă vrei să spui ceva, spune- o până la capăt, sau taci din gură! 

Amanda își retrase mâna. Îi oferise şansa de a vorbi și el refuzase. 
Să-i explice ea însăși n-ar fi avut niciun rost. 

— N-am nimic de zis... 

Și din nou se lăsă tăcere. Amanda închise ochii, prefăcându-se a 
atipi și nu-i deschise până când mașina opri la intrarea din spate a 
sediului Homefare. 

— Scuze că nu te duc prin față, dar mă grăbesc. 

— Nu te scuza. E bine și aici. 

El mormăi ceva, apoi plecă îndată ce ea închise ușa. 

— Cine era? întrebă o secretară dinăuntru. 

— Nimeni important, şi Amanda intră la ea în birou. 


Capitolul 9 


După cum anticipase, domnul Craig își reveni până vineri, încât 
Amanda își petrecu mare parte din zi la el acasă. Nu era nevoie a-i 
mai spune că tot ce-i dicta era strict confidenţial, căci ea însăși știa, 
pe măsură ce-și nota toate detaliile, că aceste informaţii ar fi fost de 
mare importanţă pentru Clive. Aici erau toate detaliile și calculele pe 
care el voia să le afle — locaţiile a trei hipermarketuri Homefare în 
afara Londrei, și alte trei locaţii în provincie. 

— Am să-ţi dau cheia de la biroul meu, zise Craig când terminară. 
Să pui copiile acolo. O să găsești un dosar albastru în sertarul de jos. 

— Şi raportul original? Presupun că nu-l trimiteţi prin poștă. 

— Normal că nu. Când e gata, o să vine unul din curierii 
principali să-l ducă domnului Foster. 

— Pot s-o fac şi eu. 

— Nu e nevoie, se grăbi el să spună. 

Amanda își strânse lucrurile și se ridică să plece. 

— O să le redactez în după-masa asta, deci domnul Foster le va 

primi tot azi. 

— Excelent, și Craig cotrobăi prin noptiera lui, scoțând un 
mănunchi de chei. Vezi să încui după ce le pui acolo. 

Amanda plecă, nu înainte de a-i promite să facă exact așa cum o 
sfătuise. Pe tot drumul spre serviciu, încercă să-și păstreze mintea 
limpede, iar când începu să lucreze se strădui să se gândeacă 
exclusiv la ceea ce făcea, pentru ca nu cumva să-i vină cine știe ce 
idei. Dar ştia că este doar liniștea dinaintea furtunii, şi că mai 
devreme sau mai târziu va trebui să ia o decizie în ce privește 
rugămintea lui Clive de a-l ajuta. Acum, avea informaţiile la 
dispoziție — tot ce o împiedica să i le dea, era loialitatea faţă de 
Homefare. 

Dar de ce să fie loială față de o companie care-l tratase cu atâta 
indiferenţă pe tatăl ei? Aceasta era întrebarea care o măcina de luni 
de zile. Acum însă era cu totul altfel; începuse a accepta că cei de la 
Homefare nu fuseseră atât de lipsiţi de scrupule prin oferta pe care 
i-o făcuseră, și că nu-l mai putea disculpa pe tatăl ei pentru lipsa lui 
de spirit antreprenorial. 

Termină, împături foile şi le puse într-un plic alb, adresat 
domnului Foster. Copiile le duse în biroul lui Craig. Chiar când se 
aplecă să deschidă sertarul, sună mama ei. Părea că vorbește nu din 
Tanger, ci chiar din Londra. 

— Am primit o scrisoare de la Clive, o anunță, și am înţeles că 
veniți aici de Crăciun. O să fie minunat să te văd, draga mea. 

— Nu sunt sigură dacă vin... 

— Ce te oprește? Red? 

Amanda își căută cuvintele potrivite, dar negăsindu-le, tăcu. 


136 GEORGE ANN JANSSON 


— Mai e cineva în birou, draga mea? De-aia nu poți vorbi? 

— Da...E mai greu... 

— Atunci, îţi vorbesc eu. 

Și doamna Stewart începu să-i povestească fericită cum 
petrecuse ultimele zile, despre oamenii pe care-i întâlnise. 

— Îmi vine greu să cred că sunt aici de-atâta timp; și mai ciudat e 
că vine Crăciunul, iar aici e vară. 

— Exact de asta ai nevoie, zise Amanda. 

— Ai dreptate. Niciodată nu m-am simţit mai bine, și totul datorită 
tie. 

— Nu mie. 

— Bine, întelegi ce vreau să spun. Dacă nu te iubea Clive... Ai să 
vii de Crăciun, nu-i aşa? 

— Poate, dar am să-ţi scriu. Acum nu mai pot vorbi. 

Închise tremurând din toate încheieturile, și rămase mult timp 
neclintită. Un lucru era clar — datoria ei fată de Clive era enormă și 
exista un singur mod în care-l putea răsplăti, și trebuia s-o facă. 
Aceasta era prima ei datorie — faţă de Clive. 

Fără a-și mai da răgaz de gândire, puse copiile în geanta ei, apoi 
fugi din cameră ca și cum cineva o urmărea. 

Şi dacă ar fi dus o bombă, Amanda n-ar fi fost mai conștientă de 
conținutul genţii. Dacă apoi Clive va acţiona în conformitate cu 
datele pe care avea să i le ofere, oare domnul Craig își va da seama 
ce făcuse? O va acuza? Încercă să-și amintească dacă mai auzise 
vreodată despre un caz asemănător, dar nu găsi nimic. Incapabilă să 
dea ochii cu propria-i reflecţie în oglindă, se pudră repede, și nici 
măcar nu-l salută pe gardianul de la poartă când plecă, de parcă 

cineva îi verifica măruntaiele cu infraroșu și descifra ce avea de gând 
să facă. 

Intră în casă și se duse direct la bar, unde-și turnă un pahar de 
sherry și-l dădu pe gât dintr-o înghiţitură, după care mai turnă încă 
unul. Apoi se grăbi să se schimbe pentru că venea Clive s-o ia și nu 
dorea să-l ţină în așteptare. Douăzeci de minute mai târziu, îi ieși 
acestuia în întâmpinare, mai tensionată ca niciodată. 

— Te-am așteptat, spuse ea fără suflare chiar când el suna la ușă. 

— Așa se pare... 

Pe drum, încercă să se concentreze la ceea ce-i povestea el, 
perfect conștientă că ochii lui vedeau tot. Mâna însă și-o ţinea 
strânsă pe mânerul genţi. 

— Cum a fost ziua ta? o întrebă el, la care ea tresări iar el o privi 
mirat. S-a întâmplat ceva? Eşti palidă. 

— Cred că sunt doar obosită. Am foarte mult de lucru. 

— Credeam că şeful tău nu e la birou. 

— Așa e. Dar am.. .lucrat cu el acasă, azi-dimineaţă, și de îndată 
ce rosti aceste cuvinte, realiză că greșise, căci stârnise pe loc 
interesul lui Clive. 

— De ce te-ai dus la el? Nu-mi spune că Homefare nu-și permite 
să cumpere un reportofon. 

Acum i se oferiea şansa pe care o așteptase. Trebuia doar să 
deschidă geanta, să-i dea lui Clive hârtiile și să i le lase puţin să se 
uite pe ele. Degetele ei se mișcară spre fermoar, însă braţul îi rămase 
imobil. Nu putea; indiferent ce-ar fi făcut Clive pentru mama ei, 
indiferent câţi bani ar fi cheltuit cu ea, nu se putea preta la o 
asemenea josnicie. 

— Ceva nu e în ordine, observă el și trase mașina pe dreapta. 

Descurajată, Amanda își dori să se fi decis înainte ca el să fi ajuns 
la ea acasă. Cel puţin puteau să fi vorbit sus, unde se putea feri în 
caz că furia lui va izbucni. Aici însă, ochii lui o ţintuiau fără scăpare. 

— Ce este, Amanda? Ţii de geanta aia de parcă ar sta să explodeze. 

Ea îi dădu drumul, tremurând. De ce nu lăsase oare foile acasă? 
Acum era însă prea târziu. Se retrase pe scaun până simti clanţa ușii 
în coaste. 

— Nu pot să fac ce-mi ceri, zise pe nerăsuflate. Ai fost minunat cu 
mama și știu că ar trebui s-o fac, dar nu pot. Nu pot! 

— Ce anume? 

— Să-ţi dau datele pe care le vrei. 

— Ce date? Draga mea, nu înțeleg ce vrei să spui. 

— Ba da, zise ea întrebându-se dacă nu cumva el evita în mod voit 
ce era atât de evident. Vrei să știi unde are Homefare planuri și 
nu-ți pot spune. Adică pot. ..dar nu vreau! 

Clive nu răspunse pe moment, încât teama ei atinse cote 
maxime. 

— Deci, de-aia ai stat ca pe ace toată seara. Iar după felul în care 
tii de geanta aia, cred că le ai la tine, și se întoarse spre ea, dar 
Amanda ascunse repede geanta la spate. 

— Nu ţi le dau! strigă. 

— Bine, zise el calm. Ti-am mai spus că nu mă aştept să faci ceva 
pentru mine. 

— Dar mi-ai cerut să spionez pentru tine. 

— Atunci când te-ai angajat la început la Homefare, recunoscu el, 
dar apoi mi-am dat seama că ești atașată de ei și ţi-am spus că nu mai 

e nevoie. 

— Dar nu vorbeai serios. 

— Poate că nu, dar ţi-am oferit o cale de salvare. 

— Ştii bine că n-aş fi acceptat-o. 

— O accepti acum. 

— Așa e... oftă ea din greu. Clive, îmi pare atât de rău. Ai fost așa 
de bun cu mama... 

— Nu-mi spune că ești recunoscătoare. Singurul lucru pe care nu 
l-ai făcut până acum a fost să fii ipocrită. 

Era primul semn de iritare, ceea ce o bucura. Îi era mai ușor 
să-l înfrunte așa. 

— Hai să uităm totul. Ducem foile înapoi și uităm totul. Eu am 
uitat deja. 

— Nu te supăra pe mine. 

— Nu, draga mea. Oricum, am toate informaţiile care îmi trebuie. 
Le aveam de câteva zile. 

Și porni motorul. Amanda încercă să citească ceva pe chipul lui 
din profil, însă expresia feţei îi era complet opacă. 

Reacţia lui o surprinsese încât încercă să se gândească de unde 
putuse obţine informaţii despre costuri când ea însăși le aflase abia 
în acea dimineaţă. Iar răspunsul veni ca o lovitură dată în moalele 
capului — Red. Când se întâlniseră la domnul Craig acasă, probabil 
despre asta discutaseră cei doi. De aceea se dusese la Clive în 
aceeaşi seară, ca să-i dea toate datele. 

— Du-mă acasă, izbucni ea, aproape în lacrimi. Nu mai vreau să 
ies. 

Clive se conformă. Pe tot parcursul drumului, rămase nemișcată 

în scaun, iar în fața casei nici măcar nu acceptă mâna întinsă de Clive 
la coborâre, străduindu-se singură, ca nu cumva el să-i fure geanta. 

— Chiar te temi de mine, remarcă el. Înseamnă că e ceva la mine 
care nu-ţi place. 

— Nu e nimic, Clive. Eu sunt singura vinovată. 

Sus, după ce se dezbrăcă, bărbatul se duse direct la bar. Chiar 
dacă observase paharul de sherry nu menţionă nimic, în schimb, 
umplu alte două pahare. 

— Să bem pentru viitorul nostru, Amanda, și să uităm trecutul. 

— E viitorul tău, Clive, nu al nostru. 

— Adică? 

— Ştii bine ce vreau să spun, și el păli instantaneu. 

— De fapt, ştiam de ceva vreme, dar nu voiam să accept. Îmi tot 
spuneam că te rușinai de mine; că te îngrijorează diferenţa de vârstă, 
sau căsnicia mea anterioară. 

— Nici vârsta și nici căsnicia ta n-au nimic a face. Doar că nu te 
iubesc așa cum meriti. 

— Dacă mă iubeai așa cum merit. ..Nu m-ai iubit deloc ceea ce e 
adevărat! 

— Aș fi vrut să fie altfel, Clive... 

— Şi eu, și se jucă puţin cu paharul în mână. Dar nu văd de ce nu 
ne-am mai vedea. Faptul că nu mă iubești nu face nicio diferență. 

— Ba da. 

— Nu vreau să dispari din viaţa mea, zise el cu glas tremurând. Te 
iubesc; te-am iubit încă din prima clipă. Chiar nu însemn nimic 
pentru tine? 

— Aproape că te iubesc, rosti ea rar, dar nu îndeajuns. 

— Mai e cineva? 

— Nu e nimeni, minţi ea — măcar atâta îi datora. 

— Înseamnă că mai există o speranță. 

— Nu, se grăbi să spună Amanda. Te rog, nu-mi mai cere să mă 
căsătoresc cu tine. 

— Nu e nevoie. Ştii bine ce simt pentru tine, și dacă vreodată ai 
să te răzgândești.... 

Ea însă negă din cap. 

— Presupun că excursia la Tanger cade, oftă Clive. 

— Doar nu vrei să mă mai duci? 

— De ce nu? Cel puţin aș fi cu tine de Crăciun. 

— Mă faci să mă simt ca o scorpie. Clive, îmi pare atât de rău. 

— Să înțeleg că mai vrei? 

— N-aș putea... .n-ar fi corect. 

— Prea bine, se îndreptă el. Eşti terminată , draga mea. Culcă-te. 

Abia când închise ușa, Amanda își dădu seama că nu-și luaseră la 
revedere. Să fi fost înadins? Oricum, nu mai conta. Nu s-ar fi 
căsătorit cu el; ezitările ei de la început ar fi trebuit s-o avertizeze că 
nu-l va iubi niciodată îndeajuns. Dar știa, pe de altă parte, că nu se 
va linişti până când nu-și va plăti toată datoria faţă de el. 

După cum se așteptase, dormi foarte greu și se trezi mai obosită 
decât se culcase. Imediat, își aminti de geanta ei. O deschise și 
verifică dacă avea copiile acolo — trebuia să le pună la loc. Oare ce 
făcuse cu cheia de la domnul Craig? Se căută în geantă și, 
negăsind-o, intră în panică. Apoi își aminti că schimbase gentile. Nu 
conta că era sâmbătă, trebuia să ajungă la sediu, ca să pună copiile 
unde le era locul. 

Mai uşor de zis decât de făcut, căci pe măsură ce se apropia de 
sediul firmei, Amandei îi venea s-o ia la fugă înapoi. Ce impozantă 
părea clădirea cu stilul ei arhitectural modern și cu parcarea goală! 
Deşi lucra de doar câteva luni aici, tânăra se ataşase foarte mult de 
tot ce însemna Homefare, și devenise o parte din companie, ceea ce 
la Brands nu se întâmplase. Aici, normele de lucru impuse de 
Charles Foster dădeau angajatului senzaţia că are într-adevăr un 
cuvânt de spus în organizarea firmei. Se insista ca fiecare om să știe 
noile planuri, fără a trebui să afle din alte surse indirecte. Dacă 
munca aici nu i-ar fi schimbat complet viața, Amanda s-ar fi putut 
bucura și ea de toate acestea. 

Oftă, amintindu-și de Red, care pentru ea era sinonim cu 
Homefare. Într-o zi avea să-i spună de ce nu se căsătorise cu el. Dar 
oare cum se va simţi el? Probabil că până atunci nu-i va mai păsa, 
şi-i răsări în minte blonda cu care-l văzuse în seara aceea la 
restaurant și se deziluzionă. 

Ajunse în fața clădirii. Uşile principale erau închise; la fel și cele 
secundare. Nu găsi nicio sonerie, așa că încercă să caute o metodă 
de a-l anunţa pe gardian. Sau să vină luni la prima oră? Rămase pe 
loc un timp, dar din cauza frigului începuseră să-i amorțească 
picioarele. Chiar când să renunţe, zări ceva mișcându-se înăuntru, și 
bătu în uși. Într-un final, gardianul o văzu — norocul ei că mai 

discuta cu el câteodată şi o recunoscu; altfel, n-ar fi avut nicio şansă 
să intre. 

Amanda îngăimă că uitase ceva, și fugi pe scări, fără a se mai 
deranja să aștepte liftul. Intră repede în biroul domnului Foster, vâri 
cheia în broasca sertarului, care se deschise destul de greu. Găsi 
dosarul albastru și tocmai era pe punctul de a scoate copiile din 
geantă, când zări o umbră prin geamul mat al ușii de la intrare, care 
era întredeschisă. Așteptă nemișcată, neștiind ce să facă, deși 
probabil era doar gardianul, curios. 

Însă bărbatul care-i apăru în faţa ochilor o puse imediat pe jar. 
Ce căuta Red acolo? Oare o urmărise? 

— Ce cauţi aici, Amanda? 

— Eu ar trebui să spun asta, răspunse ea cât mai calm cu putință. 
Ce cauţi tu aici? 

— Eu am întrebat primul, şi păși înainte. 

Amanda realiză că avea mâna încă în geantă, strângând copiile 
între degete. Nu că Red cunoștea aceste detalii, ceea ce o mai 
încurajă. 

— Ce cauti în biroul domnului Craig? Ştii bine că nu e nimeni aici 
sâmbăta. 

— Am venit să văd ce faci aici. Plecam și gardianul mi-a spus că 
te-a lăsat să intri. 

— Şi ai venit să-mi spui bună dimineaţa, nu? 

— Am venit să văd ce faci aici, repetă, cu ochii ţintă la mâna ei. 
Puneai sau luai? 

— Nu te privește. 

— Dimpotrivă, şi dintr-o mișcare rapidă luă geanta cu tot cu mână 

ei și o închise, prinzând-o cu fermoarul. 

— Mă doare! 

— Pardon, și desfăcu puţin pentru ca ea să-și scoată mâna, însă el 
nu-i dădu drumul, astfel că nu reuși să lase foile înăuntru. 

— Ce faci cu hârtiile? Le luai sau le puneai? 

— Le puneam înapoi. 

— De-aia ai venit fuga de dimineaţă, ca şi cum te-a prins cineva cu 
mâţa-n sac? 

— Am uitat să le pun bine aseară, și cum este vorba de ceva 
confidenţial, am venit să-mi repar greșeala. Nu-mi plăcea să le ţin 
acasă. 

— Câtă conștiinciozitate, și desfăcu foile, pălind. Înţeleg de ce nu 
voiai să rămână la tine. Sunt de mare importanţă pentru o anumită 
persoană. 

— Tu ştii mai bine. 

— Așa e. 

Amanda vru să-i smulgă foile, dar el făcu un pas înapoi. 

— Nu te grăbi. Vreau să știu dacă le-ai arătat cuiva. 

— Nu înţeleg, răspunse ea repede, dar se aprinse în obraji, 
trădându-se. 

— Ba cred că știi, și privirea albastră i se întunecă. N-ai uitat pur 
și simplu să le pui la loc, ci le-ai luat acasă ca să i le dai lui Clive 
Brand. 

— Eşti nebun! 

— De-asta ai venit să lucrezi aici? continuă el fără a o lua în seamă. 
Ca să spionezi pentru el? Doar asta-l interesează la tine, sau chiar 
vrea să te ia de soţie? 

— Mă iubește, strigă ea, și nu spionez pentru el! 

— Atunci, de ce ai luat rapoartele acasă și de ce încerci să te 
furişezi aici ca un hoț? Pentru Dumnezeu, Amanda, adevărul se vede 
de la o poștă! 

— Ce adevăr? răbufni ea. Când tu nici măcar nu știi înţelesul 
acestui cuvânt, tu însuţi nu ești mai prejos. 

— Adică? și o prinse din nou de braţ, dar ea se smuci. 

— Ştii prea bine. Te-am văzut cu Clive; de două ori, și când plecai 
de la el de-acasă. Așa că nu mă acuza pe mine când și tu faci același 
lucru. 

— Asta era! Eu sunt cel care trădează secretele Homefare, nu? 

— Da! De-aia Clive nu mai avea nevoie de ajutorul meu — pentru 
că tu îi spusesei deja totul. 

— Deci, aveai de gând să i le arăţi... 

— Nu, pentru că nu puteam. 

— Adică nu mai era necesar. 

— Nu de-aia. N-am găsit puterea s-o fac. 

— Şi vrei să te cred? 

— Ăsta e adevărul. Jur. 

— Ai putea să te și rogi, și o împinse cât colo, încât Amanda se lovi 
de colțul biroului. Eşti o mincinoasă și o trădătoare, Amanda. 
Trebuia să-mi dau seama de ce-ai venit să lucrezi aici, încă de când 
am aflat că ieşi cu Clive Brand. 

— Vrea să mă ia de soţie. De-aia mă văd cu el. 

— Şi ce te oprește să-i devii soţie? Sau mai trebuie să strângă bani? 

— Ştii foarte bine de ce n-am acceptat... 

— Normal că știu! sări el nervos. Ai venit aici să spionezi și nu 

puteai pleca până când nu ducei sarcina la bun sfârșit. 

— Nu-i așa! Clive habar n-avea că vreau să mă angajez aici. Iar 
când s-a îndrăgostit de mine, n-a mai vrut să lucrez la Brands; ca 
să-i fac în ciudă, m-am angajat la rivalii lui. 

— Fără alte intenţii, presupun...? o ironiză el. Minţi, Amanda, dar 
niciodată n-ai știut să minţi cum trebuie. De fapt, niciodată n-ai știut 
să faci multe cum trebuie, nici măcar să-ţi repari greșeala asta. Păcat 
că a trebuit să vii acum aici. Sper că-ţi dai seama că nu mai ai cum să 
rămâi în firmă. 

— Nici n-aveam de gând. 

— Din cauza conștiinței încărcate, sau pentru că el nu mai are 
nevoie de tine aici? 

— Persoana lui Clive n-are a face cu decizia mea, la care el o privi 
neîncrezător, înfuriind-o și mai tare. Cum îndrăznești să ai o astfel 
de atitudine? Sunt decisă să-i spun domnului Craig despre tine și 
Clive. 

— Şi ce te oprește? Dacă te preocupa soarta Homefare o făceai de 
mult. 

Între timp apăruse și gardinalul în cameră, fără ca Red să 
observe, și Amanda îi făcu semn acestuia din urmă să tacă, fugind să 
închidă sertarul. Bărbatul se dădu îndată înapoi, jenat. 

— Nu mi-am dat seama că sunteti aici, domnule. Am auzit ţipete 
şi am vrut să văd care este problema. 

— Nu e nimic, răspunse Red. 

— Prea bine. Aţi putea să-mi spuneţi cam când plecaţi, vă rog? E 
pauza mea de ceai, dar o să mi-o iau doar după ce plecați 
dumneavoastră. 

— În cinci minute. 

— Nu e nicio grabă, domnule Foster, și salută, ieșind. 

Amanda rămase mută de uimire cu ochii ţintă la Red. Auzise 
bine, dar nu-i venea să-și creadă urechilor. 

— Tu ești... Charles Foster? murmură. 

— Da. 

— Adică, tu deţii...M-ai scos în oraș pretinzând că ești...Nu ești 
agent imobiliar? 

— E parţial valabil. Sunt calificat să evaluez terenuri. 

— Dar conduci Homefare. 

— Caut şi locaţii. 

— Ştii la ce mă refer. ..M-ai dus de nas. 

— La fel cum ai făcut și tu faţă de companie. 

— De-aia ai continuat să ieși cu mine? șopti. Pentru că mă 
suspectai? El nu răspunse, încât durerea ei se amplifică. Acum 
înţeleg, La început a fost o joacă; ţi-ai bătut joc de o fată care nu știa 
cine este marele Charles Foster. Apoi ai aflat de Clive și ţi-ai zis că 
m-a pus să spionez. 

— Bănuiam. 

Tânăra nu reuși să continue, de durere și de furie. Luă geanta și 
ieși în fugă, hotărâtă să scape, să nu-l mai vadă niciodată pe Red. 

Red era Charles Foster. Oricât de incredibil părea, laconicul Red 
Clark stăpânea Homefare. Cât trebuie să-și fi râs de ea de fiecare 
dată când o scotea în oraş! Avea talent actoricesc, căci nu se trădase 
absolut deloc, și povestea ar fi continuat dacă nu venea gardianul. 

Toată după-masa Amanda o petrecu încercând să găsească 
răspunsuri la multe întrebări nerostite. De ce o ceruse Red în 

căsătorie, sub identitate falsă? Vorbise serios, sau era o încercare, să 
vadă, dacă se lăsa ademenită de bani? Și cât de uşor îi căzuse în 
plasă, cu aluziile ei la bani. 

Dar nu-i putea spune adevăratul motiv pentru care-l refuzase. De 
fapt, acest motiv nu mai exista. Dacă Red era Foster, însemna că 
toate gândurile negre din cauză că vindea secretele Homefare lui 
Clive se anulau! Și totuşi, de ce se întâlniseră cei doi în taină? Sau de 
ce nu-i spusese Clive că se vedea cu Foster? Meditând mai adânc 
asupra acestui din urmă aspect, realiză că de fapt Clive nu-și dăduse 
seama că ea nu-i cunoștea adevăratul nume. Era clar că cei doi se 
întâlniseră ca directori a două firme importante în competiţie, dar 
motivul îi era încă necunoscut. 

Și cât de greșit îl judecase pe Clive. În sinea ei îl acuzase de 
practici necinstite, când de fapt el chiar vorbise serios. Acest fapt îi 
spori furia împotriva lui Red. N-o atrăsese doar pe ea în acest joc, ci 
și pe Clive. Îi datora scuze acestuia din urmă. 

Totuși, nici starea deplorabilă în care o adusese Red, nici 
atitudinea lui nu reușiră s-o facă să uite acei ochi albaștri, 
scăpărători. ÎL disprețuia până la ură aproape, dar nu-și putea 
înfrânge dragostea pentru el. 


Capitolul 10 


O oră mai târziu, Amanda intra în casa lui Clive, dar regretă 
numaidecât că venise. Bărbatul o întâmpină vesel, plin de speranţă. 

— Nu m-am răzgândit, se grăbi ea să-i explice. Dar am venit să-ţi 
spun ceva...am venit să-mi cer scuze. 

— Pentru că m-ai refuzat? 

— Pentru unul din motivele refuzului meu, zise ea, dar el nu 
părea că înţelege. Nu mi-am dat seama că-l cunoşti pe Charles 
Foster, ci pe Red. De aceea am fost așa de supărată. 

— Pe Red? se miră el. 

— Da, Red Clark. Eu așa l-am cunoscut. În biroul domnului Craig, 
și mi-a spus că lucrează pentru Homefare. Abia azi-dimineaţă i-am 
aflat identitatea. 

— Drept cine se dădea? întrebă el, încă nedumerit. 

— Agent imobilar. Zicea că el caută locaţii pentru Homefare. ..Nu 
e deloc amuzant, se aprinse tânăra, văzând un zâmbet pe buzele lui. 

— Scuze, draga mea, dar fiindcă-l cunosc pe Charles Foster, mi se 

pare tipic. Are un simţ al umorului care mă depășește. 

— Şi pe mine, zise ea nervoasă. Când mă gândesc cum m-a dus 
de nas, m-a scos în oraș, s-a dat drept... se opri, văzându-i expresia 
chipului. 

— Se pare că v-aţi văzut des. 

— Nu chiar. Am crezut că dacă ies cu altcineva o să...mă ajute să 
iau o decizie. 

— Nu trebuie să te scuzi că ai ieşit cu altul. Nu ţi-am cerut să n-o 
faci. 

— Dar tu n-ai ieșit cu nimeni. 

— Pentru că n-aveam dubii în ce priveşte sentimentele mele, și-și 
scoase o ţigară. Cum ai aflat că de fapt e Foster? Ţi-a spus el? 

Deşi se temea de o asemenea întrebare, Amanda se îmbărbătă 
şi-i povesti scena din acea dimineaţă. Omise şi acum a-i spune că 
Red o ceruse în căsătorie și motivul pentru care refuzase. N-ar fi 
făcut altceva decât să-l rănească. 

— Ciudat joc, comentă el, ducându-se la șemineu. Dar, cum 
spuneam, are un simţ al umorului ieșit din comun. Ia în serios cele 
mai neașteptate lucruri, și pe multe dintre ele le ignoră. 

— Înţeleg... 

— Dar tot ce ţi-a făcut e că nu mai poţi rămâne la Homefare. Aș 
vrea să mă lași să te ajut. Fără obligaţii. 

— Nu, Clive. Deja am luat de la tine mai mult decât se cuvenea, 
pentru mama... 

— Ba nu, Amanda. Faptul că am putut s-o ajut pe mama ta e 
singurul mod în care am reușit să-ți arăt că te iubesc. Nu-mi întoarce 
darul, te rog; și încetează să-ți mai faci probleme din cauza asta. 

— Dar... 

— Gândește-te că ceea ce am cheltuit cu mama ta n-are valoare 
pentru mine. În astfel de momente, Amanda își dorea din tot 
sufletul să-i poată spune că-l iubește. Și cât de fericit ar fi fost el; iar 
tentaţia era atât de mare, încât aproape rosti acceptul. Dar el se 
întoarse cu spatele, rupând astfel șirul iluziilor fermecate, făcând-o 
să realizeze că o căsătorie din recunoștință i-ar fi nefericit pe 
amândoi. Așa că se îndreptă spre ieșire. 

— Ce ai de gând să faci acum? 

— Nu sunt sigură. 

— Mă lași să te trimit la Tanger de Crăciun? Ar fi păcat s-o 
dezamăgești pe mama ta. 

Deși din mândrie ar fi spus nu, putea să-și acorde acest lux. 

— Mulţumesc, Clive; e foarte frumos din partea ta. 

— Dacă vreodată te răzgândești în privința mea, Amanda, îi spuse 
el chiar înainte s-o conducă afară, să nu-ţi fie teamă să vii la mine. 

— Nu m-aș teme să-ți spun că te iubesc. Dar n-am să mă schimb, 
Clive, n-ar fi cinstit fată de tine. 

Această a doua despărțire, spre deosebire de prima, o lăsă cu un 
gust mult mai amar, care persistă mult timp. Luni, la prima oră, 
Amanda primi o scrisoare de la curierul Homefare, cu demisia ei și 
un cec pentru trei luni. Indignată că Charles Foster îndrăznea s-o 
insulte pe de o parte și să-i dea un salariu mare pe de alta, Amanda 
puse cecul într-un plic, cu adresa managerului. 

Gestul o făcu să-şi reamintească declaraţiile lui de iubire, dar 
acum ea le punea sub semnul întrebării. Cu siguranţă, sentimentul 
nu era bazat nici pe înţelegere, nici pe încredere, și asta o durea cel 

mai tare. Dar nu putea sta toată viaţa cu gândul la el; în plus, trebuia 
să-şi caute o slujbă într-o altă companie, care să nu aibă nimic în 
comun cu cele trăite aici. 

Dar cum Crăciunul venea peste o săptămână, n-avea rost să caute 
acum. Petrecu restul zilelor până la plecare făcând curat în 
apartament și cumpărând cadouri. 

Clive îi rezervase bilet la clasa întâi, însă ei i se părea o risipă 
inutilă de bani. La câte renunţa prin refuzul ei de se mărita cu el? Și 
ce să-i spună mamei? Căci mai mult ca sigur va trebui să-i dea 
explicaţii, să-i povestească despre Red, și aproape regreta acum 
plecarea la Tanger. Și totuși, aceste explicaţii aveau să apară la un 
moment dat, și cu cât se întâmpla mai repede, cu atât îl va uita mai 
curând pe Red. O găsi pe doamna Stewart mai tânără și mai odihnită 
ca niciodată, astfel că orice regrete cu privire la călătorie se rispiră 
imediat. Ce mai conta mândria proprie când mama ei era atât de 
fericită? 

— Îmi pare rău că n-a putut veni și Clive, remarcă bătrâna ceva 
mai târziu, când stăteau pe terasa camerei lor. Mi-a scris o scrisoare 
foarte frumoasă și mi-a spus că-mi povestești tu de ce nu e cu 
tine... Presupun că te-ai hotărât să nu te mai căsătorești cu el. 

— Da. 

— Eşti sigură că e o decizie corectă? 

— Oricare alta ar fi fost greșită. 

— Pentru că-l iubeşti pe Red? 

Aceasta era portita de salvare pe care o așteptase Amanda. 

— Ar trebui să-ţi spun ceva despre Red, și-i povesti totul. 

— Şi crezi că n-are să mai încerce să te vadă? întrebă mama ei în 

cele din urmă. 

— N-ar avea niciun rost. Dacă ai fi văzut ce faţă avea când ne-am 
certat în birou... Nimic din ce i-aș fi spus, nu l-ar fi convins că spun 
adevărul sau că puneam copiile înapoi. Zicea că le-am adus 
deoarece Clive nu mai avea nevoie de ele. 

— Și totuși, cum altfel să ştie domnul Brand cifrele? insistă 
doamna Stewart. 

— Nu știu, dar le-a refuzat, și asta e ciudat. Credeam că Red i-a 
vândut informaţiile, dar dacă Red e Foster....Cum a aflat Clive 
detaliile? se încruntă fata. 

— Poate are alți spioni. 

— Mă îndoiesc. 

— Mă rog, nu mai contează. S-a terminat. 

— Ai dreptate, hai să nu-i mai pomenim pe niciunul. 

Însă era mai uşor de zis decât de făcut, iar zilele ce-au urmat o 
surprinseră adesea pe Amanda gândindu-se la ambii bărbați. Mai 
mult de-atât, ajunsese a-și da seama ce-ar fi insemnat să fie căsătorită 
cu Clive. Câtă atenţie, cât devotament, câtă dragoste ar fi primit. Pe 
de altă parte însă, tocmai acest aspect al relaţiei cu Clive o îngrijora, 
pentru că el o văzuse întotdeauna ca pe un obiect frumos pe care 
să-l posede, mai degrabă decât ca o ființă cu care să-și împartă viaţa. 
Un mariaj cu Red nu i-ar fi adus nimic din toate aceste atenții; și nici 
fericire. O provocase, o ademenise și o înnebunise cu atitudinea lui 
indiferentă. O minţise și o acuzase de spionaj. 

— Ce spui despre veştile din ţară? zise mama ei într-o 
după-amiază, când Amanda intră pe terasă. 

— Ce vești? N-am auzit nimic și nici n-am citit ziarele de când sunt 

aici. 

— În The Times. Uită-te pe măsuta din spatele tău. 

Amanda luă ziarul, ca de obicei, principalele titluri erau de 
domeniul politicului, dar pe pagina următoare găsi o poză cu Red și 
Clive împreună. "Preluare surprinzătoare" titrau. Deci, de-asta se 
întâlniseră cei doi în mare secret; de asta o avertizase Clive să nu 
spună nimănui, iar Red nu voia să admită că-l cunoaște pe Brand. 

lar o astfel de preluare însemna milioane de lire; Homefare 
cumpăra Brands. "Domnul Charles Foster" declara că nu se așteaptă 
la schimbări majore în viitorul apropiat, și că cei care vor fi daţi afară 
din cauza schimbărilor, vor fi recompensaţi substanţial. Abia la final 
se menţiona că domnul Clive Brand avea să se întoarcă în Canada, 
"din motive personale”. Iar Amanda realiză cu durere în suflet că ea 
este acel motiv personal. Articolul, în mare parte, accentua 
renumele și averea celor doi în egală măsură. Iar Red...privi poza 
lui minute în șir. Chiar și îmbrăcat formal arăta extrem de 
chipeș — fusese nevoie deci de o conferință de presă pentru a-și 
pune cravată! Fata închise repede ziarul. 

— Încă ai mai putea să mergi în Canada, observă doamna Stewart. 

— Ce-ai zice să merg cu tine la o plimbare, în schimb? 

După cum se așteptase, revederea lui Red în poză o neliniștise, 
încât toată noaptea își reproșă cât de repede se pierduse cu firea și 
cât de mult regreta acum. Și cât de fericiţi ar fi fost ea și cu Red dacă 
ar fi avut încredere în ea; sau invers! 

Soarele dimineţii veni parcă precum un balsam pentru a-i alina 
durerea. Încercă să se încurajeze, hotărâtă să-l dea uitării pe Red. 
Îmbrăcă o rochiţă viu colorată și cobori pentru a merge în grădină. 

Se așeză cu o carte pe un scaun de răchită, citind, dar întorcând 
paginile fără să știe ce citește. Doar foșnetul frunzelor sau câte un 
avion în trecere mai perturbau liniștea deplină din jur. Aerul 
dogoritor aproape, care amorţise până și florile, o moleși complet, 
încât la un moment dat închise pleoapele. 

Nu atât sunetul cărții izbite de pământ, cât conştientizarea 
faptului că cineva o privea, o determină să se trezească. Se pomeni 
în faţa unor ochi deosebit de albaștri ai unui bărbat îmbrăcat lejer, 
cu un chip amuzat, și cu un zâmbet ironic pe buze. Trase adânc aer 
în piept și vru să se ridice, dar braţul lui Red o ţintui de scaun. 

— Nici să nu te gândești. Am venit de departe pentru tine și n-am 
să te las să fugi tocmai acum. Trebuie să vorbim. 

— N-am nimic să-ţi spun. 

— Mă bucur. Atunci, o să vorbesc eu; am destule de spus. 

— Nu vreau să te aud, și-și întoarse faţa de la el. 

— Înainte să încep, vreau să-mi cer scuze pentru ceea ce ţi-am 
spus ultima oară când ne-am întâlnit. Îngenunchez dacă vrei, ca să 
mă crezi. 

— Şi dacă te-ai târî pe jos nu te-aș crede! Vru din nou să se ridice, 
dar fără succes. Bine, fie... .cedă în cele din urmă. Îţi accept scuzele. 
Acum, pleacă. 

— Nu vreau să-mi accepţi scuzele, Amanda. Vreau să mă ierti. 

— Să te iert că m-ai acuzat de furt? și se îndreptă, mândră. Furam 
raportul. Doar l-ai văzut în geanta mea; ce vrei mai mult? 

— ÎI puneai înapoi. 

— Deoarece Clive nu mai avea nevoie de el, îi aminti. Și ieri, când 
am citit ziarul, mi-am dat seama și de ce. 

Pe chipul lui Red trecu o umbră de jenă. 

— Chiar dacă ar fi vrut ceva, nu i-ai fi dezvăluit nimic. 

— De unde știi? Data trecută erai de o cu totul altă părere. 

— Pentru că eram nervos pe tine și nu gândeam limpede. 

— Şi acum? 

— Acum, da. 

— Ţi-a luat zece zile ca să-ţi revii, e mult. 

— De o săptămână încerc să dau de tine, izbucni el. Doamna 
Chadwalla n-a vrut să-mi spună unde ești, iar când am vorbit cu 
mama ta, mi-a spus că nu ești cu ea. 

— Mama? 

— Da! Minte la fel de bine ca tine! 

Amanda tăcu, foarte surprinsă de atitudinea mamei. 

— Nu te mai uita la mine cu ochii ăștia mari, că n-o să pot termina 
ce am de spus, și se ridică. După scena din birou, am simțit nevoia 
să mă calmez. Și mi-am dat seama că fusesem un prost. Și atunci am 
încercat să dau de tine. Ştiam că indiferent ce ti-ar fi oferit Clive, nu 
m-ai fi trădat. Nu erai genul. 

Amanda nu crezuse că-l va auzi vreodată pe Red vorbind astfel, 
și nici că va citi în ochii lui o dorință mai mare ca în acele clipe. Nici 
urmă de superficialitatea de altădată. Era serios, hotărât s-o facă să-l 
creadă. Dar ea nu voia să-i cadă din nou în plasă atât de repede. 

— De ce nu mi-ai spus cine erai, atunci când m-ai cerut în 
căsătorie? 

— Singura mea scuză...e că am fost un biet romantic. M-am 
îndrăgostit de tine din prima clipă și voiam să mă asigur că și tu simți 
la fel. Am trecut prin mai multe aventuri, care m-au făcut să devin 

cinic în ce privește femeile. De aceea n-am vrut să-mi arăt 
identitatea, şi ochii-i luciră. Şi mi-ai dat serios de furcă din cauza 
prietenului tău bogat. Iar când am aflat că e Brand, îmi venea să te 
strâng, de gât. 

— Ai tras repede concluzia că aveam să mă căsătoresc cu el, îi 
reproșă. 

— Tu m-ai făcut să cred asta, şi din nou trebui să-i blocheze calea 
pentu a nu scăpa. De ce-ai făcut-o? 

— Pentru că te văzusem cu Clive și am crezut că-ţi trădezi firma. 

— Asta era! făcu el ochii mari. Dacă-mi spuneai... 

— Am tot făcut aluzii. 

— Cred că sunt prea bătut în cap ca să-nțeleg. Ne-am fi scutit 
de-atâtea probleme. 

— Cum m-ai găsit? încercă ea să schimbe subiectul. 

— Prin Clive. Ne-am văzut ieri ca să semnăm contractul şi eram 
deja prea disperat ca să aflu despre tine, așa că l-am întrebat. 

Deși vorbea foarte calm, Amanda bănuia că-și călcase pe mândrie 
pentru a apela la ajutorul lui; dar și lui Clive trebuia să-i fie 
recunoscătoare pentru generozitatea sa. 

— Bieul Clive, murmură ea. 

— Nu-l compătimi pe el, ci pe mine. Cu un gest brutal, o ridică în 
picioare și o lipi de el. Te iubesc, Amanda. Nu pot trăi fără tine. Nu 
mă respinge. 

— Nici să vreau n-aş putea, șopti tânăra. Am fost atât de nefericită 
fără tine. Viaţa mea n-are sens altfel. 

— Ştiu cum e, și-și lipi obrazul de al ei. Dar dacă nu veneam după 
tine, tu n-ai fi venit la mine. 

— Așa €...Nu poţi avea dragoste fără încredere, iar dacă tu nu-ţi 
recăpătai încrederea în mine, ne-am fi distrus vieţile amândoi. 

— N-am să mă îndoiesc niciodată de tine, draga mea, și o privi 
atât de intens în ochi încât parcă-și văzu reflecţia în adâncul lor. 

— Promiţi să mă protejezi, să mă alinţi și să nu mă mai necăjești 
niciodată? 

— Fac orice-mi ceri. Tu eşti roșcata mea... 

Râsul ei se pierdu în sărutul după care tânjea de atâta vreme, în 
îmbrăţișarea lui, în fiorul care le cuprinse trupurile, în bătăile 
accelerate ale inimilor. Ea răspunse la fel de pasional, știind că 
n-avea de ce să se mai teamă de el, căci în braţele lui era în siguranță 
și acolo voia să-și petreacă întreaga viață. 

— Avem atâtea de recuperat, zise el, fără a se dezlipi de ea. O să 
ne întoarcem în Anglia mâine, să ne căsătorim printr-o cerere 
specială. 

— Așa de curând? întrebă ea, dar lumina din ochii lui o emoţionă 
până-n adâncul sufletului. 

— Aș face-o și mai repede, dacă ar fi posibil. Vreau ca primul 
nostru născut să fie legitim, draga mea, frumoasa mea Amanda. 

— E prima oară când îmi spui că sunt frumoasă, râse ea timid, 
apoi îl îmbrăţișă. Ne întoarcem și-n noaptea asta, dacă vrei. 

— Pentru că ţi-am spus că ești frumoasă? 

— Pentru că ai menţionat o Amanda sau un Red junior, șopti ea, 
iar râsul lui sincer veni ca o confirmare a vieții fericite care îi aștepta. 


Sfârşit 


